
UMJETNIČKI PRILOG ,HRVATSKE PROSVJETE«“ BROJ III.—IV. 


REPREZENTANTI SAVREMENE JHOSLANIE 


PET AR GRGEC. 


UVOD. 


ITI Jugosloven znači ljubiti jednakom mje- 

rom i Srbe i Hrvate i Slovence; biti dobar 

i misaon Jugosloven znači pokazivati jed- 
nako zanimanje za krajeve, običaje, povijest i pro- 
svjetu svih triju plemena. Nije moguće da lju- 
bimo ono, čega ne poznajemo. I zato iko po- 
znaje samo svoj kraj ili svoje pleme, ne može 
da bude potpun rodoljub. Rodoljublje bez ši- 
roke osnovke i bez realna objekta slično je 
lijepoj etiketi na praznoj posudi, koja se može 
ispuniti svakojakim sadržajem. Takvo je rodo- 
ljublje hvastav snobizam ili tjesnogrudan kam- 
panilizam. A-snobovi su i kampanilisti tuđinci 
u vlastitoj otadžbini, pa mogu svaki čas da 
postanu i u praksi sastavnim dijelom tuinskog 
organizma. 

S etnološkoga stanovišta Jugosloveni su od 
davnine gotov narod, jer imadu isto porijeklo 
i isti jezik. Sa stanovišta psihološkoga mi smo 
još i sada »narod, koji nastaje“, skako nas je 
zgodno nazvao Milan Marjanović u naslovu 
jedne svoje knjige. Razvoj će našega nastajanja 
biti završen istom onda, kada sva tri plemena 
budu imala jedinstvenu kolektivnu volju i je- 
dinstvenu narodnu psihu. Bitna je oznaka na- 
rodnosti svijest; a svijest nije nikakav vacuum, 
već treba da ima i sadržaja. Sadržaj jugoslo- 
venske narodne svijesti ne može biti ni srpstvo 
ni hrvatstvo ni slovenstvo samo za sebe. Taj 
sadržaj mora biti zbroj ili, bolje reći, sinteza 
svih. ovih triju elemenata, 

Jugosloven je onoliko Jugosloven, koliko stoji 
u duševnoj svezi i sa Srbima i sa Slovencima 
i s Hrvatima. Tko hoće da istupa pred vanjski 
svijet u ime svojega naroda, taj mora da u 
umu, srcu i radu nosi obilježja onoga orga- 
nizma, iz kojega je potekao. Onaj Jugosloven 
imade najbolju 
koji je prožet djelima, što su ih i srpski i slo- 
venački i. hrvatski najveći muževi stvorili na 
bojnom polju, u gospodarstvu, znanosti i umjet- 
nosti. 


om 


Jugoslavije kao u svojoj 


legitimaciju svojega koljena, ' 


Naše je poznavanje jugoslovenske geografije 
i kulture fragmentarno. Dojakošnji je nepotpuni 
odgoj kriv, da se ne osjećamo u svakom kraju 
domovini, Kosovo, 
Grobničko polje i Gosposvetsko polje nijesu 
simboli, koji bi izazivali jednaku asocijaciju 
misli i čuvstava i u Srba i u Hrvata i u Slo- . 
venaća. I djela prvih sinova Jugoslavije ne 


“postadoše svojinom čitavoga naroda. Đuro Jakšić, 


France Prešeren i Silvije Strahimir Kranjčević 
jošte su uvijek u prvom redu reprezentanti po- 
jedinih plemena. Njihova se djela ne čitaju i 
ne prosuđuju jednakim zanimanjem u Ljubljani, 
Zagrebu i Beogradu; “na njih se ne poziva 
jednakom ljubavi “i objektivnošću i Srbin i 


“Hrvat i Slovenac. 


Istom budući naraštaji moći će da sć. otresu 
zadnjih ostataka ove fragmentarnosti. Istom kod 
njih ne će biti više bojkota ni plemenske se- 
paracije. Čitava će Jugoslavija biti jedinstveno 


privredno i kulturno područje, u kojem će svi 
“materijalni i duševni produkti 
uvjete za cirkulaciju. Kod pojedinih. produkata 
“ne će se pitati,, 


imati jednake 


dolaze li oni od Srba, Slove- 
naca ili Hrvata, nego će se. paziti na to, kakva 
je i kolika je njihova vrijednost. Ita vrijednost 


ne će se određivati po pokrajinskoj, nego po 
općoj narodnoj cijeni. 
dovi, pasti će sve gospodarske i kulturne zaštitne 


Pasti. će svi kineski zi- 


carine, 
sobnost. | 


i o svemu će odlučivati samo spo- 


Nakon političkog ujedinjenja morat će da se 


proširi i naš pogled na prošlost. Tko bude 


pisao povijest jugoslovenske kulture, taj ne će 
smjeti da se ograničuje: samo. na Slovence ili 
Hrvate ili Srbe. I našu povijest treba shvatiti 
kao jedinstvenu pragmatičnu cjelinu. Ako je 
razvoj ljudskoga društva uvjetovan u prvom 
redu radom darovitijih individua, onda je po- 
trebito da iz pojedinih naših razdoblja izaberemo 
najveće talente te da ih isporedimo i klasifi- 
kujemo onom ocjenom, koja im pripada u či- 
tavom narodu. Stvorit će se na taj način po- 

sebna gradacija, koja će donekle  prevrnuti 
sadašnje vrednote. Gdjekoji naš prosvjetni pre- 
galac. ne će moći i u čitavoj narodnoj repre- 
zentaciji da zadrži svoju sadašnju kampanili- 

stičku slavu, nego će kraj drugih jugoslovenskih 
“muževa postati možda veličinom drugoga ili 
trećega reda. Gdjekoji će se opet iz svoje ne- 
poznatosti uzdići do višega stupnja slave, jer 
će se broj njegovih štovatelja dvostruko ili 
trostruko povećati. 


Najveći dio jugoslovenske inteligencije ulazi 


u novu državu sa starim duševnim  partikula- 


rizmom. Oni govore o Jugoslaviji, a imaju 
pred očima još uvijek samo svoje pleme. Sa- 
držaj njihove svijesti ostaje isti, samo se ime 
mijenja. Upita li ih tkogod za najistaknutije 
predstavnike savremene Jugoslavije, nabrojit će 
samo svoje suplemenike te će zahtijevati za 
njih istu klasifikaciju, koju im je davala ne- 
kada njihova uža okolina. Hrvati će nazivati 
najvećim savremenim jugoslovenskim pjesnikom 
Vladimira Nazora, Srbi će isticati Dučića ili 


Rakića, a Slovenci možda kojega Slovenca. Isto , 


će se dogoditi i kod nabrajanja drugih kul- 
turnih predstavnika. Ali sve su to samo ostaci 
staroga ekskluzivizma i plemenskog šovinizma. 
Ekskluzivisti nemaju prava da govore o tom, 


tko je veći i najveći u Jugoslaviji. To mogu 


da odluče tek oni, koji poznaju i jednakom 
mjerom prosuđuju i Srbe i Hrvate i Slovence. 
Međusobna spoznaja svih triju plemena prvi 
je uvjet našemu jugoslovenstvu. Spoznaja naj- 
snažnijih reprezentanata savremene Jugoslavije 
jest najbolji sadržaj naše kolektivne psihe. 


OTON ŽUPANČIĆ. 
Kad se provede klasifikacija cjelokupne ju- 
goslovenske književnosti, ugled će Otona Žu- 


pančića moći samo da poraste. Sada je om 


poznat ponajviše . njegovim užim zemljacima, 
Slovencima, ali doskora će mu i Srbi i Hrvati 
morati da dadu prednost pred mnogim svojim 
ponajvećim pjesnicima. Izdao je zbirke: »Čašu 
opojnosti«, »Čez plan“, »Pisanice“, »Samogo- 
vore“, Bezbroj drugih pjesama rastresen je po 
slovenskim časopisima, a naročito po  »Lju- 
bljanskom Zvonu“. Župančić je jugoslovenski 

Katulo: pjesnik kratak i jednostavan, a opet 


posve moderan i jezgrovit. Uz pokojnike Dra- 


gutina Kettea, Josipa Murna - Aleksandrova i 
Ivana Cankara unio je on u slovenački dio 
naše književnosti nov duh pretačući u blistave 
stihove dobre i zle trzaje savremene evropske 
duše. 

Od srpsko-hrvatskih modernih pjesnika Du- 
čića, Rakića, Domjanića i Vidrića razlikuje se 
on otprilike onako, kako se razlikuje slovenačka 
pučka popijevka od srpsko-hrvatske. Odbijemo 
li naše poskočnice, rugalice i budnice, to mi 
Srbi i Hrvati u pjesmama većinom tugujemo 
i sanjarimo; Slovenci naprotiv klikću i »žvrgole«. 
Ritmika je u našim najljepšim sevdalinkama 
otegnuta; u slovenačkim pjesmama brza i od- 
sječena. Naše se najljepše melodije čuju u sri- 
jemskoj, banatskoj i mačvanskoj ravnici, gdje 
se zvukovi gube i razvlače u nepovrat u ne- 
dosežnoj daljini; slovenačke melodije kao da 
su stvorene za doline i brda, u kojima se 
ljudski glasovi lome i umnažaju u višestruku 
harmoničnu jeku. Pjesme  »Đaurko  lijepa«, 
v»Odbi se biser-grana“, ,Bogata sam, imam 
svega“, ,Zeleni se gaj“ ne bi mogle nastati 
ispod Triglava ili u Karavankama; pjesme ,Re- 
giment po cesti gre“, pŠkrjanček se v luit 
vzdiguje“, »Reven kaplan“, ,»Ko pridem jaz 
k tebi“, izgubile bi mnogo od svoje izvorne 
ljepote u širokoj podunavskoj i posavskoj ravnici. 

Osobine slovenačke pučke popijevke razvio 
je Župančić do klasična savršenstva. U njegovu 
se ritmu odrazuje tempo slovenačkih melodija 
i jampskog jezičnog naglaska. U njegovim fer- 
matama, sinkopama i usjecima slušamo krepke 
akorde slovenačkih seoskih momaka i ljubljan- 
skih pjevačkih zborova. Znade Župančić biti i 
elegičan, znade biti i očajan, ali i te su njegove 
pjesme spjevahe više u duru nego u molu. 
Njegovi su duševni pokreti sami odsječeni upiti 
i klicaji: upiti i klicaji radosti i razdraganosti, 
tuge i trpkosti, obijesti i poruge. Govorio on 
kakvim mu drago. lonom, nikad nema u njega 
trome i boležljive sentimentalnosti. Kroz nje- 
gove kratke taktove i brze udarce kao da se 
provlači neprestano slovenački pučki refren: 
»Juhč, juhč!«“ Neke su mu pjesme takove, kao 


da ih je spjevao sam narod u Beloj Krajini. 
Druge su finije, modernije, ali i u njima se 
već na prvi mah zapaža pjesnikovo porijeklo. 
Da je Župančić ostao u svom belokranjskom 
zavičaju, bio bi možda nepopravljiv »vasovalec«, 
svirao bi citaru i harmoniku, prolazio bi noću 
sa seoskim ašigdžijama pjevajući pokraj prozora 
svoje Mandice, Mare ili Ane, a u zoru bi se 
-izvrnutih džepova i možda bez šešira vraćao 
kući od kakovoga krčmara Janeza, Petrina, Lu- 
kića ili Spahića. Ali došavši u gradski život, u 
»Ljubljancu dolgu vas“, postao je profesorom 
i književnim artistom, dakle čeljadetom, kojemu 
barem u nas Jugoslovena nije dopušteno da se 
dokopa obezbijeđena društvena položaja. Premda 
je on, kako vele, u životu solidan građanin, 
mnogo  solidniji od svojeg nedavno umrlog 
druga Ivana Cankara, ipak se i u njega javljaju 
često akcenti književnog proletarca i bohema. 
> »V moji deželi ni cest, 
na mojem nebu ni zvezd, 
v mojih očeh — tema, 
v moji duši — bolest«. 
(Čaša opojnosti, Nočna melodija, 65.) 
No on nije malodušnik, nije »jamralec“, da upo- 
trijebim izraz, što ga je popularizovao slove- 
nački August Šenoa, pripovjedač Jurčić. Nakon 
svih razočaranja govori on, da će kupiti duhana, 
napuniti svoju »pipicu« i pjevati druge pjesme 
»hčerke trenotka — uirinke plamena večnega“ 
(Č. 0.; Na pot, 132.). Ili se opet stavlja u pozu 
obijesna seoskoga ,fanta“ i veli: 
»Vi drugi imate ljubice, 
vi drugi imate denar, 
a jaz — jaz imam po strani klobuk, 
pa kaj mi vse drugo mar!“ 
(Čez plan; Raznim poetom, 69.) 


Tko nema pune novčarke ili ne može u re- 
alnosti vidjeti svojih ideala, taj može biti bogat 
sanjama i željama. I Župančić je takav bogataš. 
Temeljni je ton njegovih pjesama čežnja ili, 
kako Slovenci kažu, hrepenenje. Čežnja je to 
za potpunom slobodom naroda i većom slobo- 
dom pojedinca, čežnja za poštenjem, vjernim 
drugom, borbom, nesmetanim užicima i lijepim 
pojavama prirode. Pjesnik. znade gdjekada da 


naslika po koji prizor_ mira i zadovoljstva, ali 
to nije realnost, to je tlapnja, koju on sam 
raskida u završnoj pointi nemilosrdnom haj- 
neovskom ironijom. U dojakošnjem svojem radu 
nije on mario za prošlost, proti sadašnjosti je 
prosvjedovao, a svemu se nadao od budućnosti. 
Uzorni su izrazi tog duševnog stanja: » Daj, drug, 
zapoj“, »Pesem mladine“, ,»Nočna melodija“, 
»Moje barke“, ,Manom Josipa Murna-Aleksan- 
drova«, »Vseh živih dan“ i »Duma«. :Naročito su 
popularne u Sloveniji » Pesem mladine« i , Duma“. 
Župančić je u tim pjesmama čisti umjetnik, ali i 
kao umjetnik on je u slovenačkom dijelu našega 
naroda budilac energije, pjesnik-vates onako ot- 
prilike kao u Hrvata Vladimir Nazor. Ne mo- 
gući prije našeg političkog ujedinjenja da go- 
vori otvoreno govorio je u simbolima i sli- 
kama, i to ga je spaslo od neumjetničke ten- 
dencijoznosti i relorike. 

Premda je glavna značajka Župančićevih pje- 
sama čežnja, ipak ne možemo reći, da je on 
monoton. Registar je njegovih duševnih ugo- 
đaja dosta raznolik i kvalitetom i kvantitetom. 
On znade da bude i naivan i ujedljiv i veseo 
i tužan, i očajan i humorističan. A takvu du- 


.ševnu gibljivost nalazimo tek u talenata prve 


vrste. Krivo je mišljenje, da se veličina kojeg 
umjetnika može ustanoviti jedino po obilju 
predmeta i ideja, što ih on obrađuje. Ta ve- 
ličina (koliko je specijalno umjetnička veličina) 
zavisi o dinamici i raznolikosti umjetnikovih 
estetskih stanja. Shakespeare nije prvi pjesnik 
čovječanstva stoga, što je prikazao čitavo dru- 
štvo od kraljeva do prosjaka, nego stoga, što 
je umio da se nenatkriljenom snagom prenese 
u sva ljudska raspoloženja. Župančić nije ni 
epik ni dramatik, njegovo je polje balada, ro- 
manca i lirska pjesma u užem smislu. Ali nje- 
gova je sugestivnost neodoljiva. Kad on hoće i 
kako on hoće, moraju se homogene duše za- 
jedno s njime smijati ili ljutiti, osjećati bojazan 
ili ratobornost, biti dobroćudne ili cinične, raz- 
nježene ili razočarane. ' 

U pjesničkoj tehnici glavne su Župančićeve 
vrline plastičnost orisa i epigramatička kratkoća 
radnje. Priroda u pleinairu i clairobscuru, u 
srdžbi i milini naslikana je u njegovim stiho- 


07 


vima tek u nekoliko poteza kao u kakvog 
modernog impresijonista. Njegovo ljubljansko 
polje, Jadransko more, breze Bele Krajine, lji- 
ljani, tulipani i mak govore nam razumljivim 
jezikom kao osobe u najsugestivnijim pričama. 
Opis, kako su postale Karavanke, može se ubro- 
jiti u prva mjesta jugoslovenske literature. A 
kad prikazuje kakvu radnju ili događaj, ne 
treba Župančić kilometarskih filmova ni Ho- 
merove opširnosti. Nekoliko trenutaka, i pred 
nama kao da se izmijenio niz najplastičnijih 
kipova; nekoliko ritmova, i kroz naše mož- 
đane i živce protitrala je struja najkrepčih emo_ 
cija. Naslov je jednoj Župančićevoj zbirci ,Čaša 
opojnosti.“ Taj bi naslov pristajao vrlo dobro 
čitavoj njegovoj poeziji. 

Župančićeve su pjesme plod  momentanih 
raspoloženja. Nema u njima idejne dosljednosti 
iz koje bi mogli zaključivati, da autor imade 
stalan pravac u životu. On. govori o kršćanima 
kao o tuđoj religiji; a onda je najednom takav 
kršćanin kao najskrušeniji konvertit. On  osu- 
đuje brakolomce i nevjernice; a onda se ruga 
onima, koji koracaju zadovoljni »pod sladkim 
jarmom svetoga zakona“ (Čaša op.; Parček, 
41.). On bi želio, da u svijetu vlada nevinost 
i poštenje; a sam se smije kod tuđe žene pre- 


varenu mužu. Iz Župančićeve erotike i drugih 
njegovih pjesama čujemo uz akcente idealna 
čovjeka i lascivne izjave Heinea, Arna Holza 
i Dehmela. Ti su pjesnici najviše djelovali na 
njegovu dušu. Naročito se to može reći za 
Heinea, kojega je Župančić mjestimice i pre-. 
više očito kopirao. Župančić proživljuje tragiku 
modernih etičkih lutalaca, koji moraju i sami 
priznati, da im dobrota zaostaje za darovitošću. 
On veli o sebi i svojoj okolini: 

»Ah, kako mi mladeniči hodimo 

po blatnih stezah, 

ah, kako mi mladeniči blodimo 

in tratimo mlade moči. ..« 


(Čez plan; Dan, 1., 89.) 


Upliv je Župančićev na slovenački dio naše 
književnosti golem. Svi su mlađi slovenački 
pjesnici njegovi učenici. I kod Hrvata se vide 
tragovi njegove jake individualnosti. Držim, da 
se ne ću prevariti, ako ustvrdim, da je i Vla- 
dimir Nazor od njega mnogo naučio. Nazorovi 
daktilski srokovi i konstrukcija nekih balada u 
»Intimama«“ dokazuju veliku srodnost ovih dvaju 
pjesnika, koji se sa Srbima Rakićem i Dučićem 
otimaju za prvenstvo u predstavništvu savre- 
mene literarne Jugoslavije. 


TRI ŽENIDBE. 


I. 


Oj Savice, tija vodo ladna! 

Prevezi me tamo i onamo! 

Tamo mi je selo omiljelo 

I u njemu garava djevojka. 

kolima leži Ivan uz Velu, a ne spava, 

sve mu je u glavi kao da čuje tu 
pjesmu, a nikako ne može razabrati tko 

je pjeva: Oprezno digne glavu i ogleda se 
. gumnom, po kojemu pala mjesečina jasna poput 
srebra, a pod njom kao da sve snije, te u snu 
odmjereno i tiho diše. Ivan osluškuje, ali uisti- 
nu nitko ne diše, njemu se tako samo učinilo, 
ali ipak kao da tom jasnom tišinom dolazi 
odnekuda lagana nekakva pjesma mirna kao 
Savin tok... Protegne se i zatvori oči, a glava 

mu pala uz Velinu na dasku, koja je preko 
kola, a .služi za sjedalo. Sinoć su legli u kola, 
na gole daske, a daska im je sjedalica uzglavlje, 
samo da se rano probude, jer treba napasti 
volove za oranje. 

Ne zna Ivan, što to pjeva... Mlad je, duša 
bi mu pjevala od sreće i snage, što se skupila 
u njemu... Ne vjeruje u vile, a sada_ misli, 
da to možda oie pjevaju. Čuo je kao dijete, 
gdje stari ljudi govore, da one pjevaju, kad je 
mjesečina, a nitko ne zna, što pjevaju. Tko 
čuje njihovu pjesmu, ne može joj odoljeti, već 
ga dovuče do njih, a one ga uzmu u svoje 
kolo i igraju s njim pod lipom do rane zore, 
a onda se izgube. Tko s njima igra, poljube 
ga i ostave na njemu. svoj biljeg, pa vrati li 


se među ljude, uvijek samo misli i gine za 
njima. . 

Opasna je vilovska pjesma i opasan je njihov 
poljubac, ali ga se Ivan ne boji. On želi, da 
gumno opkole.vile. Plesao bi s njima, dokle- 
god bi se dalo, a njihovih se cjelova ne bi 
plašio. 

Ali nema vila. To samo hladni vjetrić dolazi 
s polja i donosi miris poorane zemlje i suho- 
ga lišća, te rashlađuje Ivanovo lice. Zaklopio 
bi oči da zaspe, ali ga je vjetrić osvježio, te 
ne može spavati, a u njemu nešto sve igra i 
pjeva. 

Zvijezde se dobro pomakle na nebu. Vola- 
rica se pokazala između pojate i štaglja, a kose 
se ustubočile iznad slame. Kad je to Ivan 
smotrio, htio je skočiti, jer je vrijeme za vo- 
love, ali bi time probudio Velu, koji još slatko 
spava. Pokriveni su hasurom. Otkrije se i po- 
lako se izvuče, a onda pokrije Velu i zakloni 
mu kapom oči od mjeseca. Pustio je volove i 
htio je uzeti lamburu iz kola, ali je znao, da 
se ne bi mogao uzdržati, da ne tambura, pa 
bi se možda Velo probudio. 

Lagano je otvorio vratnice, pa su volovi 
izašli u polje, a on za njima. Kopaničko je polje 


Široko i dugo, a po njemu pala rijetka maglica, | 


ie sve po njemu kao da je prosuzilo. Vo- 
lovi idu sve nogu na nogu i pušu bijelu paru, 
dok nijesu došli do kukuruzišta,. na kojem je 
još kukuružnjak na rpama. Tu su se razišli, a 
Ivan je stao uz jednu rpu da pazi, da ne dođu 
volovi do nje. Stoji uz rpu i pjevulji,a san mu 
se stao krasti na oči. Htio bi sada zaspati ali 
se boji za volove. Vani mu došla do kože 
maglena vlaga, pa mu se spava. 


U jedan par je gotovo i zaspao, ali se jedan 


vol naglo odmaknuo od međe. Učini mu se 
da netko dolazi. U prvi se čas lecne i kao 
malo uplaši onako snen, ali začuje kašljanje i 
gdje netko sam sobom govori. Nije bilo dugo, 
a djed Patak osvane blizu rpe s torbom preko 
ramena i slulom u zubima. Bio to već stariji 
udovac, a u selu ga tako zvali. 

— Hm, hm, da, da, tako je to, kad su sami 
volovi, govori sam sebi. Smijao bi se Ivan, no 
ipak vikne: 


--- Tko je to? 

— Ja!... Atosi ti. Mislio sam, da su 
volovi sami. — Dogega pred Ivana onako 
nizak, neobrijan, a od pušenja gotovo kao 
šunka u odžaku. Sjedne uz Ivana. Ovaj se 
odmakne, koliko je mogao, jer nije podnosio 
lule, a djed Patak je žvakao i baguš. 
= — Kud si pošao djede? 

— Eto tako. Čovjek bez žene kao pas bez 
gose... Rekoh ja svojoj babi, da ne ide; ona 
posla kćeri, tamo udarila bolest, pa i ona otišla, 
a ja ostao udovac. 

Djed je nastavio svoju pripovijest, kako je 
ostao bez svog vjenčanog druga, bez babe svoje. 
Ivan mu se htio malo narugati, ali san je sve 
više navaljivao na nj, te je doskora i zaspao, 
a djed je dalje pripovijedao ne opazivši, da 
Ivan spava ... Puno je pripovijedao, a kađ mu 
je postalo teško izvlačiti iz lule, očisti je i 
metne baguš u usta. 

— Hm, hm, da, da! tako je to, — govori 
djed sam sebi, a najednom čuje, da se netko 
smije. Došao Velo i neko vrijeme prisluškivao, 
pa mu 'bilo smiješno, što djed sam pripovijeda. 

— Što ti tu radiš, djede? 

— Čuvam volove. 

— Pa gdje su? 

— Na papcima. 

Velo posluša i čuje, kako volovi ruše rpu 
kukuružnjaka. Poleti tamo, a volovi je već raz- 
rušili. Naredi je, koliko se dalo i zalati volove, 
te ih stjera k šumi, pa dođe-k djedu. 

— Kako ti to čuvaš volove, a oni u kuku- 
ružnjaku? — 

— Da su moji, ne bi bili. Svatko nek na 
svoje pazi, - reče djed, pa nastavi pljuckati, 
jer žvačući baguš uvijek je pljuvao. Ivan je 
spavao mirno, a Velo je sio do njega mirišući 
suho kukuruzovo lišće. 

— A gdje je Ivan? — u neke će djed. 

— Pa tu je kraj nas. 

— Hm, hm, da, da! kad sam ja bio mlad, 
ne bih ja spavao po cijele noći, nego po 
drumu za djevojkama. 

— Eh, ti onda nijesi išao na oranje. 

— Išao sam! A da tko bi išao, ali sam 
morao paziti, da ne zaspem. Jedamput se de- 

silo, da sam ipak zaspao... Orao ja s mojim 
drugom, a poslije ručka nijesmo ispregli vo- 
love, nego smo ih u jarmu puštili, da malo 
odahnu. Ja sam legao na zubaču, da dremnem, 
a moj će drug pripaziti na volove. Ali kad se 
i njemu stalo drijemati, sveže volove za zubaču, 
a on legne u kola. Mislio je, da ću se ja već 
probuditi ako volovi krenu. Volovi čekali i 
čekali, a kad im je dosadilo, krenuli i povukli 
zubaču, pa odvukli i mene na njoj upravo u 
selo. Kakva je to bila vika i bruka! ali što ćeš 
mlado je mlado... ' 

Djed Patak se sam sebi smijao, a Velo mu 
pomogao ... Još su tako pričali, a volovi pasli. 
Par puta ih' je: Velo odbio od štete, a sve 
misli, što radi taj djed tu? Pitao bi ga, ali ga 
je stid. Govore po selu, da je povjedurio, od- 
kako “mu je baba umrla, pa izgleda kao vještac : 
nizak sitan i bradat... U neke se začuje, kako 
se kroz noć, što je već na izmaku, širi djevo- 
jačka pjesma, a s njom se čuje i klepka. 

Oj Ivana, Ivaniću, 
Stavi konja divanit ću!... 

Tako djevojka pjeva, a glas joj je pun svje- 
žine i mladosti. Djed je nehotice zašutio, a onda 
podrma Ivana. 

— Mormče, djevojke te zovu. 

— Mir od mene! — iza sna će Ivan i za- 
mahnuo je rukom, kao da će nekog udariti, 
Djed se uplašio, pa skočio lako, kao nekad, 
kad je bio mlad, a Ivana se svatko boji. Nije 
nikad nikoga istukao, niti je s kime zametnuo 
ozbiljne kavge, a ipak ga se svi boje. Ima 
oštre oči i malo tvrđu riječ, a to je nekomu 
gore, nego da je zbilja razbijač, premda ga 
tim drže. Uostalom to mu je i njegova mati 
dosudila, čim je došao na. svijet. Rodio se pod 


jesen. Odnijeli ga na krštenje, a nju zaboravili . 


pitati, kako bi mu ime dali. Skoro bio Ivan 
Glavosjek, pa su i njega tako okrstili... Kad 
je mati čula, kako joj je djetetu ime, rasplakala 
se onako u babinama. 

— Ivan Glavosjekl Taj će nekom glave 
stati ! 

— I nije ga zvala niti Ivo, ni Ivice, kako 
druge majke sinove zovu, nego Ivane, jer 
je to veliko ime, a on joj je bio velika briga. 

Još kojekako dok je malen bilo, ali sada kako 
raste, sve se više boji za njega. Ide na drum 
u veče kao i ostali momci. Za djevojkama će, 
pa Bog sveli zna, što bi moglo biti. Kad u 
veče pođe na drumu, ona protrne, pa spavala 
noću ili ne spavala, a zorom misli, da će čuti 
zvono na njega... A kako se omomačio, 
moli devetnicu na devetniču za njega, pa do- 
sad nije još ništa zla bilo, premda ga se svatko 
boji. 

Protro je oči i ustao, a djed je viknuo siplji- 
vim glasom, što je bolje mogao: 

— Oj djevojko! 

Ona pjeva svoje dalje. 
momke, a Ivan zapjeva: 

Mara djevojka tri vijenca plela, 
Tri vijenca plela, a sva tri zelena. 

Djevojka prestane s pjesmom, a i klepka je 
prestala. Tjerala je konje pred sobom, a kad je 
stala s pjesmom stala je i s njima. 

— Da imamo sad tambura! — Velo će. 

— Ja ću ići po nju. U kolima je. 

-— Nemoj ti, ja ću. 

— Ah, kuda ćeš! — zagrli ga Ivan i pođe 
s njime. Pošao bi sam po tamburu, ali djevojka 
je tamo i stoji. Po glasu ju je poznao, a 
ona je zašutjela na njegovu pjesmu. Pošla su 
njih_dvojica, a i.djed s njima. 

Velo je meke, gotovo djevojačke ćudi, a za- 
volio se s Ivanom još u školi. Ivan je sa svakim 
opor, samo s Velom nije, a nema stvari, koju 
njemu ne bi učinio. Pa ako na drumu počne 
štogod s kime, Velo mu dođe, pa rekne: 
»Nemoj, brate Ivane!“ a on je odmah dru- 
gačiji. A 
Djevojka je stajala na vratinama bosim no- 
gama u rosnoj travi kao jutarnja vila, Ivan će 
joj: 

— To si ti, Maro?! Otkuda ti tako rano ? 

-— Išla sam po konje. 

— A gdje ti je otac? — pita djed. 

— On je htio poći po konje, ali sam mu 
rekla, da i ja mogu poći. 

Još su koju progovorili, a onda je djevojka 
otišla. : 

— Hm, hm, da, da, valjana cura, — za- 
kimao je djed glavom kad je djevojka otišla 


Djed pogleda na 


A. KAURIĆ 


“na svoj stan i posao. Mara je bila sama u oca 


bez. majke. 
— Kamo, djede? — pitao ga Velo. 
— A eto idem! — reče i ode prema selu. 


Momci zalate volove, pa pjevajući napašivali 
su ih i pomalo ih tjerali, a kad se sasvim 
razdanilo, bili su na Ivanovom gumnu ,.. Ujar- 
mili su ih i pošli na njivu. Ivanova im je 
mati htjela donijeti ručak, ali oni su ga poni- 
jeli u torbi. Ivan je volio svoju majku. Bila to već 
starija žena, pa čemu da se muči praveći dva- 
put jelo i donoseći ga na njivu. Ručak će po- 
nijeti u torbi, a užinu će im skuhati ona.i donijeti. 

Zora plavi, a dan nastaje. Ivan okrenuo 
rasole, Velo šica volaricom, idu uz plug, 
a ne govore, kao da im .se tuga na srce va- 
ljala. Ali nije to tuga. Momcima se vrzu dje- 
vojke po glavi i njihove ih obijesne brige nekad 
naglo sustignu, pa ih se ne mogu otresti. 

Kad su već odmakli od sela, stigne ih Iva- 
nova susjeda baba Drljača. Nije joj to bilo 
krsno ime, ali svatko ima u selu još jedno 
ime, a ovo je bilo njeno. Udovica je već par 


: RATOVANJE. 


godina. Tanka je, visoka je, a suha kao oglo- 
dana kost. Pokojni joj muž bio pijanac i li- 
jenac, a ona radišna i čuvarna vrijedna ca- 
reva grada, pa ne samo, što joj muž nije ra- 
suo svoje djedovine, nego su još nešto pri- 
kupili. Tim se uvijek baba Drljača ponosila i 
svakom je govorila, neka se znade, da će više 
pribrati čestita žena, nego što će rasuti neva- 
ljali muž. A i jest bila žena, osobito dok je 
bila mlada. Na poslu radi, kao da će u zemlju 
utonuti, a urani i zakasni uvijek. U hodu je 
brza, kao da je vile nose. Jednom je imala 
mobu na njivi izvan sela; kolima je trebalo do 
nje naravskim hodom podrug sata. Ona je do- 
nijela užinu, a težaci se gotovo uprepastili, 
kako je rano došla. Još su se više začudili, 
kad su jelo jeli, pa se opurili, tako je vruće 
bilo, a od sela do njive moralo bi se ohladiti. 
Baba je pošla iz sela na vrijeme, ali je tako 
brzo došla, da se jelo nije imalo kada ohladiti. 
Kad su joj se poslenici počeli radi toga rugati, 
nju je nekako samu bilo stid, pa im slaže, da 
je jelo skuhala u šumi. 


/ 

Stigla momke a prestigla bi ih, da je Ivan 
nije stavio, da ide s njima. Išla je na posao, 
pa je nosila sebi za jelo u torbi, a na ramenu 
motiku. : 

— Daj tu torbu, da ti ja ponesem, — reče 


joj Ivan. 
— Mogu ja i sama. 
— Nama je ipak lakše, mladi smo, — i 


uzme joj torbu s ramena, a Velo joj ponese mo- 
tiku. Pošla je sjeći kukuružnjak... Isprva se 
nećkala, da joj nose momci, ali joj je ipak 
drago bilo i sada idući s njima, krivo joj se 
vidjelo, što ne idu kroz selo. I ovako se sve- 
jedno ukočila i visoko digla glavu, što je 
s momcima, a sretnu li koga, svakom nešto do- 
vikne i od dragosti ne zna što bi. I prošla je 
svoju njivu, pa je s njima išla sve do njihove, 
samo da što dulje bude s njima. 

Počeli orati momci. Velo goni volove, a 
Ivan pluži. Odorali jednu brazdu, a kad su se 
skrenuli, ona ravna kao da si je uz konac na- 
iegao. Uz ovu su prislonili drugu, treću i 
došli da prave razor, Ali prije nego je slog 
bio gotov, čuju djevojačku pjesmu, a Mara se 
pojavi s vezivom na njivi. Čuva goveda, pa je 
došla gdje je znala, da su momci. 

— Ne ostavi ciganina!!) — viknula je Iva- 
nu... Uvrijedilo bi ga to, da_mu tko drugi 
veli. Ovako se samo smije, pa će od žala, bili 
ona htjela plužiti. Uhvati Mara za rasole, a 
Ivan pođe kraj brazde. Nikom pluga ne bi 
ustupio, ali momak ne može da odbije dje- 
vojačku molbu. Stupa kraj pluga, Velo se 
osvrće i obojica se čude, kako djevojka ore. Nit 
se na plug objesila, niti se vuče za njim, samo 
ravna brazdu, a razor je napravila i bez repa 
i bez ciganina. 

— Tko bi to rekao! — govori Ivan pri- 
hvativ se rasola nemogavši ništa prigovoriti 
Marinom poslu. — Tko te je samo to naučio? 

— Socem sama, pa sam mu i sin i kći. I 
danas sam htjela poći na oranje, ali on mi ne da. 

Odu momci, a Mara povraća goveda, te se 
svraća _k njima s vezivom, a nekad, te nekad 
imali od Ivana rasole, da napravi brazdu. 


z 1) Ciganin je, ako se u razoru (ili među brazdama) 
ostavi zemlje, koju plug nije zahvatio. 


72 


Došlo je i doba ručku. Reduše nose lonce 
na bremenicama i hranu u torbi, a Mara vidi 
da momcima nitko ne nosi. Pita ih, kako to, 
a oni joj razlože, da nijesu htjeli truditi Iva- 
novu majku. “Pita ih, bi li-im nešto spravila, a 
oni jedva pristali. Naloži vatru, pa otopi sla- 
nine i namasti kruha, ureže krastavaca, metne 
luka u sir s kajmakom i ručak je bio gotov, 
svakako je bolji, nego prijesna slanina s kruhom. 
Sjeli su, pa su jeli u troje, a kad su bili go- 
tovi i malo pjevali, došla je Ivanova, sestra. 
Ona je pošla za govedima, pa je donijela te- 
žacima vode i voća, a kakvu je jabuku pustila 
Veli u žep, nije nitko vidio. Ona je odmah i 
otišla, a momci su nastavili s oranjem, dok 
sunce nije još jako, pa će ranije pustiti volove. 
Mara je i opet par brazdi odorala, a odnekuda 
se stvorio kod njih ujedamput djed Patak. 

— Otkuda ti djede? — pitaju ga. 

— Hm, him, da, da, kad je čovjek bez žene! — 
pa se sve čudi, kako Mara ore. 

— Valjaš ti, valjaš!— hvali je djed. — Ženite 


se momci! — savjetuje Velu i Ivana. 
— A zašto se ti ne ženiš? 
— Ja?! — na široko je rekao, a onda je 


pljunuo. Sigurno je imao baguša u ustima. — 
Ženio bih se i ja, kad bih imao koga. 

Prošla u to baba Drljača. Išla je valjda na 
drugu njivu, a momcima je izdaleka mahala i 
vikala. 

— Eno ti baba, djede, — reče Mara. 

— Hm, hm, da, da! baba će umrijeti, ja ću 
umrijeti, pa će nam ostati pusto blago i imanje, 
a ja bih htio iza sebe belendova, belendova ! 

Mara se nasmije djedu od srca veselo, ali 
se momci nijesu smijali, jer je djed nekako 
čudno gledao u Maru. 


II. 


Poradili se poslovi, a nastupila kasna jesen 
s duljim svojim noćima s prelima i posijelima. 
Momci tada posjećuju djevojke, a majke na- 
gađaju, koja će im biti snaha, i oci, iko će 
im biti zet... Poslije prela uzme jedan od 
momaka tamburu, drugi gusle, pa sviraju, a 
mlađi igraju. Nekada se i tkogod stariji uhvati 
u kolo. Ako je lijepo vani, igra se na polju... 


Mlađarija igra, a stariji čube oko kola i sjećaju 
se mlađih dana, dok im ne dosadi, pa se malo 
po malo raspu kućama. 

Sada nastane tek pravo! Što tko ima kome 
reći, rekne, ali otvoreno pjesmom. Mladež je 
jednodušna i složna, a drži svoju stranu. 

Jednom tako, kad su stari ostavili mlađe 
a kolo se opet uhvatilo, svirao je samo Ivan. 
Djevojke su pjevale, momci ih pratili, a od 
oranja govorilo se, da je Ivan odabrao Maru, 
no nitko nije bio baš siguran. Ivan svira, a 
u jedan čas zapjeva Mara. 


Svaka cura sebi momka bira, 
Ja ću onog, što u kolu svira. 

Vidjelo se na njoj, da je dugo trebalo, dok 
je zapjevala, a kad je počela, svi su zašutjeli 
i čekali, što će biti. Mislili su, da će Ivan pre- 
stati, ali on još ljepše zasvira, pa je po tom 
svatko znao, što momak misli. Mara je sada 
veselije pjevala, a bolje joj prosidbe nije tre- 
balo... Kad je Ivan predao Veli tamburu, te 
htio presjeći kolo, da igra uz Maru, zapjeva 
ona: 

Diko moja, ne igraj uz mene, 
Već spra mene, pa gledaj uz mene, 

Uhvatio je njoj sučelice. Djevojke se pogle- 
dale, a i momcima je čudno bilo, no još su 
se više začudili, kad se Mara uhvatila uz Ivana 
pa zapjevala, a on ostao uz nju: 


Tanka sam, 

Visoka sam; 

Onoga sam, 

Uz koga sam. 

Koga sam se privatila, 

Za onog sam naumila!... 


O pjesmama se i na pjevanju u kolu ništa 
ne govori, ali već sjutradan je pukao glas 
selom, da se Ivan oženio, jer čim momak 
nađe djevojku, vele mu, da se oženio... 
Nekoga je veselilo to, ali su mnogi o. tom 
svašta govorili, a najviše je palo na Maru. 
Sirota je bez majke, a u siromašna oca. Ivan 
je jedinak uz sestru bogate majke, pai majci 
nije bio baš po ćudi sinov izbor. | 

Prosuzila je mati, kad je čula ali je mislila, 
prvi je izbor, pa će se već, promijeniti. Samo 


je spomenula, što svi Mari zamjeraju: da znade 
reći. 

— A kakav sam ja? — reče joj sin. 

Priznala je mati, da joj je sin adren bio 
još kao dijete, pa za njeg i nije, što je tiho 
i šutljivo. Smirila se pogotovo, kad je pošao u j 
žirinu. Urodio hrast oko njihovog vinograda 
koji je bio četiri sata od sela, pa se našao za- 
jedno s Marinim ocem i djedom Patakom u 
koljebi svoga vinograda. Napravili su tor za 
svinje blizu koljebe, a njih trojica a njoj sprtil; 
i konakovali. 

— A otkud ti, djede, stekao svinje? — pi- 
tao Ivan. 

— Hm, hm, da, da, — govori djed Patak, — 
moja je jedna, a ovo sam skupio po selu... 
Što ću doma među pusta četiri zida? 

U koljebi bila slamljača na daskama. To je 
bio krevet, na kojem je spavao djed Patak i 
Marin otac. Htjeli oni, da na njemu Ivan spava, 
ali on je sebi namjestio na zemlji, a starije je 
pustio, neka na boljemu spavaju. U sobi je 
bila i mala peć, koja ih je grijala i na kojoj 
su kuhali... Lijepo su se slagali. Dvojica bi 
išla za svinjama, a treći bi ostao da kuha. U 
večer bi večerali, malo pripovijedali, zajedno iz- 
molili sve molitve pa pošli spavati. Ali djed Patak 
uvijek zadirkivao Ivana, što ne ide u veče u selo 
na prelo. Išao bi možda, ali Marin je otac tu, pa 
je govorio, da je za njega sve to već prošlo, 
te da rađe voli spavati. Ali djed Patak je bio 
zbilja kao da se povjedurio. Cio dan “hoda po 
brdu za svinjama, a noću ne spava. Kadgog 
hoćeš, budan je. Kad ozebe, probudi Ivana, da 
loži peć, mjesto da sam potakne vatru. 
Hoće da ga malo smeta, a Ivan, da mu se 
osveti uzme tamburu, sjedne uz peć, pa svira, 
no djeda to ne ljuti, nego još veseli, jer uživa 
u pjesmi i svirci. ' 

Kad je Marin otac bio kuhar, pustio bi 
Ivana do neke dobi, da spava, ali djed Patak 
bi ga probudio i potjerao. 

— Hm, hm, da, da! nek se uči reda kad 
bude čovjek, — govorio bi. Samo u nedjelju 
bi ga pustio u svemu, da se izdovolji, a Ivan 
bi znao da i pretjeruje, pa bi ležao i do 
podne ... Jednom je tako ležao, pa otvorio 

oči, te vidi, kako djed zasukanih rukava raš- 
čepurio prste i nešto drobi u zdjeli. Kad mu 


dosadilo gledati, pitao je djeda, što hoće... , 
Ima glavicu kupusa, pa bi htio za ručak“ nači- ' 


niti salatu, a nema sirćeta. Uzeo je greža,!) te 
"ga hoće zdrobiti, a ne može. 

— Gdje bi ti to tako, — veli mu Ivan, pa 
uzme drvo, te stane udarati po grežu. Al, 
tvrdo zrno, a sklisko, pa iskače iz zdjele. 
Istrese grež u zakrpani limeni lonac te u kojem 
su kuhali grah, ulije malo vode, pa stane tući 
no doskora počne lonac curiti. Tukući ga pro- 
bio. Djed je u to rezao kupus u zdjelu, a 
Ivan stuče grež u kotliću, u kojem su kuhali 
krumpir i kupus. Sirće je bilo malo crno, ali 
je dobro... Tog je dana trebala doći Ivanova 
mati i Mara, pa su morali spremiti veliki ru- 
čak. Ivan će umijesiti valjuške, koje će metnuti 
na mast. U obične bi dane pravili od tijesta 
samo taranu ... Djed rekne Ivanu, neka na- 
čini dosta. Zbilja ih je načinio. Nekuhanih ih 
je bilo pola kotlića, a kad su se počeli kuhati, 
ie su nabubrili, stali su iskakati kao živi, a 
kotlić je bio vrhom pun. Osim toga su se 
slijepili, a nijedan od muškaraca nije pravo 
znao, zašto je to. 

Ivanova mati nije došla, a _ Mara je prispjela 
na ručak. Pripovijedali su joj, kako su ručak 
pravili, a ona da pukne od smijeha. Ipak će 
ženska bolje zaći u muški posao, nego mu- 
škarac u ženski, govorila im. Poslije je naučila 
Ivana, kako se valjušci prave, pa ih je pravio 
.za užinu. Hijeli su kuhati i grah, no lonac 
nije čitav. Mara savjetuje, da ga zalijepe braš- 


nom. Ali kad je grah počeo kuhati, a djed - 


ostao sam kod vatre, počne lonac curiti. Djed 
nije znao, što da počne, već stane vikati "kao 
na vatru. Dotrčala Mara, pa se stala smijati 
djedu, te mu rekne, nek zalijepi lonac. On 
uzme blata, a ona mu ga istepe i opet lonac 
zamaže tijestom. Tako su uvijek lonac po ne- 
koliko put zalijepili i kuhali sve u njemu. 
Kad je Mara otišla, a muškarci u veče prije 
spavanja posjedali na razgovor, vidi djed na 
Marinom ocu sasvim novu košulju i gaće, ali 


!) Grožđe, koje se ljeti zametne, te ne dozrije do 
jeseni. 

to nije bilo istom štogod. Na prsima sastav, A 
gaće raspletene i na njima čipka od tri prsta. 

-— Brate, ti si kao _ momak, — veli mu djed 
Patak. — A tko ti je to načinio? 

— Moja kći. 

Djed uzme komad kruha i počne jesti, pa 
pita, tko ga je umijesio, dobije isti odgovor. 

— Hm, hm, da, da, valja cura, valja! — 
pa počne velik razgovor o sebi, kako se mora 
oženiti, a imutak će njegov ostati onoj, koja 
za njeg pođe. Sluša Marin otac, a oko srca 
nešto ga steglo. Zna kud šiba djedov govor, 
pa ga oblile suze, jer mu je teško bilo, što 
mu kći nema majke, pa svatko misli, da može 
doći do nje... 

U žirini su ostali do iza Nove godine. Tada 
je zapao dubok snijeg, a i svinje su bile upravo 
utovljene, pa nijesu ni htjele više da rade... 

Kad su počeli poslovi -u vinogradu, skupila 
še lijepa moba u Ivanovu vinogradu. Bio je 
Velin otac, jer ako su dva momka drugovi, 
onda se i njihovi svojataju. Bio je djed Patak, 
Mara i njen otac, što su za žirine bili u Iva- 
novoj koljebi... Rade svi skupa. Vinograd je 
daleko od sela četiri sata, pa treba za jedan 
dan svršiti posao. Svi rade, ali nitko kao Mara 
i Ivan. On radi oko loze, a ona raznosi đubre 
i njih dvoje su sve u šali i pjesmi uradili više 
nego druga tri težaka. Gledajući ih Ivanova 
mati, kao smirila se, da bi joj Mara bila snaha, 
a njenom ocu gori srce, da mu Ivan bude zet, 
jer vidi, da je njih dvoje stvoreno jedno za 
drugo, ali ona je bez majke i siromašna, pa 
ne bi smjela ni pomisliti, da pođe za njega. 

Orano su svršili, pa su za vidna pošli kući. 
U prvi mrak su došli u selo prije Kopanice, 
U kolima Velinoga oca bio je Ivan i Mara, a 
u drugima ostali... Na drumu se skupile dje-. 
vojke i momci na večernji razgovor i zabavu, 
a kada su vidjeli momka i djevojku iz tuđega 
sela, počnu pjevati o svome selu. Ivan bi htio, 
da im nešto zapjeva, ali Mara zavikne djevoj- 
kama, koje su se upele, da:što bolje pjevaju: 

—  Večerajte ! 

U prvi čas ni djevojke ni momci nijesu 
shvatili, zašto im je viknula, ali kad su se do- 
mislili, da im tim veli, da pjevaju kao da su 


gladni, polete svi za kolima, jer to je bila 
. silna uvreda za cijelo selo. Velin otac šicne 
po konjima, no svejedno su ih stizale budže 
i kamenje, ali nijesu dobili ni u glavu ni u 
leđa. Druga su kola gorje prošla, jer je jedna 
batina razbila djedu Pataku lulu, a jedan je 
kamen pogodio Ivanovu majku u leđa. Marin 
je otac jedva umakao s čitavim kolima iz sela. 

Djed Patak je putem prorokovao, da će 
buknuti rat između oba sela, a Ivanova je 
majka glasno rekla, da Maru ne će nazvati 
snahom. ' 

Za vremena su stigli kući, a na kapiji ih 
dočekao Velo i Ivanova sestra. 

Buknuo je rat izmed oba sela, ali sreća, što 
je počeo u proljeće, kad su nastali poslovi, pa 
se nikako nije mogao razviti, jer i mlađarija 
radi, pa ipak ne može, da iz jednog sela ide 
u drugo na tučnjavu... Par puta su došli iz 
uvrijeđenoga sela momci, da izazovu, ali, kad 
su bili potisnuti, okupali su se u potoku, što 
je dijelio oba sela, jer je netko izvadio par 
dasaka iz mosta. Inače je bilo samo izgubljenih 
kapa, ali oba su se sela bojala onog, što će 
doći u jesen ili na zimu, kad se otegnu noći, 
a mlađarija bude bez posla. Mnoga je majka 
već unaprijed vidjela, da će kajati za sinom, a 
najviše se bojala Ivanova majka. I sada nije 

. više samo molila devetnice, nego je kako nitko 
nije znao plaćala i mise za njega. 

Druga je muka majčina bila, što je Ivan 
svejedno išao Mari. Sprijateljila se s time, da 
joj bude snaha, premda je siromašna, ali kad 
je zbog nje dobila kamenom u leđa, zavjeto- 
vala se, da je snahom nazvati ne će... Mara 
je Ivanu na Veliki Petak dala svilopis, što ga 
je sama našarala, a na njemu je pisalo: 

Srcu srce daje 
Našarano jaje. 
Uzmi, srce, 

Što ti srce daje. 

Nije ga nikom pokazao, ali spremajući nje- 
gove stvari, našla je mati to jaje u žepu, ai 
čula je, da je kupio Mari na taj dan najveće 
srce od licitara. Bolilo ju to, ali što je rekla, 


rekla je, da ne će poreći... Ivan jedina muška 
glava u kući, pa radi kao stari, cijela kuća na 
njemu, te se ni ne opaža, da nema starijega u 
domu. Sve radi, ali ipak dospije i na drum. 
Seoski momci i djevojke izađu u večer na 
ulicu, tu se sastanu i zabavljaju, a svaki je 
momak sa svojom djevojkom... Mati čuje, da 
je Ivan s Marom. 

Jednom mu je i prigovorila. Tada nije neko 
vrijeme izilazio na drum, ali nije ni Mara. Go- 
vore žene Ivanovoj majci, da ga Mara začarala. 
Neka pita koju ženu, kako da skine čare 
s njega. Ne vjeruje ona u to, ali je ipak pi- 
tala babu Drljaču za savjet. Ova skuha koje 
čega i umijesi kolača, a Ivan je sve to morao 
popiti i pojesti. Uzeo je, da ne ožalosti majke, 
“ali je sve bacio, kako nitko nije vidio, a baba 
je čekala na uspjeh. Nije ona metnula ništa, 
da Ivana odčara, nego da ga učara. Što više, 
dan na dan mu slala darova, a Ivan se valjda 
domislio, što baba hoće. Jedamput je rekao, 
za babu Drljaču — već je davno tome: 

— Eh, da baba nije baba, samo radi posla 
bih je uzeo. 

Čula je to još onda i bila ponosna, a sada 
se tog sjetila pa počela koješto da snuje. Sve 
se bolje odijeva i po nekoliko oplećaka i skuta 
metne na sebe, samo da bude krupnija. Dariva 
Ivana, a kad mu je poslala da pije protiv čara, 
pa vidjela, da ne ide više na drum, bila je si- 
gurna u moć svojih napitaka, pa se stala sve 
više da trsi nadajući se, da će sigurno nešto 
biti. 

Svake bi nedjelje išla u crkvu, a kad je 
poslije večernje zaigralo pred crkvom kolo, 
umiješala se i ona međ mladi svijet. Obrve joj 
nagarene, a obrazi crveni. Čude se djevojke 
zbog kog se baba trsi, pa je zovu u kolo, a 
onaibiine bi, a okolo samo govori, kako je 
njen djed bio samovlasnik, pa je iza smrti sve 
njoj ostavio. Onaj će biti sretan, kome ona 
ostavi imanje i blago. 

Govori baba, da je svi momci čuju, a na 
Ivana vraški pogledava. Htjela bi baba usrećiti 
momka, ali se nijedan ne će njome dausreći... 

Približivao se prvi svibanj, lipov dan. Cure 
znaju, da će im tog dana osvanuti prozori na- 

kićeni jorgovanom, a-pred kućom, da će biti 
zasađena lipa. Te noći ne spavaju momci, nego 
idu po lipe, a i poljari ne spavaju, nego love 
momke, koji čine štetu u šumi. Ni baba Dr- 
ljača nije spavala, nego je iza prozora čekala, 
hoće li i njoj tkogod usaditi lipu. 

Ivan i Velo vidjeli su, kad je poljar pošao 
u šumu, prema Ivanovom gumnu. I oni su 
pošli tamo, te pri kraju podsijeku malo stabalce. 
Poljar ih uhvati na djelu, zapiše, pa ode na 
drugu stranu sela. Nije znao, da su lukavci 
hijeli da ih uhvati, gdje sijeku ovo stablo, a 
izabrali su lijepu lipu, najveće stablo u cijeloj 
šumi, što će usaditi Mari. Tanka je kao jela, 
vitka i ravna. Kad je poljar otišao, posjekli 
su tu lipu, rastavili kola i utovarili je. Velo 
je potjerao konje, a Ivan je pošao, da nakida 
jorgovana za prozore. Išao je prijekim putem, 
pa je došao prije Vele. : 

Ali još se nije zaboravilo na uvredu, što je 
Mara učinila susjednom selu. Sjećaju je se 
tamo i momci i djevojke, pa čekaju samo, da 
prode ljeto i da prestanu poslovi. Biti će svega, 
ako Maru dotle tkogod ne isprosi, jer kada je dje- 
vojka isprošena, sve prestane i ma sve se za- 
boravi... Imaju u selu staroga momka grea- 
vog Pavu. Kojoj se on djevojci javi, tu onda 
ne će nitko, a trebali gdjegod kavge, šalju ga 
naprvo. : 

Ivan je došao nešto prije Vele i zatekao je 
Pavu, gdje kopa pred Marinom kućom. Znao 
je, da nije došao sam, jer se Ivana boji. Si- 
gurno su ga poslali, da zasadi Mari lipu i da 
tim omete Ivanov izbor, jer nijedan momak 
ne bi više dolazio djevojci, kojoj se Pava javi. 
Kad bi Ivan stalno Maru ostavio, moglo bi 
joj se uvrijeđeno selo osvetiti, kako bi htjelo. 

Ivan vikne još iz daleka: 

— Što radiš tu? 

— Što te briga! — odgovara greavi Pava. 

Lipa je ležala na zeinlji. Pava pripravi lopatu, 
no dok je bio obrnut, nije ni vidio, kako mu 
je Ivan sjekiricom lipu pod vrh. 

— Znaš ti, da je to moja cura? — pita 
Ivan. 

— Čija je, da je, svačija je! 

— Pazi, što si rekao! — Lijevom je obuj- 
mio breme jorgovana, a u desnoj drži sjekiricu 
i ide okomice ha Pavu. Ovaj zamahnuo lopatom, 
no ne zna, bi li udario, a Ivan ravno prema 
njemu. 

— Pa ti bi se tukao?! — govori Pava, a 
noge mu klecaju, kad ga Ivan okom u oko 
pogledao. i 

— Zar i u vašem selu nema cura? 

— Pa zar ja ne smijem... — sve muca i 
natraške ide pred Ivanom. 

— Uzmi svoju lipu, pa idi s njom, jer... 
zamahnuo je sjekiricom. Pava od straha sjedne 
i stane vikati. U to je došao i Velo. Mislio je 
Bog zna, što je, pa se smiješkao: 


— Mirujte!.. Braća smo!.. Brate Ivane! 


— Ja ns ću zla, — govori Pava sa zemlje. 
— - Jesmo li braća? — umirujući će Velo, 
— ako smo, nemojmo! — Velo misli, da će 


biti i krvi i mesa, a u mraku ne vidi, kako 
se Ivan bekrijski smije. - 

— Digni se, brate! — reče Pavi, pa ga po- 
diže, a Veli je to čudno. 

— Uzmi svoju lipu, ti znaš, da je Mara 
moja. 

— Vidi se, da si čovjek, — govori mu Pava, 
— ne bih ja, ali me drugi nagovorili. — Po- 
vuče svoju lipu, ali joj vrh ostane. 

— Kakva je to lipa, — tobože se začudi 
Ivan. 

Domislio se Pava, kakva je to lipa; pa kud 
mu je bruka i sramota, ne usudi se ništa, jer se 
boji Ivanove sjekire, a i Velo je tu. 

— Ništa, ništa, — opet će mu Ivan, — to. 
se dade zakrpati. Skine s konja ular, pa na- 
doveže na lipu odsječeni vrh. d ' 

— Eto tako sad možeš ići, — rekne Pavi, 
kad je svršio, a drugi put ne idi sam. 

Poklopiv se ode Pava sa svojom nadokrpanom 
lipom, a momci mu se smijali cijelo vrijeme, 
dok su sadili lipu i kitili prozore. 

Pavu je boljela uvreda, .pa se htio osvetiti. 
Usadio je lipu pod prozor Ivanovoj sestri. Ivan 
je znao, da bi tako nešto moglo biti, pa je 


“ rastavši se s Velom pošao odmah svojoj kući, 


a do zore bila je lipa s obješenim vrhom za- 
sađena u drugom selu pred Pavinom kućom. 


Marina _je+-lipa bila najljepša, a i Ivanova 
sestra imala je također lipu, no brat nije znao, 
tko joj je usadio... Baba Drljača čekala je 
uzalud gotovo do zore, pa je sjedeći i za- 
spala. Kad se probudila i otvarala prozore 
da mete, zatekne djeda Pataka, gdje ih kiti 
koprivom. A pred kućom imala je čak i zasa- 
denu lipu: glogov irn s gnijezdom i u njemu 
dvoje svračjih jaja. 


IV. 


Znalo se sada tko je za koga. Samo još ne 
zna djed Patak i baba Drljača. On sanja o be- 
lendovu i curama, a ona misli o momcima. 
Koga je Velo odabrao, toga nitko ne zna. Svatko 
ga. voli, jer je pošten kao otac mu i majka, a 
tih je i miran. Nikad se nije ni skim svadio, 
a svaka znade da će biti sretna, ako za njega, 
pođe. On je nekako kao dijete neuputan u 
momačke stvari. Curi nije dosta, da je momak 
voli, nju moraš steći, jer nijedna ti sama ne 
će sjesti u krilo... Pokušao je par puta da 
koju predobije, ali kad se već čulo, da on ide ovoj 
ili onoj, došao bi joj stari momak grcavi Pava, 
a kojoj on djevojci dođe, toj više nitko ne ide. 

Izlupala je baba Drljača djeda Pataka onim 
glogom sve po glavi, ali on se svejedno vrze 
uvijek oko njene kuće, a kad prođe kraj nje, 
duhne joj dima u lice... Ona na njeg ne će 
ni da pogleda, a Ivanu sve više darova šalje. 
On misli: »Lude babe!“ pa se sve u sebi 
smije, a kad su sami, pita Maru, jeli joj krivo? 
Samo bi se smijala. 

Došlo je i Ivanje, dan, kad momci kite dje- 
vojkama kapiju rankama "jabukama. Mara je 
bila na stanu, a u ranu zoru čula je, kako je 
narapio njihov pas. Znala je, da su momci 
došli, a kroz prozor je vidjela Ivana i Velu. 
Dok sunce ne grane ostaju ranke nad kapijom, 
da ih poranici vide. U njih nitko ne dira, već 
jedino, da se nađe suparnik momak, ali on 
jednu skine, a druge metne. 

Toga je jutra poranio i djed Patak. Prolazeći 
kraj Marine kapije s torbom htio je, da ranke 
obere. Vidjela ga, kako je okrenuo prema .ka- 
piji i kako je otvorio torbu, pa se domislila, 
što bi, a znala je, da on nema uvijek baš 


odviše stida. Došla je pred kapiju upravo, 


kad je posegnuo za jabukama. 
— A što bi ti, djede? — vikne mu izdaleka. 


— A evo bi, govorio s tobom, — iznenadio 
se i malo se zamucao. 
— Pa hajde unutra, — pozove ga i skine 


tri teške grane jabuka, da ne bi tko drugi uči- 
nio, što je djed Patak htio... Ide s djevojkom 
i vidi, kako uživa u mirisnim žutim jabukama, 
pa pomisli, ne bi li joj sada rekao, da pođe 
Za njega. Razložit će joj, da on ne će još dugo, 
a imutak iza njega ostati će njoj. Osim toga 
ima još mnogo rublja od pokojne njegove 
babe, što nikome ne da za svog života, a žensko 
ćeš najlakše traljama predobiti... Tako misli, 
a ne usudi joj se reći, nego je zapalio lulu, 
pa odbija dimove. / 

— Bi li rakije? — pita ga, kad su ušli u 
kolibu. 

— Tko je ne bi?! 

Ostavila je. jabuke na stolu. Koliba se ispu- 
nila mirisom, ona izašla, a djed se ogleda. Još 
se bori, bi li joj ono rekao, kad se vrati. Spazi 
na stolu u boci nešto žuto kao pripjecana ra- 
kija. Posegne za bocom, pa nagne pošteno, da 
joj se osveti. U boci je bilo ljuto sirće. 

Kad se Mara vratila s pravom rakijom, ka- 
šljao je djed i brisao suze. Znala je, što je 
bilo, pa mu se smijala. On se zacrvenio, jer 
ga stid, pa pravom rakijom_ispere sirće, a onda 
kao miš iz posija okruži očima po sobi. Htio. 
bi reći nešto, čime bi djevojci ugodio i dobio 
je za se, ali se smeo, kao dječak od šestnaest 
godina. 

— Hm, hm, da, da, — počne mucati dok 
mu nešto na pamet dođe, a onda potegne iz 
boce, da dobije snage, ali je nije dobio. Dje- 
vojka zabada jabukovu granu za gredu, a s druge 
izbira najljepše ranke i slaže ih po prozoru. 
Tim je tako zabavljena, da je na djeda kao za- 
boravila, a premda je rakija dobra, djed osjeća 
jabukov miris. Opet potegne iz bočice, a rakija 
mu lazi po žilama, pa ga grije 'i razblažuje. 
Na koncu je iskapio bocu i metnuo je na stol, 
a srce mu se omekšalo i suze mu udarile na 
oči gledajući, kako djevojku veseli momački 
dar, 


17 


— Hm, hm, da, da, — šapće u sebi — nije 
ona za mene... Nije odavno rakije pio, a 
starca piće brzo zavali. Neiko je u piću lud, 
netko dobar, a djed Patak plače. Tako se i 
sada od ovo malo rakije raznježio, rasplakao, 
a i zastidio se sama sebe, što se htio popeti 
do djevojke. Rukavom je obrisao suze, da ih 
Mara ne vidi, a onda je ustao i tronutim joj 
glasom rekao: 

— Zbogom! Ne zamjeri! 

Tog je dana Mara bila neobično vesela, jer 
dobije li djevojka ranke na Ivanje, znak je, da 
joj je momak siguran. Nategla je na đerđef 
svile, da izveze Ivanu za uzvrat maramicu do 
njegovog imendana. 

Ali prije nego što je maramica gotova biva, 


primaklo se ljeto kraju, a prije njega nestalo je | 


teških poslova. Te godine nije kiša primnožala, 
pa je sve na vrijeme bilo porađeno. Kad se 
poslovi porade, mladež uživa, jer je bez brige. 
Djevojke se nadaju momcima, a sva se mla- 
đarija sastaje večerom na drumu da prikrate 
noć pjesmom i igrom. Ali te se godine svatko 
bojao jeseni, jer susjedno selo još nije zabo- 
ravilo na Marinu uvredu. 

Već. su počeli momci iz njihovog sela do- 
laziti, ali ne toliko radi djevojaka, nego samo 
da zametnu kavgu, no nijesu znali, kako bi. 
Ono, što je proljetos bilo, već se na polak za- 
boravilo, a Mare nikad na drumu. Na stanu 
je, pa rijetko kada dolazi u selo, ali ne bi mo- 
rala biti na stanu. Zna što će biti, ako dođe 
na drum, pa se zatvorila na stan. A. zatvorila 
je i svoje mladovanje, jer u kolu i na drumu 
momak upoznaje djevojku, a Bog sveti znade, 
hoće li Ivan sebi drugu odabrati, kad nje: ne 
bude.na drumu. Ali i Ivana nitko nije vidio 
s drugom mlađarijom. Pitale se djevojke gdje 
jeon... Ni Vele nije bilo. ; 

U večer_ bi se Mara zatvorila u kolibu, pa 
bi legla, ali dugo ne bi zaspala. Mislila. bi, 
kako :'je u selu: i što bi bilo, da ona dođe. 
Momci bi iz tuđeg sela počeli oko nje, A iz 
njenog bi ih odbijali i tako bi nastala tučnjava. 
Stoga nije nikamo išla. Kad bi njoj samoj 
netko nešto učinio, ne bi marila, ali nije bila 
takva, da bi uživala, kad bi se momci radi nje 

(je oborila oči i pocrvenila u mjesečini.. 
“sjedaše pred prag, a noge im uronile u rosnu 
travu, što je obrasla dvorištem. Sjedili su i 
“razgovarali, a dremovna je noć prelazila preko 


potukli, kao što druge uživaju... Ležeći tako 
i misleći zanijela bi se u mislima tako, da bi 
počela jecati. Učinilo bi joj se, da je nesretna, 
da je siromašna i da nitko za nju ne mari. 
Ne bi žalila zbog onog, što je proljetos u- su 
sjednom selu dobacila momcima i djevojkama, 
jer je time uzdigla svoje selo, ali joj se činilo, 
da Ivan ne radi pravo. Mislila je, da se za- 
bavlja s drugima, a da za nju malo ili nikako 
ne mari. Mislila je, da će tu na stanu uz sta- 
roga oca ostati dotle djevojkom, dok joj se ne 
smiluje kakav udovac ili starac, te je zaprosi. 

U takvim bi se mislima zavezla i u san, 
ali joj se nekad učinilo, da čuje korake. Htjela 
je par puta ustati, da vidi, tko to hoda, ali je 
mislila, da joj se tako samo čini, jer imadu 
veoma rđavu kučku, koja nikom ne da ni blizu, 
pa bi sigurno lajala, kad bi netko došao. 

Jednom joj se učinilo, da je čula i razgovor. 
Bio je muški glas, samo ga nije mogla poznati. 
Zatim je Škripala đerma i prolila se voda. 
Ustala je i obukla se na brzu ruku, a S vra- 
tiju je vidjela dva muškarca na bunaru, gdje 
piju iz kabla. 

U prvi se čas uplašila, a onda je pomislila, 
da joj je došao otac, jer kuja se oko jednoga 
umiljava, ali joj se ipak učinilo, da ne čuje 
očeva glasa. .Počeka mea a onda upita ? ' 

— Tko je? 

— Mi smo! — Poznala je glas. 

-— Ti si to, Ivane? 

— A da tko bi bio?! 'Nema te na drumu, 
pa smo došli na stan, da pravimo drum. 

Djevojka nije znala, što bi od veselja, samo 
se čudila kako se rđava kučka umiljava Ivanu. 

— Pozna svoje, — rekao je: Velo, a Mara 
. Po- 


njih redajući i slažući zvijezde po nebu. Jedne 
skriva na zapad, a druge povlači s istoka ili 
ih okreće oko sjevera. Lijepa .je hladovina, a 
po njoj razvučeno  lijeću  krijesnice i.odnekale 
dolazi ptičji pijev.:. Govore rijetke. riječi, a 
Velo nekad prijeđe prstima tamburici po ži- 
cama... Ono se dvoje gleda, kao da bi htjelo 


jedno drugo ispiti, a mjesečina, noć i slabi 
vjetrić, zvijezde i ptice; što tajinstveno pjevaju 
negdje u gaju, kao da sve poštuje njihovo 
čuvstvo i ne će mu da smeta. I Velo je u 
jedan čas ustao i otišao bez riječi. Nijesu ga 
pitali, kamo će; bilo im je, kao da on mora 
otići. Kuja je također otišla za njim... 

Šutjeli su dugo, dugo, kao da nešto dobro 


premišljavaju. .. Zagledala se nekud preko 
plota. 

— Što gledaš? — pita Ivan. 

— Eto tako! A što ti šutiš? 

-— Ne znam! ... Meni je sad tako drago i 


lijepo, pa bih volio, da ova noć nikad ne pre- 
stane... [tise ne bi smjela micati, već bi 
morala biti tiho... Ni dihati ne bi smjela... 

Ivanov joj govor bio tako čudan, ali i ugo- 
dan... On je bio inače veoma živ i adren, a 
sada se smirio, pa joj je to čudo i pita se u 
sebi, da li je i kod drugih djevojaka takav... 
On je pak dalje govorio, o čemu obično 
momci ne govore; govorio je, kao da iz knjige 
čita, a njoj još nikad nitko nije tako govorio... 
Nije uvijek točno znala, što je mislio reći, ali 


joj se svaka njegova riječ sviđela, pa mu je 
napokon rekla: | 
— Kako ti danas lijepo govoriš! 
— Kao svi mi iz Kopanice! — uzvrati joj 
i nastavi dalje... A lijepo je njegovo rođeno 
mjesto! Složilo se po ravnici među rodna po- 
lja i male šume. Sokaci su mu prostrani i 
ravni, pa na svakom mjestu može kolo da za- 
igra. Na sred sela je crkva, a pred njom stare 
lipe, što su slušale pjesme i gledale kolo još dje- 
dova današnje mlađarije. Ali najljepši su ures 
sela njegove djevojke i momci. One su krasne 
i đeđerne, a oni kao gora i na glasu junaci... 
Ivan pripovijeda, Mara sluša, a noć prolazi... 
Zašutio je, kao da se boji reći ono, što joj se 
davno spremao... Šute, a u polju se kod nje- 
zina stana čuju koraci, gdje netko ide rosnom 
travom. Čuju se i nejasne riječi i smijeh se 
izgubio u slaboj ljetnoj maglici. Njima se čine 
poznati glasovi. I javi se pjesma: 
Kukuruzi već se beru, 
A što misliš moj, dilberu ? 
Što čekaš, što misliš? 
Što se ne ženiš? 


A. KAURIČ: DVOBOJ. 

Pjevao je ženski glas, a iza njega se javi 
tamburica. Ivanu je poznat i glas i tamburica, 
ali sada se ne može ničemu domisliti. Kad je 
prestala tamburica, čula se dva glasa: 

Darove sam pripravila 
1 ružmarin posadila, 
Što čekaš, što misliš, 
Što se ne ženiš? 


Prestala pjesma, a poslije nje čule se riječi, 
smijeh, koraci i tamburica, kako odmiču: i gube 
se u noći. Ivan, kao da je to jedva dočekao, 
privuče se Mari, pa je upita: 

— Je li, Maro, hoćeš li poći za me? 

Kao da ga nije čula, ništa mu ne reče, nego 
je bila mirna, kao da sluša tamburicu i muški 
glas, što pjeva: 

Širom šajke, a Dunavom đerze 
Cura momku maramicu veze. 
Navezla mu ime i prezime, 
Samo nije, da se voli s njime. 


— Znaš, ja ozbiljno mislim, pa i danas sam 
došao amo, a na drum ne idem, kad tebe nema. 
I toliko sam večeri bio na tvom stanu, a ti 


ne bi izašla... Danas mi moraš reći, da stalno 
znam... 
— Pa ti već znaš!... — Samo mu je to 


rekla, a njemu i nije trebalo više. Uostalom oni 
znaju već jedno za drugo, ali i ovo su morali 
reći jedno drugom, a te su im riječi bile teže, 
nego išto drugo. Kad su ih pak rekli, učinilo 
im se, kao da su svršili, ne znam kako, težak 
posao . . Dalje su govorili veselo i bez smetnje 
još dugo, a kada je Ivan pošao, nabrala_ mu 
Mara' ljetnih krušaka. 

Vraćajući se od Mare sreo je Velu s tambu- 
ricom nedaleko svoga stana, a kad ga je pitao 
odakle ide, rekao je: 

— A eto, idem! 

U koljebi mu je bila sestra, ali je vidio, da 
nije davno, kako je došla, a kad ju je pitao, 
gdje je bila, reče mu: 

-— Na drumu! ... 

Ivan Glavosjek bio u četvrtak, a u drugom 
selu god. Na taj se dan radi,'ali kad se svrše 
veliki poslovi, ide svijet tamo, gdje je god u 
crkyu, a po podne bude kolo... Te je godine 

bilo veliko kolo, jer je narod bio napredan 
poslom, ali se vrlo tužno svršilo. Natpjevali se 
momci i djevojke iz Marinog i iz uvrijeđenog 
sela, pa na posljetku došlo i do bitke. Oruž- 
nici morali rastjerati kolo, a momci su sve- 
jedno dovikivali jedan drugom, da počeka do 
nedjelje, jer tada će biti, što će biti. 

Kad je Ivanova majka čula, što je bilo na 
godu, srce joj zamrlo, a kada je vidjela Ivana i 
u njega svilenu maramu, pitala ga, od koga mu: 

.— Od moje djevojke, — rekne i dade joj 
maramu. 

Uzme očale, razmota maramu i na njoj pro- 
čita: 

Dika moja mila i rođena 
Na pendžeru ružica rumena, 


Ispod toga je uvezeno Marino ime... Znala 
je mati, što to sve znači, pa će na Ivana: 

— Zar ti ne znaš, što će biti u nedjelju ? 
— mislila je na ono, što doviknuše momci 
jedan drugom poslije kola. 

— A ti požuri s kolačem! — odvrati joj 
Ivan. Kad momkova mati umijesi i donese 
kolač djevojci, onda je zapravo isprošena. Što 
se čini i govori iza toga, radi se samo od 
običaja. Kad je djevojka isprošena, onda pre- 
staju sve svađe radi nje. 

Mati je sada znala, što je momkova volja, 
pa je kušala da ga lijepim odvrati, a onda 
molbama. On joj nije ništa rekao, nego kad 
se već umorila od govora, lijepo joj rekne: 

— Ti ne bivaš mlađa, sestra će nas ostaviti, 
a u Mari ćemo dobiti i ženu i čovjeka. 

Mati je zašutjela, još je malo plakala, a onda 
je još mislila... Sutradan je otišla babi Drljači, 
da ište od nje gusto sito: 

— Treba mi, a moje stričić progrizao, — 
rekne joj. Sjetila se baba, što Ivanovoj maici 
treba u petak gusto sito, a od tog dana nije 
Ivan dobio od nje nikakva dara. 


V. 


U nedjelju odmah poslije ručka bila je Iva- 
nova majka kod Mare. U selu se sve čuje, a 
momci su i jednog i drugog sela bili iznena- 
đeni, i kolo se lijepo svršilo... Kad se mati 


vratila kući, došla je odmah baba Drljača, a 
ona se ne može Mare da nahvali: 
— U nje ti je, kao da su tri žene u kući, 
— veli i opisuje, kako ju je Mara dočekala. 
— A jesi li joj rekla »snaho“? — nasmi- 
jala se lukavo baba, jer ju je htjela uhvatiti, 
što je rekla, da Maru ne će nazvati snahom. 


— Ona mi je rekla odmah »majko«“, a ja 
njoj »Maro“. — Ako stariji mlađeg imenom 
zove, znak je veće privrženosti... Do večeri 
je došao i djed Patak, da zaželi sreću, a majka 
je s Marinim ocem sve uredila za vjenčanje i 
ostalo. ' 

Kad se momak hoće prije vojništva da ženi, 
mora mati dobiti svjedodžbu od liječnika, da 
ga ne može odijevati i raditi za njega, pa se 
ia svjedodžba priloži molbi na oblast, da do- 
pusti ženidbu. Ali i djevojka mora dokazati, da 
će moći svoga muža odijevati. Stoga, prije nego 
se mladi upišu i navijeste u crkvi, sastanu se 
žene iz momkovog i djevojčinog sokaka, te 
djevojka mora pred njima unesti vatru u stan. 
Jedna od starijih žena bude kod toga kao glavna 
.išto ona rekne za djevojku to vrijedi. Ona 
može i svatove odgoditi. 


Mari je bila baba Drljača. Nju je Ivanova 
mati baš radi toga izabrala, što joj nije sasvim 
zaboravila onog udarca kamenom u leđa, što 
ga je dobila proljefBs radi: Mare, kad su se 
vraćali iz vinograda... Ali je Mara metnula u 
čudo sve žene i svog i Ivanovog sokaka. Uvodi 
vatru kao kakva stara i sve vide, da se.u po- 
sao dobro razumije. Žene pogledavaju na babu 
Drljaču, pa govore: ' 

-— Bit će druga ti! — Baba bi rada nešto 
prigovoriti, ali zbilja ne može, nego se i sama 
divi Marinim rukama i radu, a kada su svršile, 
zagrli Maru i poljubi je. 

— Bit će sretan, čija se nazoveš, — reče 
joj, a Mara dometne: 

— A što vi mislite, čije je ovo na meni? 
Mati mi je rano umrla, a što je ostalo, pode- 
ralo se. Sve sam ja navila, uvela i otkala, iz- 
vezla i sašila, a i prela sam. 

— 1 presti znaš? — čude se žene, jer dje- 
vojke nikada ne predu, a Ivanova majka obi- 


lazi oko svoje snahe, pa ne zna, što bi joj i 
kako bi joj rekla, tako je dična s njome... 
Došli su i svatovi... Velo djever, njegov 
otac stari svat, baba Drljača među kuhačicama, 
a djed Patak čauš. Veli se: kakav čauš, takvi 
i svatovi; ako je on veseo, svi su veseli... 
Tko od svatova hoće, da ne plati globe, ne 
smije reći čaušu drugačije, nego »kapetane“, 
a djed se Patak i obukao kapetanski... Ne- . 
kakav njegov rođak bio major, pa mu od 
njega ostala uniforma. Nju je obukao, a na 
glavu je metnuo stari čako, što je ostao u 
njegovoj kući još iz granice. Iz te dobe imao 
je sablju i p»dištrikor« štap sa dvije rojte. 
Tim je štapom njegov djed zapovijedao kao 
upravitelj distrikta, a sada je djed Patak na 
njega nabio kvačicu, pa mu Služio u svatovima 


.kao čauški buzdovan. 


Starih svatovskih običaja davno je nestalo, 
ali su nekoji ipak još ostali. Tako, kad mla- 
denci ulaze poslije vjenčanja u mladoženjinu 
kuću, udara čauš buzdovanom o prvu gredu, 
a ostali svatovi broje, jer kolikoput udari, to- 
liko će biti djece. Udarce djeda Pataka nitko 
nije mogao brojiti, jer on je udarao valjda 
dotle, dok ga nije ruka zaboljela. 

Svatovi se razmjeste, gdje već tko ide i bilo 
je veselo, kao u svatovima. Velo je čuvao do- 
bro mladu, da joj tko ne izuje cipelu ili ne 
ukrade ružice s glave ili dukata s vrata. 

Djed Patak je par puta otišao u kuhinju, 
pa se umiješao među kuhačice, a svi se čude, 
što ima posla s njima. Jednom je podigao viku, 
da' prva kuhačica nema zvona. Imala je baba 
Drljača, — kao najstarija, — nekakvo zvonce, 
kako već ide, svezano na nozi, ali čauš je re- . 
kao, da ga ne čuje, pa je otišao svojoj kući i 
za čas se vratio sa zvonom velikim kao dobra 
klepka. Baba ga je svezala na lijevu nogu. Djed 
se uprepasti, da će zbog toga mladima ići sve 
naotpet, pa dok tkogod još ne opazi, sveže joj 
zvono na desnu nogu. 

Sve je išlo, kako mora svojim redom do 
večere... Nekada su svatovi trajali po par 
dana, ali sada toga nema. Svatovi traju najduže 
jedan dan. Tako i ovdje. Stoga su prikaznici 
odmah poslije večere morali prikazati svoje 

darove mladima. Izredala se sva rodbina. Netko 
prikazao košulju, netko trubicu tkanja, netko 
. dukat, netko nešto; svatko hoće da uzvrati 
novoj mladoj za dobiveni otarak, a Velin otac, 
stari svat, njima dar po dar, razastre ga i veli, 
tko ga daje, pa hvali i dar i mladu i prikaz- 
nika, a ako je dar od tkanja, uvijek završi: 
. Nit je tkano, ni šiveno, 
Već od zlata saliveno. 

Kad je sve bilo gotovo, vikne djed Patak, 
da i on ima nešto prikazati. Svi se sjate, da 
vide, što će to biti, jer nigdje se još nije čulo 
da je čauš štogod prikazao. I kuhačice dođu 
pa stanu na vrata od sobe, jer preko praga 
ne smiju. 

— Kito i svatovi! — počne djed kićeno na 
dugo i široko na starinsku. Starci se sjećaju, 
kako se nekad prikazivalo, pa dok je djed go- 
vorio, odobravali su, mlađi se čudili, odakle 
djedu tolike i takve riječi... Molio je najprije 
gospodina starog svata, da oprosti, što njemu 
nije predao dara, da ga prikaže, jer se njegov 
dar ne može predati. On ne prikazuje kao 
čauš, nego kao prvi susjed Ivanov i Marin. 

— Ne živi čovjek navijek, a nije čovjek, tko 
ne ostavi iza sebe, jer samo pas ne ostavlja, 
— tako je govorio, pa je dalje nastavio, kako 
on nema kome svoje muke i svog imetka da 
ostavi. Nekoji samohrani stari uzmu u. kuću 
kakvog Švabu ili Madžara, da ga dodvori, ali 
on toga ne će. Nije badava onako dugo uda- 
rao buzdovanom o gredu; kad on ne može 
više da dobije »belendova“, ostavlja sve svoje 
iza smrti Ivanovoj i Marinoj djeci. 

— I nemoj, Ivane, da ne budeš čovjek, jer 
ti se ne trebaš bojati djece, četiri ćeš imutka 
naslijediti !... 

Mladi su se zgledali, a nitko od svatova nije 
znao, da li se djed šali ili ozbiljno govori, pa 
je stoga netko upitao onako u šali, koja su to 
četiri imutka. 

— Ivanovog oca, Marinog oca, moj i moje 
babe! — nabroji djed. : 

—— A koja jetvoja baba? — pita Velin otac. 

-— Eno je, — okrene se djed k vratima i 
pokaže među kuhačice na babu Drljaču. Svi 
se stanu smijati, ali se djed uozbilji, pa počne: 

— Jest ona je!... Još sam ja to ljetos od- 
lučio, ali nemam niti ja, niti ona svoga i svojte, 
stoga, gospodo svatovi, ja je evo od vas pro- 
sim, da mi bude drug vjenčani... 

— A što veli ljepota djevojka? — upade 
mu u riječ Marin otac. 

Svi su gledali u babu Drljaču, a ona obo- 
rila oči, kao da se stidi, a u istinu se od dra-_ 
gosti naškubila, pa ne zna, što bi. Cigani udare 
kolo, djed pođe plešući k babi, a mlađarija 
spremajući se na igranje zapjeva: 

Stari deda u kolu ne treba, 
Nema zubi, da babu poljubi! 

— Tko to kaže? — vikne djed. U to je 
baba uzela perec, stala na prag i duhnula u 
pero, pa skoči, što je dalje mogla, — dva 
pedlja od praga, a to za to, da lagana bude. 
Svatovi se nasmiju, a djedu skoči srce u nje- 
drima, te zagrli babu i poljubio bi je pred 
svijetom, da mu nije izmakla i sakrila se iza 
ognjišta. ' 

Kolo počne, a pod prozorom javi kubura, 
da dolaze momci iz tuđega sela. Kolo se rastavi, 
a svaki momak stane kraj svoje cure ili je 
uzme u krilo. Kad su se tuđi momci javili na 
vratima, zapjevaju svatovi: 

Nigđe sela nad našega nema, 
Ni junaka, nad naših momaka! 

Tuđi momci nijesu zamjštili, jer nijesu došli 
na kavgu, nego da vide djevojaka, pa i sami 
zapjevaju: 

Kopanica Velika i Mala, 
Ta dva sela Posavina cela. 

Kad su ispjevali, pogledali su, što će reći 
domaća mlađarija, kad oni tako pjevaju o nji- 
hovom selu i počeše se približavati djevojkama, 
koje još nijesu imale momka. 

— Što ti Velo misliš? — strogo će djed 
Patak na njega, kad ga je vidio, kako stoji 
neuputan kao dječak kod Ivanove sestre. 

— Sjedi meni na krilo, — šapne mu ona, 
a on zbilja sjedne joj svom težinom u krilo, 
kao da je dijete. Momci uzimaju djevojke u 
krilo ili djevojke momke, ako su si dragi, ali 
momak se samo malo nasloni na koljena. Težak 
je Velo bio Ivanovoj sestri, pa mu šapne opet: 


-— Sad ću ja sjesti tebi. — Bi li zbilja pošla za mene? — šapćući 
Sjela mu je, a kad je to djed vidio, viknuo mu: je upita. Šaptom mu je nešto odvratila, a svi 
_ Tako! Pa se oženi, kad sam se i ja su svatovi vidjeli, da mu je milo bilo... Ci- 
oženio. . gani su svirali, netko počne, a svi svatovi pri- 
Sjedila je Ivanova sestra Veli, na krilu, a  hvate: 
onda mu se malo nasloni na prsa, kao da ga Kopanica, to je kita cvita! 
pita, što joj hoće reći: Što je svita, svatko za nju pita! 
ZVONKO ŠPRAJCER: ' 
PROSJAK. 


DEM sam i tužan, na rukama nosim 
golu dušu svoju i krvave nerve 
i pokoji smešak i trak sunca prosim, 


Svi imate sreću i proleća mlada, 
i poglede modre, zelene i crne 
sa kojih mi duša u suzama trne, 
i prepune grudi zanosa i nada. 


Pružio sam ruku drhtavu i belu 
i sklopio oči da ne vidim smeha, 
i te usne vaše sa treptajem greha 
i kadifu tešku na sramotnome telu. 


Prolazite hladni, ne vidite mene, 
kako zebem tužan u te duge noći, 
i bolesno čekam, hoće I' iko proći 
i zaliti cveće, što lagano vene. 


Vi idete uvek i sa vama radost, Fi 
ne gledate nerve i nemirnu dušu, 
Vi idete sretni, a s vama je mladost. 


ZVONKO ŠPRAJCER: 
HOĆEŠ LI ME...? 


OĆEŠ li me, draga, na sivom čardaku 
dočekati mlada, puna tople vere, 
kad ti bolan dođem po jesenjem mraku 
** raspet na krstove mučne i bez mere? 
Hoćeš li me draga, čekat na čardaku ? 


Kada mi u duši ko aveti noći 
zapevaju pesmu salomljenih snova 
mračne misli moje, hoćeš li mi doći 
i u grudi liti verovanja nova, 

ili ćeš ko sena pokraj mene proći ? 

Kosu svoju toplu, mirisnu i meku, 

crnu kao ponoć, što mi srce pije 

hoćeš li razmrsit i rane što peku 

otirati njome? — Vetar će da bije 

o pendžer čardaku suvu granu neku. — 


Poljupcima vedrim ljubavi i snage, 
što mirišu strasno ko srpanjsko cveće 
hoćeš li porosit snove moje blage 

i spomene mrtve, što uskrsnut neće 
u te noći čudne, jesenje — a drage? 


Hoćeš? Ne znam, Možda. Tek osećam rane, 
što me noći svake i muče i peku, 

udaraju na leš u sunčane dane 

i snatre o miru u kraju daleku. 

— Hoćeš li mi draga, ponosna i mlada, 
razumeti dušu, što nesretna strada? 


STANKO TOMAŠIĆ: 


ZAŠTO GOSPE? . 
I. 

TO je ovo, što ulazi u mene, 
kao svetačka povorka, 
a zvonašce zvoni srebrno i sitno 
talasaju odore bele. 
Trepavice su spuštene. 
Pesma njihova molitva je starih hramova. 


w 


Eto! Sevnulo je sunce u zimskom oblaku, 


sneg dršće i zrak poigrava, 
Pun je detinjeg smeha, 

veselo zvone zvonovi drumom, 
bič pucketa, 

Kraj ognjišta žene i devojke — 
vreteno se zavrtilo. 


Svuda snaga, smeh. 


Zašto ulazite u dom duše moje? 
Da veselje, štono sam ga pohranio u sebi, vene, 
da mladost oblači pokajničku haljinu. 


Zašto ulazite ? 


\ 


II. 
Gospe! — Čemu dolazite baš sada, 
zašto me bunite šuštanjem dugačke odežde 
i kucanjem tankih prstiju? 
Gospe! 


Pa baš sada, 


kad sam evo usnuo san kraljevski: 
san pomirenja sa samim sobom, 
kad je sve raskošno i u meni i oko mene! 


Pa baš sada! 


A Vi ste evo došli, Gospe. 
Na čelu duge povorke kucate i ulazite 
da malog pevača isterate iz čeminova grma 


da mu srce pukne! 


STANKO TOMAŠIĆ: 


ISKIDANA PESMA. 


NA svirkom i pesmom ija pođoh s njima 
pod prozore Tvoje tamo na kraj grada, 
gde u dugom traku mesečina pada 

po dunavskoj vodi — sitnim valovima. 


Na Dunavu pesma ponoćnih pevača 
u vazduhu drhće i tiše i jače — — 
Sanjiva gitara bolnom čežnjom plače 
svim žicama svojim pod rukom svirača. 


Ne poznam Te mladu, sestro bolnih dana 
al mi reci: zašto srce drhće tako 
kao neka pesma čudno iskidana ? 


Gledaju Te moje mutne, tupe oči 
.i želja se rađa: eto, ja bih plako, 
kad na vodu ponoć svoju priču toči. 


S MEĐIMURSKE RAVNI... ' 


PUČKE PRIPOVIJESTI. 
ĐURO VILOVIĆ. 


DRVARI. 


I. 
našem .Međimurju nema našega drveća. 


Tako ga je malo, da kad bi nas sve| 


povješalo, ne bi svakomu ni po jedna 

grana dotekla. Ravan ko more, a amo jablana, 
šljiva i jabuka više ures nego drveće. 

Pritisne u nas studen. Oštra i ljuta zima 

potraje. Oštar zrak i pun magle pa iz nje 


udaraju kapljice i bodu ko igličine oštrice. 
Tako se i u živo meso zabodu. Maglovito je 
a kako ne bi i bilo. Toliko bara, toliko vode, 


.ko što smo među dvjema rijekama. Tako nam 


je a zima duga. Probije zelen i trava, navre 
zeleno proljeće i ljubice ospu ko sniježne pahu- 
ljice, a zimski se dani zategnu. Kuća nam je sve 
i lijepo nam je u njoj dok je kruha i drva... 

Mi se ne bi nikad svojim ogrijali ko kad 
ništa nemamo. Nema drvlja ni po zemljama 
oko nas, pa nas grije jedino grofova volja i 
milost njegovih ljudi. Tijesna .volja i nemilosna 
milost! Molimo ga, eto Bože prosti ko ljeti 
nebo za kišu. Prije nas nebo čuje nego on. 


Ono pošlje kišu, a on pošlje glasnike. Pro-: 


bubnja se u svim našim selima: biće sječa. 
Skoče naši ljudi i skupi ih se romara na Bi- 
stricu. Svaki je potreben i svaki hoće da se 
zimi ogrije. Odu drvari i naganjaju se s gro- 
fovim ljudima. 

Dugo je u nas bio'i dugo nas mučio nad- 
šumar. Oberjagar smo mu rekli. Tako smo ga 
svi zvali, a bio je više pas nego čovjek. Došao 
iz svijeta i snama zagospodario. Nije mogao 
našega čovjeka. Uklanjao mu se kao da je 
okužen ili da zaudara, daleko na kilometre. 
Vidio nas, sreo nas i već je grdio. Ništa nam 
nije ostavio. Sve opganio gosposkom jezičinom. 
Mi smo mu marva, stoka, prostaci, a ljudi kr- 
šteni. Digne glavu ko da bi nosom rezao: obla- 
ke i vozi se mimo nas kao da je najveći kralj 
pod suncem. j 

K njemu u posao idu naši drvari i uz njega 
* im je kao uz sama vrata paklena. Pogode se. 
Stablo se odsječe i isteše. Što je preko toliko 
i toliko metara i ono treščica, to tek smiju 
naši ljudi da kupuju, a drugo će povesti vla- 
kovi u svijet, ugrijanoj gospodi da joj bude 
još toplije. Mi to ne smijemo da kupimo. Pa još 
da nam dade ono što drvari pogode. Uzavre 
mu gosposka volja pa mjesto drva saspe 
svega... Skupilo se toga zla na duši oberja- 


gara više nego bi $e moglo i kazati. Nema na . 


našoj zemlji čovjeka, koji bi ga s dobrom ri- 
ječju spomenuo. Svakomu se čelo namršti i 
svačije se oko na pola zatvori kad se njegovo 
ime začuje. Ljudi se sjete nevolje pa nije ni 
čudo. Mladog je čovjeka iz Pustahovaca tako 
izbičevao da je mjesece ležao. U Poturnu je 
dvije majke osirotio, domašinčana je na desetke 
htio da nabije. A: zašto — za ništa. Takav je, 
takvu će mu Bog suditi i sav narod pošteni. 
Ik 

Kad se u momu selu oberjagar: spomene, 

sve se selo -ražali. Ej, ljudi, ljudi: bolji od 

kruha. Naš je bio Florijan tako naš, kao da 
mu nije nitko kuće poznavao gđe se je 
rodio. Kao da ga je rodila naša ulica ona, 
koja nam kroz selo provodi. Kao da je isred 
sela iznikao, iz zajedničke zemlje iskočio, kao 
da nam je njega svima skupa roda donijela. 
Još je malen bio a živ vragoljan i svi smo se 
mi s njime igrali, sve nas je i zabavljao i ve- 
selio. Gledali smo ga kako raste i veselili smo 
mu se, kao da će snašu pod naš krov da do- 
vede. Bio je naš Božić i Uskrs, naša poklad i 
čista srijeda. Po njemu smo znali i mjerili sve 
božje. blagdane u godini. Rasprede igru. Okupi 
oko sebe svu našu dječurliju i mi znamo koje 
je doba godišnje. Po djeci se veselimo Božiću, 
po djeci uskrsna jaja šaramo. Po njima i po- 
kladne igre izvodimo, a on je prvi i sve među 
njima. Bez njega: bi djeca ko djeca kričala, 
veselila se, ali ne bi bilo onoga veselja kao 
što ga nema od onda otkada nema Florijana 
među seoskom djecom. — Iznenadi nas Živan 
kakvom god novošću i tri dana su ga puna 
Svi naši putevi i domovi. 

Nije bio visok ni junačina. Malen ni mršav 
ni debeo, samo zdrav kao staklo i tvrd kao 
kremen. Imao je dva sitna oka, dvije pameti. 


Pogleda te i nikad tako, a da ti ništa ne kaže. 


Uvijek živ i žubori kao vjetrulja, a nasmijan kao 
pjesma i muzika. Pjevao je, djevice ... Pjevao 
je slatke orgulje. Osovi se na noge turi ruke 
u džepove, a glas mu leti. preko kuća, niz 
polje i plače i tuguje. Udara u veselje i opet 
boluje kao i naše Međimurje. Sve je zmao. 


.Sve pjesmi svih naših sela okolo. Donašo ih 


je od Drave s Hrvatske i od Mure mađarske. 
Bez njega nigđe veselja. »Pozović“ u mnogim 
svatovima, veselje u svim skupštinama. Naš 
Florijan ! 

Sve je irave poznavao, pjevao je sa svim 
pticama. Selo nam je natrpao ružama i karam- 
filima i ljiljane je vrlo 'volio, ode 'kamo u 
svijet i uvijek nam nešto nova pribavi. Prije 


njega nije u nas nitko-imao ni bijelih ni žutih 


ruža. On ih je cijepio i ostajalo mu za rukom 

kao nikomu, , ' KL 
Izgubi se. Tjedan prođe, dva; mi ne znamo za 

njega. Dođe, stvori se veseo nasmijan, jare 


S rošćićima. Kazuje: Pokušao je i ovo i ono, 
cijepio je na ovo i na ono. Ono već mlaz 
pustilo, ono povenulo. 

Tako je Živio snama i naše selo s njim, 
kroz godine. Znamo ga malena zdravo vedro 
odjetešce i dječaka se sjećamo s nikad nedovr- 
šenim igrama. Momak nas je sve očarao, sve 
zanio i svaka je o njemu bezbroj puta sanjala. 
Nebrojene su bile večeri i pune naše mjese- 
čine, koju je njegova pjesma tresla i lomila. 
Pod pjesmom mu usnulo djevojaka stotina. 
Stotini se uvukao pod vjeđe u srce i o njemu 
su sanjale grlice. Iz pjesme su k njima silazila 
kazivanja malih, živih očiju, glas kao svirale. 
Naš bio, naš bez promjene. Lijepe su ga gle- 
dale, dobre ga hvalile, bogate namigivale, a 
sirote se ponosile što je iz sela našega. 

— Florijan ide u crkvu. Rekao neiko na 
ulici. Sve smo se žurile da ga čujemo s mom- 
cima na ulici, pred crkvom. Dobacio nam šalu 
a mi se smijale i po večernji. 

— Florijan će na Bistricu. 

Te je godine bilo strašno puno naših romara. 

— Florijan će s drvarima. 

— Čuvala ga Djevica! 

Braća su nam otišla _s drvarima i oci su ih 
pratili, mi smo samo mislile kako će ono pseto 
oberjagarsko da se nad Florijanom izdire. Vi- 
dile smo mu i umne oči kako ga uplašeno 
gledaju, pa ga žalimo i rasplakale bi se u mi- 
slima. i 

— Zašto on ide. Mogao bi brata da pošalje ? 

Miška je jači i tvrđi. 

— Miška je jači da što je. Hvalile smo 
snagu Miškinu . ,. Bile smo nepravedne Miški 
bratu Florijanovu. On je mlađi, ali Florijan 
draži, djevojkama on puno draži od Miška. 

-— Zašto je tako pametan? Netko je pitao. 

--- Pamet mu je na nevolju. Odgovaralo 
nas stotina. 

Dubao je korita bolje od cigana i umio 
svaki posao. Trebao ga otac, trebalo čitavo 
selo i sam oberjagar. Sve što ima boljega na 
dvorištu, sve je to Florijanova tesla iztesala. 
Majstor majstorski ! 

Trebali su ga eto i odlazio je s drvarima. 
Odlazio i donosio uvijek novosti. Svakakve je 


tamo ljude sretao. Šmijao im se glavama i ru- 
kama. Znao im sve govore i sve njihove pjes- 
me prepjevao. Odlazio uvijek s drvarima_a 
vraćao se na tjedne kasnije. Zaustavljao ga 
onaj silnik iškariotski! Tako dolazio svake go- 
dine iza drugih, samo nije one posljednje. 


II. 

Probubnjaju sječu na našoj ulici. Ljudi se 
okupe i šutljivo, mrko gledaju. Tako tamno i 
ledeno, rekao bi vlaga je na njih napala i teško, 
ko kišni oblaci. 

— Jadni smo, pa eto. Netko šanuo, svi se 
zagledaju u zemlju. 

— Silnik je, čuli su pridušen glas. 

— Pas je. 

— Drva nemamo. 

Nemamo ih, pa ih nemamo a led i zima 
dolazi, zima bez kraja. Drhćemo pred siledži- 
jom, drhćemo i u našim sobicama. Prati nas 
hlad i drhtanje. Svi su ga čekali, da donese 
riječ, onu koju oni svi čekaju i svi je nose sle- 
denu na usnama. I mi smo ga čekale. 

Došao je u skupštinu naših ljudi na ulici. 
Lijep i mlad junak. : 

— Što je ljudi? Pitao je i sve gleda s os- 
mjehom. 

—* Bubnjalo se, čuo si. Muklo su mu rekli. 
Muklo ga gledaju. 

— Pa? 

— A pa... Slegli su ramenima, . 

Omješkivao se, on zna što ljudi hoće. Ne 
pušta, ne izriče riječi što je oni imaju sledenu 
na usnama. Šute ljudi. U zemlju gledaju pa 
jedan drugomu u oči. 

Osmjehnuo se i napokon rekao: — Puno 
posla a malo drva. 

Ljudi se trgli, usne im se rastaviše, a oči 
zasjaše. 

— Premalo, Florijane rođeni, premalo ... 

— Pa? 

— Više bi trebalo. Više drva i triješčica. 

— Dan radin i jedva izdišeš, a navečer to- 
liko drva da bi sve stalo u vrećicu. To je 
premalo. Treba mu reći: to je premalo. Rekao 
je to mali birob Balaš. 

Ljudi su mu povlađivali. : 


87 


— diri... 

— Dva, tri, deset koliko hoćemo. 

— Da ide mali birov i veliki. Oni dva. 
— Ne koristi. Rekao je Florijan. 

Ljudi su se srdili: zašto ne koristi ? 

— Pas je. Zna da ga trebamo. Doći ćemo 
za manje. 

— Nećemo. 

— Nećete? : 

— Ne. Drhtaćemo bez drva. Goriće što je 
u kući i na kući. 

— Ne idemo. 

— Eto tako. Ne idemo, a nećemo pustiti ni 
tri sela okolo. 

— Tri? Tko bi ih složio ? 

— Vi nećete ići? Pitao je Florijan. 

— Ne. Ljudi su rekli. 

Florijan je oblazio okolna sela. Smješkao se 
usnama i očima, a ljudi nisu htjeli da idu na 
sječu. Došli su dani sječe. Oberjagar izjašio 
u šumu, a ljudi nisu dolazili. Oberjagar siktao, 
psovao, grdio, a ljudi nije bilo ni otkuda. 
Dojašio on na konju u selo i ravno Florijanu 
na vrata. 

— Gdje si, zašto ne dolaziš? Gledao ga 
bjesnim očima i vitla bičem konju nad glavom. 

— Nemam vremena. Pritiskao posao, pa ne 
mogu ni da se maknem. 

— A drugi? 

Ne će da idu. Poći će preko Drave ili na 
Štajersku. Tamo su drva jeftinija. Tako su 
rekli. — Tamo su drva jeftinija. Kupe za novce 
ne treba raditi. 

— Pa neće doći? 

— Ni jedan. 

— Što? Izdere se. 

— Ni jedan. Mirno se očima smiješio Florijan. 
Oberjagar sjedio na konju. Skupljao bič, oko 
prstiju ga namatao. Na koncu malo mirnije 
zapita. 

— Što bi hljeli? ' 

Više drva, gospodine, ništa drugo. 

-- A koliko? Dobro. Više će drva dobiti. 
Reci im i dasi sutra došao... Okrenu konja, 
-odjaši srdito. Konja je udarao čizmom i ostru- 
gom. Korija je bar udarao kad Međimurca 
nije dohvatio . . . 


s. 


- 

IV. 

Odu naši ljudi u grofove šume i veseli su 
u njima, samo kad nije uz njih goropadni 
čovjek s bičem i psovkama. Florijan nije nigdje 
takav kao u šumi. Nasmijan, veseo i mio neiz- 
recivo. Rijetkost je šuma i ništetan je u njoj 
život našem čovjeku. Pođemo i mi djevojke. 
Pogledamo naše aiu Florijanove oči zavirimo ... 
Idemo mi redom. Povraćamo se kući i kazu- 
jemo što smo čule, što vidile. Došla Hermanova 
Rega i kazuje: 

— Jadni ljudi. Izgrdio ih pas prokleti. Do- 
jašio među njih i stao da se ruga nevolji. 

— Došli ste, a? Došli ste. Ha, bojite se 
studeni. Hoće vam se drva i to onako brzo 
lako, bez umora. Daću ja vama. Glave ću 
vam pretvoriti u panjeve, gorićete kao ugljevlje.. .. 
lude... smetovi... Za ništa, jeli? Onako si- 
jeci i nosi... To bi vam se htjelo a? 

— Netako, gospodine. Javi se Florijan. Drugi 
su šutili, radili i ne podizali glava. Pogledao 
ga bijesno. Oči su mu tako krvave, ko da bi 
tri dana i tri noći pio i ne spavao. Ništa mu 
nije rekao. Pucnu bičem nad glavom. Konj se 
okrenu i odnese strašnog gospodina. 

— Florijane, sve je uzalud, biće ko i prije. 
Doviknu ljudi okolo. 

—— Neće, ljudi. Govori Florijan. Naši su mu 
vjerovali i radili brzo kao za okladu. U ranom 
se jutru čuje udare. sjekire i još u sutonu ne 
prestanu. Malo kada kroz dan naša pjesma 
zaplače, a ni smijeh se ne prospe. Pa opet 
nema žalosti. Ne vidili ga u blizini, oči im 
zasjaju, lica se zavedre ko zrcala. Došlo je do 
kupovanja drva. Tako je. Ono što oteše, ono 
kupuju. Cijenu im sam udara. Prvi su dani 
prošli bez jada, ali dođe do nevolje. 

Kod jednog gardinovčava upale u šušanj 
Upale, zaturile se, pa eto. Nije ih skrivao. 
Bože moj, dvije ga triješčice ne bi ni pomogle 
i ni ogrijale. Zapale i ostale tako, a nanio 
njega konj baš na toga čovjeka. Baci se divlji 
s konja i počne da ga bičem udarati s desne i 
s lijeve, po glavi po plećima. Izbio ga i prebio. 


— Marvo, lopove... i kradeš... Živino i 
kradeš... Pa ga udara i udara. 

Brani se čovjek i kune se — Nisam gospo- 
dine, zaturilo se. U Šušanj upalo. Ne pomaže. 

Još jedan udar i svih će nas nestati. Ispane 
Florijan iz šume. Prihvati mu gosposku ruku. 
Strašan je bio i strašno mu je u oči gledao. 

— Tako se ne udara. 

Pogleda ga. Upre u nj oči i okrene konja 
pa odjaši. U šumi nasta žamor. Svi su mu 
dovikivali i hvalili su ga bez suztezanja. 

Tako Hermanova Rega kazuje, a nama srce 
nemirno. Grcaji nam potresuju grlima i očima. 
Sve mi žalimo, što ga takova ne vidjesmo. 
Nije dao da tuđin udara. Obranio je brata po 
suncu. Mi bi ga grlile u oči gledale i pjevale bi 
našem Florijanu pjesme najljepše. Ponos je on 
nas djevojaka stotinu. 


V. 


Nismo se još dugo njim ponosile. Skoro je 
zatim došla nevolja. Od te nikad strašnije! Nismo 
vidjele. Čule smo samo najtužnije glasove. 


Pozvao ga preda se. 
— Buniš mi ljude... Ti si najgori. 
.- - Ne bunim. Ja sam ih u sječu doveo. 


— Ti se pred njima na me prijetnjama na- 


-— Lako se'zaboravite, a ljudi su ljudi i 
tući ih ne smijete. 

— Njih? Ja? Ne smijem ? 

— Ne, ne smijete. 

— Tko će mito priječiti. 

— Ja i svi ljudi pošteni. 

— Živino. 

— To nisam gospodine. Živina samo ljude 


= živinski naziva. 


— Što vi mene... Skočio se i nasta tuč- 
njava i strašno hrvanje. Odijelo je prskalo, 
čulo se je stenjanje i naprezanje. Sve su to 
slušali naši ljudi pod prozofom, ali se gore 
nisu uhvali da Florijanu priteknu u pomoć, ko 
kad su strašivi. Čuli su i kad je hitac, iz sa- 
mokresa hitac prasnuo, kriknuo Florijan i srušio 
se na daske. 

Mrtav se je srušio. U slijepo ga je oko 
zgodio. 

Pa što? Ništa. Mi smo pokopali Florijana, a 
on je pred sucima govorio: ' 

— Navalio na mene i htio da me ubije. 


Ja sam se branio. 


Ni jedne ure nije u zatvoru sjedio. Postao 
je još gori... 

Mi smo Florijana pokopali. Bilo je tada 
plača u nas i žalosti, koliko je nije bilo za 
deset godina. 

Plakalo je selo čitavo, zvona su božja plakala, 
plačem teškim i žalosnim. 

Plakalo je i nas djevojaka stotina. Bilo nas 
je preko stotine... 


ROMARI. 


bacuješ. . 
-— Lako se zaboravite gospodine. 
Što? 
18 


nas je živjela Dorica. Bijela i crvena, 
tanka i visoka. Lijepa i nesretna. Okrene 
se, poskoči, a momačka srca zadrhtnu i 
navre pjesma sama od sebe. Navre, prospe se: 
»Dorica pleše, zemlja se trese“. 


. Plesaladje Dorica, Bože moj ljubljeni, plesala. 
Nijedna joj nije bila ravna u našem selu, pa 
ni u svim okolo. 

Dorica pleše, a momci i djevojke pjevaju. Zna 
ona, da njoj pjevaju, a-nije bila gizdava ni 
kitila se nije. Što će joj nakit, ljepotici. Crne 


- 


oči, tri bi sela s njima zapalila, bijele ruke i 
tako lijepa glava, a kose vitičaste i valovite crne 
i puna ih je glava i vrat do ramena. Poskoči, 
zaigraju vitice, zasvijetle valovi i zazvoni joj 
mladi život. Prođe niz ulicu i nitko je mirno 
ne propusti. 

— Dorica, momci šanu i gledaju. 


Prolazi ona visoka, mlada ko proljetni dan, 
Takva je ona na prolazu, u kući pri poslu i 
u razgovoru. 

Mlada je bila, a što moj Bože ljubljeni u 
nas se u Međimurju vjere djevojke... Djevojke? 

još djeca. Petnajesta, Šesnajesta godina i.već 
snuboci pred majčina vrata. U selu je živio 
bogati Hropek. Dva je sina imao. Drugi je 
dijete, a stariji momčuljak ni usnice mu nisu 
zarudile... Bio je bez mane, ali pust šutljiv 
i stidan. Iz njega ne možeš riječi, kao ni iz 
kamena. Pošalje stari Hropek snuboke. Doričina 
ih majka dočeka ugosti i obeća djevojku. Dođe 
i on u kuću, sjedne u kutu, crveni se stidi, 
Šuti, a stari Hropek govori i govori, mazi 
Doricu i opet govori. 

— Dorice, grlice. U nas će ti biti lijepo. 
Nema ni posla odviše. Stara ti je majka još 
mlada, a i ja sam. Radit ćemo, živjet ćemo 
i bit će nam kao gospodi. ' 

Dorica ga gleda. Pustila je da je mazi, a i 
što bi mu rekla grlica. Što bi dijete i reklo... 

Selo je znalo i svi smo znali, a Dorica je 
ostala Dorica. 

Prođu dani. Kukuruzi su se već zelenili i 
bili visoki kao šuma kakova velika, da cijelu 
našu dugu ravan prikriju. Na jesen je imalo 
da bude vjenčanje, a daleko je do jeseni pa se 
Dorica nije ni brinula za svatove. Tek su iz- 
rasli zeleni kukuruzi. Gledala ih jei mislila: 
dugo je vrijeme dok požute, dok ih oberu i 
spreme. 

Mladi je Hropek dolazio k Doričinim. Sjedio 
im je u kući, crvenio se i stidio, pa šutio. 

— Što je Jandrašu? Pitala ga Doričina 
majka. — Dijete će mi da umre uza te takova, 
šutljiva. Što radi otac? 

— Kosi djetelinu. Rekao je i opet zašutio. 

Takvi su im bili sastanci. 

— Majko božja bistrička, što će mi biti od 
djeteta? Govorila je Doričina majka susjedama. 
— Tako šutljiva momka joj je usud donio. 

— Mlad je. Svi su mladi takovi. Porast će, 
progovorit će. Tješile je žene po selu. 

— Teško. Bojim se, nije jedno za drugo. 

— Ne voli ga Dorica? 

— Ne volim ga, ne kazuje. Ne veseli mu 
se dolasku, ne žalosti odlasku. 


HI. 


Ona mu se zbilja nije veselila. Tako je kod 
nas. Djeca slušaju. Njih se ne pita, a opet se 

i u nas dogodi, pa srce svojim putem uteče. 
Momci su znali za Doričine snuboke i zaruke. 
Svojih joj snuboka nisu slali, samo su se raz- 
govarali: ; 

— Šteta je. 

— Pa komu dopade. 

— Prokleto bogatstvo. 

I nju su nagovarali: 

— Ne idi.. Još ne idi, Dorice. Ljuštiti 
ćemo kukuruze, pjevat ćemo zajedno. U jesen 
će da budu po selu svatovi, pjevat ćemo i za- 
igrat ćemo da se sunce okrene. Ne idi još za 
ovu godinu. : 

— Ne bi, rekla im je.... Ja ne bi ni ovu 
ni drugu... Tako je rekla i mladom brodaru 
na Muri Ivanu Kozjaku. To je bio momak 
crnook s opaljenim licima, a rijedak momak u 
nas, jer je imao zvonak i meden razgovor. ' 

Sreli su se na brodu. Djevojka se je vra- 
ćala s vinskih bregova, s naših lijepih gorica. 
Imamo mi naše gorice, kakve nemaju ljudi na 
daleko — okolo. Visoke, zelene, rodne i mi- 
risne. Nigdje nismo tako veseli, kao kad smo 
u njima. Loze zamirišu, a srce se uzdrće i 
uvijek je pjesma u njima. Tamo je pošla Dorica, 
da pogleda i podigne pale trsove, koje je vjetar 
oborio, pa i zakasnila. Mjesec je tako svijetlio 
kao dan kad je k Muri prispjela. Zakasnila 
djevojka i stajala sama na Murinoj obali. 

U rijeci se mjesec zrcali, a voda je tako 
svijetla i bijela, kao da je tko u po ravnini 
veliko dugo zrcalo položio. Brod je bio posve 
pri drugom kraju, uz našu međimursku obalu. 
Preko vode ga je vidjela i zvala je: 


— Brodaru... 
Nitko joj se nije ozvao. 
— Brodaru... Zvala je i opet. 


Ozva se momački glas i brod se pomače. 

— Dorice, grlice, otkuda? Pitao ju brodar. 

— S gorica. 

— Pa tako kasno? 

— Oči me na suncu prevarile. Mislila sam, 
doći ću ranije. 

Stupi na daske, brod se otisne. 

Lijepa je mjesečina nad našom ravnicom. 
Svijetli nad zemljom, a ona je sva kao bijelim, 
razčešljanim pamukom posuta i prekrivena. Mura 


protiče, ne žubori, tako je mirna kao da se ne 
miče. Samo se brod miče i usne opaljena bro- 
dara. 

— Dorice, zar ćeš se zbilja udati? Tako 
brzo? Kud si se požurila. Mislio sam nećeš 
još. O Križevu bi ti poslao snuboke, a ti eto 
navalila. 

Govori momak, a oči mu igraju i izgaraju. 
Tako je lijep u mjesečini nad vodama, a glas 
mu je pun zvuka i meke topline. 

— Kud ćeš. Pa što si izabrala. Umrijet ćeš 
uz njega. Umrijei ćeš od pusta mučanja. Je li 
progovorio ? Govori momak i gleda je ravno 
u oči. : 
— Kazuje, što mu je otac preko dana uradio. 

— Samo to? 

— Samo... 

Pa kud ćeš Dorice? Ako ćeš šutjeti zakopaj 
se već prekosutra, zašto bi starost i smrt če- 
kala? Više nećeš ni zapjevati ni zaigrati, a što 
ćemo mi bez tebe. 

Djevojka se je smiješila momku kroz mje- 
Mama je primila. 

Stiskao je usne momak na 


sečinu : 

— Mama... 
brodu. & 
Šutila je djevojka, momak nije govorio, a 
mjesečina je svijetlila nad sve debljim, nad 
sve gušće naslaganom raščupanom pamučinom 
po zemlji. : 

— Ej, gazda je, kog: je... Tužno je Kozjak 
šanuo. — Pa nisi ni ti, Borik uboga. Sama 
si, otac ti je umro, više nikoga nećeš dobiti. 
Što ćeš s bogatim? Novce ćete brojati i to će 
vam biti sve veselje . 

Brod se primakao k našoj obali, a madžarska 
je strana ostala prazna i nijema pod mjesecem, 

— S bogom, laku noć brodaru! 

-— Dorice... Držao je momak za ruku. Sutra 
ili prekosutra... Promisli, naći ću te, nisi 
stvorena za grob i za mučanje. 


NI. 


* Osta brodar:na brodu i dugo je — u vodi 
zagledao vitki život Doričin. Prošlo je ono 
sutra i prekosutra, a djevojka brodara nije če- 
kala. Razmišljala je i priomišljala sirota, ali 
što bi... 


Lud je u nas običaj. Djeca se žene, djeca 
se udaju i djeca rađaju, pa nam je nekud sve 
ćoravo. Ne znamo što je mladost ni veselje, 
što je djevojaštvo ni momaštvo. Mi znamo 
samo što su stariji i oni vječni naši poslovi. 
Kakvo ti jeu nas veselje, kakva zabava? Tuga 
i nevolja. Da nedjeljom u crkvu ne pođemo, 
da nema gorica i kukuruza kad se ljušte, nikad 
ne bi u nas pjesma zaorila. 

Vidila ga je, čula ga je i znala je, drukčiji 
je to momak, nego je šutljivo i sramežljivo 
dijete starog Hropeka. Znala je, a drugo ništa 
nije ni mogla. Opet dođe dijete Hropekovo i 
kazuje: otac je daske kupio, pod jesen će da 
novu klijet podiže, a čisto novi kuružnjak će 
graditi. Sluša ga Dorica i samo što ne pro- 
plače. U noći je zbilja suze ronila. Majka joj 
suza 'nije vidjela, ali je u jutro zaplakane oči 
unijela. 

— Što je ćerkice, kakve su to oči u tebe? 

-— Ništa majko, nisam spavala. 

— Nisi spavala. Boli te što? 

— Ništa me ne boli, samo nisam spavala. 

— Ti ne voliš maloga Hropeka? 

— Šutila je, ništa kazala. Drugom je zgodom 
sve majci otkrila. 

— Umirat ću, a neću moći da umrem, majko 
uz njega. 

— Šutljiv je takav je Takva ti ga sudba 
donese, 

—- Drugi nisu takovi. 

— Nisu ćerkice, pa što ću ti, voliš dia 

— Neznam. Ne volim. 

Ona nije zbilja znala. Kako bi naše dijete. 
znalo što je ljubav, to neznaju ni odrasli. Na 
brodara je Ivana Kozjaka .često mislila. U crkvi 
bi ga zagledala i usplahiri joj se mlado srce 
kao ptiče pod kapom. Na brodu se sretnu i 
samo se nijemo dugo gledaju. Zapjeva tko pod 
veče tamo oko Murinih obala, a njoj se opet 
srce uznemiri. Odmah je njegove oči gledaju 
i njegov je glas omamljuje. To ona ćuti, a ne 
zna što je to. Samo je uvijek teško kad na 
veče kod njih Hropek prosjedi. Kad ode ras- 
plače se djevojka. 

Takva je ljubav našega djeteta. 

Kozjak nije mirovao. Sretao ju je gdje je 
trebalo, a i svugdje, gdje se je samo nadao 
da će je susresti. Dođe preda nju, zagleda joj 
se u oči i osmjehnu mu se oči. To je sve. 
Rijetko kada upita: 

-- Što je stari Hropek jučer radio ? 

— Prodao je vola prutenju. 

— Sutra će šaronju. Djevojko, djevojko .... 
Kajat ćeš se kad ne bude na vrijeme. Nije za 
te šutljivac. ' 

I nije, djeco, nije bio za nju šutljivac. Ki- 
pjela je od živoia kao mlado vino. Sve je oko 
nje zadisalo, vrelo, mirisalo . . 


Što bi, išlo se je dalje... 


IV. 

Dani su išli. Noći su ih turale. Teške noći 
u Doričinoj besanici. Isplakala se je jagoda, 
koliko nisu sve naše mladice u svemu selu 
našemu... Odlučivala je da neće više plakati. 
Gledat će ga ravno u oči i sama će ga razgo- 
varati. Uzalud. Dođe večer, donese mladog 
Hropeka i sve je pri starom. Vene Dorica, 
vene grlica. Skoro je tako opala i potamnila. 

Opala je kao Mura uz najveću žegu u ljetu, 
a potamnila kao posušene Murine obale. 

Žene su već i majci govorile: 

— Što je s Doricom? Uništila ti se je dje- 
vojka. Daješ je za nedraga. 

— Za nedraga, za nedraga. Srdila se maj- 
čica. Nisam je bićem k njemu tjerala. 

— Eto, tako je. Sliježu žene ramenima i 
sve se umiruje. Malo se mari u nas za srce. 

Dorica se nije nikome potužila. Ni majci 
nije sve kazala, što ju tišti, što joj muku za- 
daje. Znala je. Ona je na koncu sama uvidila, 
progone je crne oči Ivanove. Ne može da ih 
zaboravi. Iz tame ju gledaju. Mjesečina svijetli 
njegovim zjenama. | u sunčanim ih zrakama 
ugleda. 

Pronosi se lijep momački stas pred njom 
kudagod prolazi, a njegov glas ozvanja u svakoj 
pjesmi, u svakom poviku. To muči grlicu. To 
joj neda spokoja. Dodijalo ioj je pa je k majci 
došla i pitala: 

— Kad će biti svatovi? 

— Gleda je majka i ne vjeruje: Što si rekla 
ćerkice? 

-— Kad će biti moji svatovi? 

— Na jesen. 

— Tek na jeseri? 

— Zašto ne bi bili na jesen? 

— Dugo je, ja bi odmah, što prije to bolje. .-. 

Majka problijedi i sva se uzdrće. Vidi, to nije 
želja za udajom. Vidi ona, tako sretni ne go- 
Vore, pa se i sama rasplače. 

— Što ću ćerko do Boga? 

— Ništa majko, kupi mi svatove. 

— Govoriš li ozbiljno? 

— Ozbiljno. 


V. a 

Malo je iza toga bio prvi ozov. Dorica se 
nije promijenila. Nije više ni plakala. Osušile 
joj se lijepe mlade oči. Bježala je po poslu i 
postala je takova kao da će je skoro pokopati. 

Pitale su je po putevima družice: Dorice što 
si takova? 

— Kakva? 

— Crna, tamna i mučaljiva. 

— Brige me stigle sestrice. Lijepo je djevo- 
vanje. Uzdahnula je i odbježala. Drugarice na 
putu ostavila... . 

Ušutio na Murinu brodu i mladi Ivan Kozjak. 
Njegovo je micanje mrko, bolno i ozbiljno. 
Tako mrko kao da se pod njim zemlja prolama 
i poklapaju ga hladni Murini valovi... Muči 
se momak, ublažuje mlado srce, ali ono ne 
zna za šutnju i mirovanje. Tjeralo ga, kao da 
je Bože oprosti bjesomučan. Oblazi po selu, 
naganja se s momcima-i po svu noć prepeva 
ispod naših prozora. Teško mu je griješnomu. 
Nikome ne može da kazuje o svom jadu i boli 


* u srcu. Kako bi kazao. Ljudi bi se nasriijali, 


a i narugali: 

— Oteli mu djevojku. 

— Smijali bi se drugovi i to_ne bi skoro 
prestalo. To zna momak, pa pjeva i prepjeva u 
pjesmi svoj jad otkriva. Čuli smo ga svi, noć 
i sva naša ravnina. Pjevao je. Bolno bugario 
u pjesmi: 


»Zasadil sam ja tebe v glubinu srca, 

a sad vidim da drugi od dna te trga 
Zrasla si kak tulipan, med već ružami 
Cveteš, ali drugomu, joj navek meni... 
Ah, žalost me zakole, kada te vidim 

da ti usta rumena više ne ljubim. 


Tužna je to pjesma uvijek. Svaki put kad 
se selom prospe i umire nad našim poljanama. 
U noći rasplače se mnogo srce. Eto ga se 
sjećam, kao da mu pjesma još nije ni svršila. 
Tako bolno i tužno da se ni kazati ne može. 
.Po toj smo pjesmi i poznali: za Doricom tu- 
guje i svima nam ga je bilo žao. Momak je 
on bio stvoren za Doricu. Slušali smo ga i 
žalili, a što bi drugo. 

Razgovarale smo se mi žene seoske. 


— Šteta. 
— Šteta ga. Sve smo se slagale. 
— Zašto je seko, to tako suđeno ... Nikad 


u nas onako, kako bi trebalo. Lijepo se i ružno 
sreta, mrko i neveselo. 

— Tako je suđeno. Slegle smo ramenima i 
i razišle smo se. 

Prije nego je bio drugi oziv po selu se 
pročuje: mladi se Hropek razbolio. Razbolio, 
pa razbolio. O tomu se nije dugo govorilo. 
U nas se ljudi lako razbole. Još lakše ih 
nestaje... Umre, pokopasmo ga i što ćemo .. » 
Tako je i tako mora biti. Našim ljudima nije 
nikada dosta posla. Nikada dosta ružno vrijeme 
da im omete posao. Kiša cijepa, snijeg pada, 
a po našoj ravni brzaju kola i ljudi se ne 
odmaraju. Tu ih nastrada, Bože moj, sve mlade, 
neiživljele mladosti. Stopi se prozebe, upale 
mu se pluća da ih kida sušica ili kida teška 
moćna ognjica. Toliko je u nas sušičavih, a 
sve tako. Zdravi se rađaju i žive, a u poslu 
nastradaju. Otruju kuću i eto tako ginu s po- 
rodom. Takav nam je život i drugčije se ne 


može. Umru naši ljudi, a živi ih žale i hrvu: 


se do svoga časa. Zale, zapjevaju i u pjesmi 
proplaču: 


»Lastavice da odlete, 
a človeka da odnesu, 


opet dojdu u naš kraj 
njega nigdar ni nazaj«. 

Tako, pa do svoga 
šutljivi Hropek uginuo. 


časa. Tako je i mladi, 


| 


Ležao je tjedan, dva i već smo čuli smrtno 
zvono. Umro je. 

— Bijedna Dorica. Prije udovica nego sna- 
šica. Tako su ljudi govorili pri Hropekovu 
sprovodu, 

Svi smo plakali. Iznesoše mrtvaca na dvo- 
rište. Dođe školnik i propjeva »sp ričavanje«. 
Pjevao je samo, gotovo samo njoj Dorici. Tako 
je žalosno bilo, da se nitko ni od staraca nije 
sjećao jačeg plakanja... 

— Sbogom slatka grlice, zaboravi goluba. 
Sbogom mala grlice i prvi putevi, gdje smo 
se sretali. Grlicu i opet grlicu, a mi plačemo. 
Tako je nekako pjevao. Puno smo čuli spri- 
čavanja, ali takva gotovo nikada. Žalosna su 
uvijek, pa kako nebi i bila žalosna ta naša 
spričavanja. Iznesu mrtvoga pred kuću. Polože 
ga na dvorište. Ljudi se skupe. Dođe i sve- 
ćenik u odori, a onda počne školnik i sve 
pozdravlja, sa svima se i oprašta, ali tako kao 
da bi mrtvi iz nosila govorio, u njegovo ime 
i za njega. Ne umije svaki jednako, a naš je 
školnik to umio i svakomu je pogodio. I on 
je mrtav, dao mu Bog rajske visine. Njemu to 
nije nitko umio... 


VI. 

Pokopali mladog Hropeka. Bilo je to.još u 
ranomu ljetu. Još se naši romari nisu ni spre- 
mali da odlaze Majci božjoj bistričkoj. Toga 
nerodi Međimurje, koji se samo jednom sprema 
među romare. Po polovinu naših sela zna da 
otide. A i jest lijepo hodočastiti. Ponesu se 
križevi, barjaci se razviju, a iz svih sela navru 
romari, pa idu kao potoci. Gledaš i misliš idu 
šumni, bučni potoci niz naše ravnine, pa se svi 
slijevaju k jugu, kao ptice kad odljeću. Pjeva se 
tada, da se sve ori i cijela naša zemlja tada 
je samo jedna velika i sveta pjesma. Čuli smo 
i ljudi svi kazuju Međimurci najviše dolaze. 
Najljepše pjesme pjevaju, najbolje se ua put 
spremaju. I spremamo se tjedan, dva da se 
pripravimo. Napečemo orahove pogače i velike, 
bijele kao snijeg kolače. Narežemo meso, nali- 
jemo vino, pa je veselo i lijepo i pobožno. 
Opremljeni polazimo s pjesmama Djevici i njoj 
na glavi zlatnoj koruni. Lijepo nas je vidjeti 

u potocima romara s cvijećem i vijencima iski- 
ćenim križevima, a za njima ljudi pa djevojke 
u bijelim opravama, lijepe naše grlice. Za njima 
idu žene, na glavama nose košare. Poredamo 
se na stotine. Ispjevamo se Majci Božjoj Bi- 
stričkoj. Ispjevamo se do volje. Pa nismo samo 
jedni, koliko je župa, toliko je tih romarskih 
potoka. Onog nas je ljeta bilo kao nikada. Bila 
je ono godina, kakvih je već davno, davno 
nestalo, a dani čisti kao kristali. Po danu je 


sjalo naše toplo sunce, a po noći nam je mjesec | 


svijetlio. Daleki su to putevi, ali što onako u 
društvu, uvijek zajedno prođe kao da bi se 
samo u drugo selo zaputili. 

Spremala se i Dorica. Nije bila više onakova, 
Šutljivog je Hropeka brzo zaboravila, ko da 
ga nije nikad ni u srcu nosila. 

Dođe k meni.i kazuje. 

— Susjedo i ja ću na Bistricu, 

— Pa dobro, onda ćemo zajedno. 

Pred sami polazak svrne se k meni i Do- 
ričina majka. 

— Susjedo, pogledaj mi dijete. 

— Seko ko da mi je rođeno. Obećam majci 
i odemo. ; 

Kozjak nas je u putu dostigao i odmah 
pristao uz djevojku. 

— Pući će ti glava. Govorio joj i osmeškuje 
se. na košaru, u kojoj je djevojče hranu nosilo. 


— Neće. 
— Zar ti toliko jedeš Dorice. Govori samo 
da nešto kaže. — Sreća da je Hropeka nestalo, 


stanje bi mu pojela. 

— Bar bi se ugojila. Nasmija se Dorica. 

— Pa umrla bez riječi. 

Tomu se nasmija djevojka, a nasmijasmo se 
i.mi svi koji smo čuli okolo. Šalio se momak 
i bio drag ko janješce. Ni za korak se nije 
od nje udaljivao, eto odatle gdje su se sreli 
pa sve do Bistrice. Pomogao joj je nositi | 
uvijek kad je zgodu uhvatio umio je da joj 
nešto prišapne. Pomogao joj je ući u željeznička 
kola i sam je u našim kolima ostao, Ružna 
su ta kola, koja nas voze na Bistricu. Takva 
su eto kao da i nisu za krštene. Ture nas na- 
bacaju kao da smo drvene klade i kao da ne 
zadišemo po čovjeku. Pa da je samo to... 

Grde nas prokleti ljudi i sve što nam je sveto 
opogane. Kola, kola strašna su, iz njih ne vi- 
dimo dana ni noći, a teško se i diše. To bi 
mi još kako tako snosili, samo kad bi nas 
onako mirno pustili, da se vozimo i pjevamo 
svete pjesme i u miru porazgovorimo. Stisnemo 
se dišemo, šutimo i sve te muke za pokoru 
naših grijeha namijenjujemo. Zbilja mi nismo 
ma baš nikada jadniji nego kad se u tim 
kolima vozimo na Bistricu. Platimo kao da smo 
na zemlji najbogatiji, a vozimo se kao da lajemo. 
Otegne se vožnja u tim jadnim kolima. Tu 
najteže pretrpe naši romari k Majci božjoj 
bistričkoj. 

— Eto neka nam je za pokoru grijeha. Svatko 
ima da se zašto pokaje. Uzdišemo mi kad nas 
ostavi oni prokletnik. Brkati obrasao kao medvjed, 
a krv mu u očima i tako zaderane crvene 
obraze ima, uh, strašan je bio. 

-— Zaudarate, cijeli ste svijet okužili, kud 
se vozite? Nemate što da radite kod kuće. Na 
molitvu na proštenje? Pa! što ste učinili, što ste 
dobili? Pješke, pješke nije za vas vožnja ni 
ovakova kakvu imaju ovi jadnici. Nema u Ma- 
đarskoj nigdje proštenja. Naravno da se ispje- 
vate vaših pjesama. Tako i još puno, a psuje i 
grdi, što krštena duša ne smije ni da se sjeti. 

.— Polakše čovječe... Pogleda ga mladi 
Kozjak.. Tako su se srdito gledali i potući će 
se mislila sam. 
 — Pusti ga... pusti ga držala je momka 
Dorica. Tako se uzdrhtala golubica pa je sva 
blijedila i tresla se. Tada sam znala, vidjela: 
Dorica ljubi tog mladog Kozjaka. On nju gleda 
pa gleda i tako joj se osmješkuje, da je i 
meni bilo milo oko srca. Lijepo je to kad se 
dvoje mladih voli, a to je u nas tako rijetko. 
Da nije naših pjesama, u kojima se pjeva o 
golubu i grlici mi ne bi ni znali što je ona 
prava ljubav momačka. Ja sam o tomu pro- 
mišljala i tako sam ih gledala, kao da su mi 
pod srcem izrasli. Da ste je vidjeli. Ožarila se 
kao jagoda, zapjevala kao slavulj i razigrala se 
ona kao ona negdašnja naša Dorica. 

— K Dorici će opet skoro snuboci. K njoj 
dvoji, a drugoj nijedni. Šalimo se mi stariji, 
a oni se osmješkuju srelna dječica. 


—- Tako brzo? Pa nije ni prvog oplakala... 
— Nisam se za njim ni ocrnila, mamice. ., 
— Vidim dijete da nisi . 

Djevojka se zastidi i tužno obori oči u mu- 
save daske tih jadnih kola. Kad ih je podigla 
njemu se je nasmijala, klinčacu svom črlenom. 

Na Bistrici smo se namolili i napjevali. Kozjak 
ne pušta Dorice. Vodao ju je po svim duća- 
nima, nakupovao joj je štogod je željela. Naj- 
slađe joj je voće izabirao i turao joj u šake: 

Nahranimo se mi voćem na Bistrici. Imaju 
ga Zagorci slatka i mirisna. Krušaka kao bundeva, 
jabuka i svega. Kupujemo jedemo, naužijemo 
se bar jednom u ljetu. Svega ima na Bistrici. 
Svetih slika i svetih nakita. Nakitimo se slikama 
medaljicama i na njima tako lijepi trakovi. Bijeli, 
plavi i crveni. Naresimo se kao mlade nevjeste. 
Lijepo nam pristaje, mi to volimo. Dorici je 
Kozjak najskupljih, najljepših kupio i sva je u 
njima sjajila. 

Ostanemo dva tri dana na Bistrici, a onda 
se vraćamo u naše ravno Međimurje. Uvijek 
nam je to teško i daleko, daleko do druge go- 
dine, kad ćemo moći opet na Bistricu. Tu nam 
je lijepo kao nigdje ma svijetu. Bude toliko 
svijeta Djevice ... Dođu sa svih strana i skupa 
se klanjamo Majci Božjoj Bistričkoj. Takva je 
tu pjesma da proplačeš. Ne razumiješ puno ko 
kad ih na stotine pjeva, na stotine romarskih 
potoka. Tu jedino i vidimo kako nismo sami 
na tomu svijetu. Velik je naš rod, a Međimurje 
je malo, ko selo maleno. 

Vraćamo se mi nakićeni veseli. Pjevamo i 
prepjevamo i nosimo darove. Nosimo svete sli- 
čice onima, koji su ostali i čekaju nas kod 
kuće. Što bi mi drugo jadnici nego pjevali 
svete pjesme i molili se do smrti, drugo nam 
ništa ni ne ostaje. Nismo mi zli ni toliko gri- 
ješni, ali nam je pjesma i molitva sve što 
imamo. Strani ljudi govore da smo dobri, 
janjad smo, oni znadu bit će tako, a znamo i 
mi, pošteno se živi u Međimurju. 

Nema na svijetu veće janjadi... Zaludu. Ipak 
nam je tako tužan život, kao da smo najgori. 
' Na povratku nas strpaše u ista kola i vo- 
zimo se uz pjesmu i veseli kao da na meku 
pamuku sjedimo, 


VII. 


Dovezosmo se preko Drave u Čakovac i izi- 
đemo, a pernati nas žandari opkole... Toga 
nigda neću zaboraviti, ai drugi će teško. Eto i > 
samo, što nas nisu sve isprebijali. Strgoše nam 
s prsiju medaljice Majke Božje Bistričke. Pro- 
lamali su nas šakama, nogama, puškom, čim 
se god namjerilo. Viču, psuju mađarski, kao da 
smo pola kakva sela orobili ili poklali ljudi 
pola ulice, Bit će nam svega rekli, eh, znamo 
mi kako grde Mađari... Rastjeraše nas sve, a 
i na koncu zatvoriše. Eto radi onih sličica 
Majke Božje da ih pokara. 

Ne sjećam se kako sam Doricu izgubila ni 
kud je Kozjaka nestalo. Kad počeše da nas 
udaraju nastala je takva stiska, strka i plač, pa 
se nije ništa znalo i vidjelo. Mislila sam da 
su možda i pobjegli. Mladi su, mislila sam i 
lakše se okrenu. Strašno je bilo. Ljudi su bje- 
žali od kraja do na kraj i sve onako s kri- 
ževima. 

— Dat ćemo vama politiku. Gadovi! Vikao 
je na nas jedan ljudeskara i udarao, pri ramenu 


.mu se slomila. 


Tamo gdje mene zatvoriše nije bilo ni opet 
Dorice ni Kozjaka. Mi žene najviše. 

— Tko vam je to dao? Pitao nas je skoro 
zatim i nekakav s naočalima. Uzeo među prste 
medaljice Majke Božje Bistričke i kida one tri 
vrpce: crvenu, bijelu i plavu, pa nam pokazuje: 
To, tko vam je to dao? 

— Kupili smo. Rekli smo mu živu istinu. — 
Kupili smo od ljudi na Bistrici. 

— Vi ste same kupile ? 

— Same, dobri gospodine! 

- Što ste vi, Hrvati? To su vaše zastave? 
Jeli to naša zastava? 

Šutimo. Tko je i mislio na one trakove. Nakit 
pa eto. Hrvati kitili medaljice pa svoje boje i 
postavili, a mi nismo na to ni pazili. O zlu 
nisu mislili kad su kitili, kao što ni mi, kad 
smo kupovali. Janjad su Međimurci, nije njima 
do politike, nego do jada i nevolje. Radi toga 
nas zatvoriše i onaj s naočarima ne a 
da se pjeni ko bjesomučan. 

Što ste? Opet nas:je pitao. > 

Pa Hrvati smo. Javi se neka žena iz drugoga 
sela i gleda ga ravno u oči. 

— Što... Što? 

— Kako bi što drugo i bili. Hrvatski samo 
umijemo. 

Pravo mu je rekla, a on je bije, nevolja. 
Rekao joj je: dat ću ja tebi, u Mađarskoj se 
rađate i vi ste samo Mađari, pa govorili ili 
lajali. Izleglo se pile u štali ili u pivnici, kokoš 
izleže samo pile, a Hrvatica Hrvata, pa taman 
i među crncima. Udaraju nas i udaraju, a mi 
hrvatski plačemo i ne mogu dalje ništa od nas. 

Tužna je to.noć bila i plakali smo se do 
sita, kolikogod nas je bilo. U jutro nas ispustiše 
iz tamnice. Popisali nas i pustili. Nisam se 
dobro ni obazrela, a vidim: ljudi se i žene 
strkale. 

— Što je ljudi... Što se dogodilo? 

— Što? Ne vidiš li djevojka je poludjela. 

— Kako ljudi imena vam? 

Ljudi sliježu ramenima i nitko neće da mi 
kazuje... ' 
— Možda joj pređe... 
vojče. Govori mi jedna žena. 
- Preplašila se grlica i pamet joj se prevrnula. 


Preplašilo se dje- 


— Kako, zašto ? Ispitujem. — Gdje je bila, 
gdje su je zatvorili? Svakoga sam pilala i nitko 
je nije sa sobom vidio u zatvoru. Samo mi 
je jedno djevojče kazivalo: 

-— Mamice, kad su nas ono unutra trpali 

. ona ljudeskera, ona aždaja otrgne s vratiju 
tu djevojku. Mi smo već svi bili unutra, a 
ona je na hodniku ostala. Sama je ostala 
> Razumjela sam i proplakala za siroticom. O 
poganin. Trava nad njim skoro izrasla. Osamio 


je nekamo i odveo... Nekamo na samo — gad. 
Jutros ju je ludu izbacio i.pomiješao s nama 
drugima. Baš Doricu... Najljepše mu se baš 


prohtjelo, vražji brat! 

— Hoće li ikada ozdraviti ? Pitala sam sva- 
koga. Ljudi su kazivali. Nabrajali su i ovoga 
i onoga, komu se pamet opet povratila. 

Mislila sam i pamet se može da povrati, ali 
više nikada naša lijepa Dorica. Moj nesretni 
mladi Kozjače! 


VIII. 

Tri je mjeseca s njom k liječnicima hodao 
Ivan Kozjak. Gdjegod su mu ljudi kazali: tamo 
su vrijedni liječnici. Vodio ju je i silne novce 
istrošio, pa sve uzalud. Od jada i boli skoro 
i njemu počela pamet da zalazi. Kako i ne bi 
uz takvu djevojku. : 

Sretala sam ga i s puta sam mu se ukla-- 
njala. Tko bi mu bijednu u oči gledao. Na 
brodu je Šutljiv sjedio. Nikomu ni dobra dana 
nije nazivao. 

Skoro su zatim preko Mure na mađarskoj 
strani tri sela gorila, a u jutro iza noći u kojoj 
smo iz daljine požar gledali. Po Muri je pli-. 
valo mrtvo tijelo mladoga Kozjaka... 

Našli su ga daleko od našega sela i u trećem 
su ga ukopali. 

Ljudi su govorili, da je on mađarskim selima 
vatru podmetnuo, pa se onda i sam utopio. 
Ljudi su govorili, a što ljudi ne govore? Mi 


“nismo vidjeli... Onaj, koji je sve vidio, on 


će i suditi... 
lostiv. 


neka mu bude pravedan i mi- 


MEREŠKOVSKIJ I BENSON. 


T. DRAVSKI. 
(NASTAVAK.) 


I. 
EĆ i samim prikazom idejnoga sadržaja 
pojedinih romana ove pentalogije, što 
ga pružih u prijašnjim. poglavljima, 
opravdava se sam po sebi naziv ,pentalogije“ 
(što uključuje pojam neke -sustavne cjeline), koji 


96. 


dadoh tim romanima. No da to bude još oprav- 
danije, promatrat ćemo ih kao cjelinu — sve 
u jedan mah. 

Prije svega ovih pet romana imadu 
zajednički temeljni problem, koji ob- 
rađuju. Taj temeljni problem jest: odnošaj 

Krista prema Antikristu, odnosno borba Krista 
s Antikristom. Da stvar bude jasnija, taj se 
problem može svesti na ova tri pitanja: 1. Tko 
je Krist? 2. U kakvom odnošaju stoji Krist 
sa svojim Evanđeljem prema »svijetu“ ? 3. Tko 
je Antikrist i kakav je rezultat njegove borbe 
protiv Krista ? 

Što se tiče prvoga pitanja: »Tko je Krist?«, 
moramo priznati, da je rješavanje toga problema 
bilo iz osobnoga života Krista bilo iz života 


Crkve Njegove — vrlo zgodan sujet za roman. 


Sva je naime Njegova pojava toliko tajinstvena 
i zagonetna koliko i privlačiva. Najprije je 
Daniel vidio tajinstvenoga »Sina Čovječjega«, 
gdje dolazi u oblacima nebeskim (Dan. 7. 13) 
i predaje mu se sva vlast nad zemljam i nad 
svim narodima (ibid. 7, 14). A i drugi ga stari 
proroci prikazuju vladarom nad svom zemljom, 
» Gospodarom svijeta“. A kad se nakon nekoliko 
stoljeća u zabitnoj Galileji pojavlja očekivani, 
koji si sam odabire ime ,Sina Čovječjega«, ništa 
na njemu nema, što bi odavalo, da je taj čovjek 
— gospodar svijeta, »princeps huius mundi«, 
da mu je predana Sva vlast na zemlji, i da je 
dapače — kako sam tvrdi — Sin Božji. Prva 
sumnja o njemu muči samoga paloga Lucifera. 
Prvi on kuša, da riješi to protuslovje između 
Kristove pojave i njegovih riječi. I pristupa k 
njemu da ga iskuša. Htio bi znati, što se krije 
u Kristu i da li je zaista Sin Božji. »Ako si 
Sin Božji, pretvori ovo kamenje u kruh!“ 
(Luk. 4, 3); pa opet: »Ako si Sin Božji, 
skoči odavle dolje!« (ibid. 4,9). No naskoro je 
ova sumnja o Kristu, tko da je On, počela i 
drugima otimati duševni mir. Doskora se is- 
punilo proročanstvo Simeonovo, da će Krist 
biti »znak protuslovja“ (Luk. 2, 35). Mnogi 
— pripovijeda nam sv. Ivan Evanđelista — 
čuvši riječi njegove govorahu: Ovo je zaista 
prorok! Drugi govorahu: Ovo je Krist! Ali 
ostali odgovarahu: Zar će Krist iz Galileje 
doći? ... Tako postade raspra u narodu radi 
Njega (Iv. 7, 40—43). A isto tako nastade 
raspra i radi njegove moralne dobrote, kako 
pripovijeda isti Evanđelista: ,Židovi su ga 
tražili na praznik sjenica u Jeruzalemu i govo- 
rahu: Gdje je On? I bješe mnogo vike za nj 


u narodu; jer jedni govorahu: Dobar je! A 
drugi govorahu: Nije, nego vara narod !« (Iv. 
7, 11—12). Hijeli bi čuti od njega samoga 
jasan odgovor. Dolaze k njemu i pitaju ga već 
po stoti puta: »Tko si ti?« Reče im Isus: 
»Početak, koji Vam i govorim!« (lv. 8, 25). No 
to im nije dosta jasan odgovor. Niti djela nje- 
gova, na koja se poziva, nijesu im dosta jasan 
odgovor. Sami priznaju, da strašna dvou- 
mica izjeda njihove duše: ,l hođaše Isus u 
hramu po trijemu Salomonovu. Tada ga opko- 
liše Židovi, i stadoše mu govoriti: Dokle ćeš 
mučiti duše naše? Ako si Ti Krist, 
kaži nam otvoreno!« On im odgovara 
indirektno: ,Kažem Vam i ne vjerujete. Djela, 
koja ja tvorim u ime Oca svojega, ona svje- 
doče za mene!“ (Iv. 10, 24— 25). U istinu 
djela su bila božanska, ali je sva pojava Kristova 
odavala takvu priprostotu, jednostavnost, siro- 
maštvo, poniznost i skromnost, da oni to nijesu 
nikako mogli spojiti s idejom o Sinu Božjemu, 
kakvim se on izdavao. Zato strašna dvoumica 
i nadalje — dapače još groznije muči njihove 
duše. Napokon sam glavar svećenički pred naj- 
višim sudištem službeno u ime Boga stavlja to 
isto pitanje, koje je toliko mučilo židovske 
duše: »Zaklinjem Te živim Bogom, da nam 
kažeš, jesi li Ti Krist, Sin Božji?“ (Mat. 26, 63). 
A Isus mu u tom svečanom času dade kraiki, 
svečani, ali i posve jasni odgovor. 

Eto, takve je teške sumnje uzbudilo u du- 
šama odmah u početku pitanje: » Tko je Krist ?« 
No ne samo u đavlu i u protivnicima Kristo- 
vim, nego i u njegovim učenicima. A to tim 
više, što je sam Krist, kojemu je od Proroka 
prorečeno vrhovno gospodstvo nad zemljom i 
svim narodima, nekoga drugoga običavao na- 
zivati »knezom ovoga svijeta“ (Iv. 16, 11; 14, 
30). Niti sjajna ispovijest Petrova (Mat. 16, 16) 
nije u njima uklonila svaku sumnju. Kad bi 
nam bila u Evanđelju opisana unutrašnja borba 
Judina, imali bismo po svoj prilici prekrasni 
dokaz, da je ta ista sumnja i to isto pitanje 
»Tko je Krist?“ do kraja izmučilo tu nesretnu 
dušu i dovelo je do skrajnjega očaja i do naj- 
ružnijega čina, što je zabilježen u povijesti 
čovječanstva. No i bez toga pismenoga doku- 

fnenia možemo psihološki zaključiti, da je 
pitanje: »Tko je Krist?“ igralo veliku ulogu 
u čitavomu Judinom izdajstvu i samoubijstvu. 

Eto taj prvi od svih problema, koji nam se 
nameće i koji u samome Evanđelju tako živo 
iskače, kušao je da obradi Wallace u svom 
romanu i,da poda riješenje na temelju samoga 
života Kristova i njegovih osobnih djela, bez 
obzira na ulogu, koju je Krist preko svoje Crkve 
igrao u dalnjoj historiji čovječanstva. Kako 
smo vidjeli. Wallace je u »Ben Huru« izvrsno 
obradio taj sujet,.te je vrlo vješto u duši Ben 
Hurovoj koncentrirao sve dvoumice o Kristu, 
što su ljude mučile već za vrijeme samoga 
života Kristova na zemlji. Na taj način podao 
nam je u »Ben Huru«“ ne samo obični histo- 
rijski nego ujedno duboko psihološki roman, 
A vrijednost je toga romana to veća, što psiho- 
loški sujet, koji obrađuje, nije samo duševna 
borba pojedinca čovjeka oko riješenja: nekoga 
neznatnoga problema, koji nije važan za čovjeka 
uopće, nego »en miniature“ prikazuje u jezgri 
ili bolje u sjemenci psihološku borbu cijeloga 
čovječanstva oko rješavanja najvećega od 'svih 
problema: »Tko je Krist?“ « 

Cijela povijest čovječanstva kreće se oko toga 
pitanja kao zemlja oko svoje osi. Toliki najveći 
umovi razbijali su si glavu za cijeloga života 
tim pitanjem. Sila knjiga napisano je, o kojima 
se može ustvrditi, da je u zadnjoj analizi ovo 
pitanje os, oko koje se kreće sve njihovo ras- 
pravljanje i dokazivanje. No ne samo to. Toliki 
vjerski ratovi, koji su se vodili, većinom su 
bili uzrokovani mneshvaćanjem ili bolje protiv- 
nim shvaćanjem Krista. Ne samo da se s jedne 
strane 'tvrdilo. a s druge nijekalo božanstvo 
Kristovo, nego i u samom priznavanju božan- 
stva Njegova našlo se opet toliko protivnih 
mišljenja i shvaćanja njegove tajinstvene osobe, 
nauke i djelovanja, da je to dalo povoda mnogim 
ratovima, zatvaranju u tamnice i paljenju na 
lomačama. Od Apostola Kristovih, koji su prvi 
usprkos svim prijetnjama Sinedrija židovskoga 
propovijedali božanstvo Kristovo, i prvih rimskih 
mučenika, kojima je također sama izjava, da 
Krista. smatraju Bogom, bila uzrokom smrtne 
osude, — pa sve do zadnjih Misijonara, koji 

radi propovijedanja božanstva Kristova podniješe 
mučeničku smrt među divljačkim narodima, 
prolile su se neizmjerne rijeke krvi ljudske u 
borbi oko toga problema. 

Zato nije čudo, da iza Wallaceova , Ben Hura“ 
i ostala četiri romana obrađuju taj isti problem: 
»Tko je Krist?«, da ga riješe ne više iz same 
osobe Kristove, njegovih osobnih riječi i djela, 
nego iz upliva, što. ga On svojom osobom, 
riječima i djelima — a osobito svojom Crkvom 
— vrši na razvoj cjelokupnoga čovječanstva. 
Kako spomenuh na početku, da su se pisci 
tih romana dogovarali i sporazumno radili, ne 
bi bili mogli zgodnije podijeliti uloge t. j. 
odabrati za obradbu zgodnije mjesto i vrijeme 
razvoja radnje. ,»Quo Vadis“ odabrao je ono 
vrijeme, kad se Kristova nauka i Crkva počela 
širiti izvan uskih granica Judeje, Galileje i Sa- 
marije — u veliki, široki svijet; odabrao je 
rimsko tlo, gdje je onda bilo središte svijeta. 
U dušu Rimljanina Vinicija prenio je sumnje 
i dvoumicu Židova Ben Hura o Kristu, i tako 
nas dovodi do promatranja prezanimljivoga 
pitanja: Kako se Krist dojima rimskoga svijeta, ' 
što taj svijet drži o Njemu i zašto napokon 
prihvaća Krista kao Spasitelja i Boga. U »Juli- 
janu Apostati“ opet iskrsava pitanje »tko je 
Krist, a ovaj puta u duši čovjeka već kršćanina, 
koji je u jednu ruku svom dušom zaljubljen 
u punu životne radosti i vedrine helensku kul- 
turu, dok je u drugu ruku spoznao neke slabe 
i tamne strane od mnogih niskih duša već 
dostatno okaljanoga kršćanstva. Golijatska borba 
za i protiv Krista bjesni u duši toga re- 
prezentanta, one čitave s psihološkoga gledišta 
vanredno zanimljive epohe u razvoju ljudske 
psihe. Julijan se doduše odlučuje protiv Krista, 
ali nije riješio problema: tko je Krist? Dapače 
upravo ova dvoumica, kad mu se ukazala ne- 
rješivom, bila je zadnji i odlučni poticaj, da 
navijesti boj Kristu, pa da ga — ili raskrinka 
pred cijelim svijetom kao varalicu ili: da: sam 
bude raskrinkan doživivši sudbinu Titana, koji 
su ustali protiv Boga i podlegli. U tome je 
upravo tragika Julijana Apostate. -I nije se mogla 
za ovu epohu odabrati zgodnija duša od nje- 
gove, da bude pozornicom te teške dvoumice 


i borbe prikazane u drami ili romanu. Iza dobe 
pak Julijana Apostate nije sigurno bilo epohe 
značajnije u rješavanju našega problema od 
dobe humanizma i renesanse, koju odabra isti 
pisac »Julijana Apostate“ za dalnje rješavanje 
u »Julijanu Apostati“ potpuno neriješena pro- 
blema: »Tko je Krist?!« 

Pozorištem nije samo Rim, nego čitava Italija, 
koja je po humanizmu i renesansi postala maj- 
kom ili bolje rasadištem čitave moderne kulture, 
civilizovanoga svijeta. Arenom pak ili užim 
borilištem u rješavanju velike dvoumice jest 
ovaj puta priprosta, evanđeoski nastrojena duša 
Beltraffijeva, koja se nalazi u jednakom omjeru 
izvrgnuta utjecajima Krista i Antikrista t. j. Kri- 
stova evanđelja i uskrsnuloga te preporođenoga 
poganstva, koje postaje temeljem za izgradnju 
moderne kulture. To je sujet ,Uskrslih bogova"; 
Iz prije pruženoga idejnoga sadržaja ovoga 
romana svatko na prvi pogled uviđa, da je 
nastavak * problema »Tko je Krist?“ s obzirom 
na prijašnji roman ovdje strogo proveden, to 
više što su oba romana napisana od istoga 
pisca i upravo u nakani, da obradi problem i 
njegovo riješenje u sustavnoj cjelini. 

“Ne znamo, hoće li se do konca svijeta u 
razvoju čovječanstva i njegove psihe naći još 
koja tako znamenita epoha s obzirom na naš 
problem, kaošto su bile one, u kojima je krš- 
ćanstvo izlazilo na pozornicu širokoga svijeta 

(za Nerona), ili kad se po prvi puta mnogima 
već u kršćanstvu odgojenim duhovima pričinilo 
inferiornijim od svladanoga i umirućega po- 
ganstva (za Julijana Apostate), ili kad je imalo 
da prebrodi tešku krizu uslijed ponovnoga 
uskrsnuća poganstva (za Leonarda da Vinci); 
— ne znamo, da li predstoji još jedna ili više 
tako važnih i značajnih epoha, ali sigurno je 
to, da će se prema koncu svijeta razviti naj- 
žešća i najočajnija borba oko rješavanja pro< 
blema: Tko je Krist? Zaključujemo to i bez 
obzira na proročanstva Svetih Knjiga odatle, 
što se čovječanstvo nije moglo dosada na nikoji 
način oteti riješavanju toga problema i biti prema 
njemu indiferentno pa mu se ne će moći oteti 
niti u budućnosti. Taj problem, kako vidimo, 
upravo onda, kad. se čini da je riješen i po- 


kopan, još jačom silom uskrsava i nameće s€ 
neumoljivo kao postulat, koji leži na dnu gotovo 
svih kulturno-socijalnih pa dapače i političkih 
Pitanja. Zato će i u buduće Krist biti ,znak 
protuslovja«“ (Luk. 2, 35). To će protuslovlje 
oko »ugaonoga kamena« (Mat. 21, 12), 
što ga odbacuju zidari zgrade svjetske kulture 
i blagostanja, sve intenzivnije i sve jače, dok 
ga napokon ne riješi On sAm načinom za 
svako stvorenje nadasve jasnim. To će se pak 
dogoditi ponovnim njegovim dolaskom na 
zemlju i ponovnom objavom njegova tajinstve- 
noga bića. Tada će napokon bilo od ushita 
nad sretnim riješenjem bilo od očaja nad dugim 
lutanjem u tami zaplakati sva plemena na zemlji 
(Mat. 24, 30) i upoznati pravu bit ,Sina Čovje- 
čjega, što dolazi na oblacima nebeskim sa silom 
velikom i slavom« (Dan. 7, 31; Mat. 24, 30). 
Eto, to zadnje rješavanje mučnoga pitanja, koje 
je smutilo tolike duhove i uztokovalo tolike 
patnje na zemlji, uzeo je pisac » Gospodara 
svijeta“ za sujet svoga romana. On nas .dovodi 
do konačnoga riješenja toga problema najprije 
u uznemirenoj duši Percy Franklina, a onda 
— u duši svih ljudi od početka do konca 
svijeta. Problem je time iscrpen i riješen. Nema 
se više što dodati. 

Odatle slijedi,da je sasvim zgodna 
razdioba obradbeovogasujeta — bilo 
s kronološkoga bilo sa psihološkoga 
gledišta — u jednu romansku penta- 
logiju t j. pet romana, koji bi mogli 
bitiipetdijelova jednoga jedineatoga 
romana, jer glavna lica (Kristi Anti- 
krist) ostaju ista i glavni problem os- 
taje isti. 

I drugo naime temeljno pitanje: ,U kakvom 
odnošaju stoji Krist prema svijetu?« 
— provlači se poput crvene niti kroz ovih pet 
romana. Niti to pitanje nije samovoljno postav- 
ljeno. Nije navlaš učinjeno problemom, da bude 
tim zanimljiviji sujet romana, nego ima kao i 
prijašnje (tko je Krist?) podlogu u samome 
Evanđelju. Istaknuh odmah na početku: upada 
nam u oči ono neprestano isticanje opreke 
između sebe i svojih učenika te svijeta u govo- 
rima Kristovim, kako nam ih zabilježiše Evan- 

đeliste, a osobito Ivan, koji je — kako se čini 
— imao više shvaćanja za ovu opreku između 
Krista i svijeta. Upravo je napadno isticanje, 
da Krist i njegovi učenici, koji ga slijede, nijesu 
»od ovoga svijeta“ (Iv. 7, 7; 15,18); pa zato 
ih i mrzi ,svijet“ kaošto mrzi samoga Krista 
(1 Iv. 3, 13); zato oni plaču, dok se »svijet« 
veseli i smije (Iv. 16, 20; 16, 33). Kraljevstvo 
Kristovo nije ,od ovoga svijeta“ (Iv. 18, 36); 
dapače ysvijet“ niti ne može primiti Duha 
istine, kojega će On poslati svojim učenicima 


(Iv. 14, 17). U onoj svojoj divnoj molitvi Ocu. 


Nebeskomu na zadnjoj večeri osobito živo ističe 
tu opreku. Kad moli za svoje učenike, nagla- 
šava, da »ne moli za svijet“ (Iv. 17, 9), nego 
samo za njih, jer oni pod svijeta nijesu kaošto 
niti ja nijesam od svijeta“ (Iv. 17, 16). I tako 
je velika ta opreka između njih i ,svijeta«, da bi 
ih — čini se — trebalo. uzeti sa svijeta. No 
sam Krist veli, da to ipak ne traži od svoga 
Oca Nebeskoga: ,Ne molim, da ih uzmeš sa 
svijeta, nego da ih sačuvaš oda zla!« (Iv.=17, 15). 
Eto, za Krista i učenike njegove ništa ne 
vrijedi ,svijet« i slava njegova. Oni s tim stoje 
u potpunoj opreci. Ova opreka razvija se ne 
samo u Evanđelju nego više manje u svim 
nadahnutim knjigama ,Novoga Zavjeta“. Ne- 
brojeno puta dolazi riječ ,svijet«“, ali nikada u 
smislu kakve uzvišene, plemenite, dobre i ne- 
pokvarene ideje, zajednice ili života. Ako bi se 
htjelo podati definicija ,svijeta“ u evanđeoskom 
duhu, najbolje bi bilo označiti taj »svijet“ kao 
skup svih onih, koji se ravnaju po načelima 
. diametralno oprečnim načelima  zbijenim u 
Kristovih »posam blaženstva“. Pozitivno bi se 
moglo označiti, da se pod pojmom y»svijet“ ili 
»Sinovi ovoga svijeta“ u Evanđelju razumijevaju 
prije svega oni duhovi, koji su do vrata ogrezli 
u materijalizam te vide zadnje granice svojih 
težnja u blagostanju života na ovoj zemlji; zatim 
oni duhovi, kojima je u njihovoj oholosti _mrska 
svaka podređenost, svako služenje, pa bilo to 
i samome Bogu, te nose. na čelu napisano Ži- 
votno svoje načelo :,Non serviam (neću služiti)« ; 
nadalje duhovi, koji se vole služiti silom ognja, 
mača i progonstva protiv snage tuđega uvje- 
renja; napokon duhovi, koji imaju plemenitih 

nakana i težnja, ali u svojoj tjesnogrudnosti 
računaju samo s običnim zemaljskim i ljudskim 
sredstvima u postizavanju ciljeva te odmah gube 
snagu i podaju se malodušnosti, kad tih sred- 
stava ponestane. Eto, to bi bio ,duh ovoga 
svijeta“. I budući da je tim shvaćanjem sav 
svijet prožet, zato je učenicima Kristovim vrlo 
teško, gotovo moralno nemoguće — izuzevši neke 
osobito jake duhove —- da i oni ne budu više, 
manje natrušeli takvim shvaćanjem, koje ih 
odaljuje od duha Kristova i dovodi u otvorenu 
opreku s njime. 

Wallace u »,Ben Huru« uporedo s problemom 
»tko je Krist?“ razvija vrlo zgodno i oštro- 
umno problem ove opreke između Krista i svi- 
jeta. Dosta je, da tko samo površno pročita 
taj roman, pa da se uvjeri, kako. je shvaćanje 
»Sinova ovoga svijeta“, : među . koje moramo 
ubrojiti i samoga Ben Hura diamertalno oprečno 
Kristu, tako te oni uistinu ne mogu prihvatiti 


«od Krista obećanoga Duha istine (lv. 14. 17) 


sve dotle, dok stubokom ne promijene sve svoje 
naziranje i shvaćanje stvari i događaja oko 
sebe. U ,Ben Huru“ se sukobljuje čitavo ir- 
govačko-spekulativno -— dakle skroz zemaljsko 
— shvaćanje židovskoga svijeta sa shvaćanjem 
nadzemal:skim, evanđeoskim, Kristovim. I upravo 
u tom sukobu treba tražiti glavni razlog ne- 
shvaćanja tajinstvene — za ovaj svijet — po- 
javć i osobe Kristove te onoga prvoga pitanja: 
»Tko je On?“ U ,Quo Vadis-u«“ iskače ta 
opreka kao neki nastavak :i proširenje teškoće 
problema, u koliko shvaćanje Evanđeosko. dolazi 
u dalnji sukob sa shvaćanjem poganskoga 
svijeta, u kojega su pretežni ne toliko speku- 
lativno-trgovački interesi, koliko znanstvene težnje 
osvajanje silom te napokon grubi materijalizam 
i mekoputni hedonizam. Vidjesmo to kod Vi- 
nicija i Petronija. I što dalje to oštrija nastaje 
ta opreka. To se ne može nijekati, ako se makar 
i površno prouči historički razvoj odnošaja iz- 
među kršćanstva i kulture. Zato u »Julijanu 
Apostati“ Mereškovskij iznosi veliku opreku iz- 
među Kristova Evanđelja i sveukupnoga prak- . 
tičnoga života kulturnoga čovjeka. Julijan. sili 
kršćane, da se drže Evanđelja, jer drži, da će 
ih na taj način dotjerati do apsurdnosti u prak- 


tičkom život i najlakše pobijediti. On hoće 
da im dokaže nepraktičnost kršćanstva, koja je 
uzrokom, da se i oni sami — premda nagla- 
suju evanđeoska načela — ipak u svemu u praksi 
ravnaju po poganskim principima, koji su po- 
stulat racijonalnoga upotrebljavanja vlastitih sila 
u životu. U »Uskrslim bogovima« ističe se ne- 
praktičnost kršćanstva osobito s obzirom na 
znanost i umjetnost, koja je opet postala pod 
kršćanskom etiketom posve poganskom kao što 
je već i prije takvim postao cijeli praktički 
život više manje svih slojeva. Beltraffio, koji 
bi se htio vratiti k čistom obsluživanju Evan- 
đelja i ubiti u sebi »duh ovoga svijeta“, vidi da 
mu nema drugoga spasa nego izaći iz svijeta. On 
bježi. Bježi u samostan. Ali i tu nalazi puno 
»duha ovoga svijeta“. Pa i sama njegova duša 
upila je već toliko taj duh, da bi mu uzaludno 
bilo bježati makar u pustinju. On to uviđa i 
kad to uvidi — objesi se od očaja. U njemu 
je problem odnošaja Krista prema svijetu došao 
do kulminacije, ali ga nije*znao ili nije mogao 
riješiti. Uspješnije ga rješava Papa Ange- 
licusu »Gospodaru svijeta“, koji cijelu 
Crkvu Kristovu nastoji opasati kao nekim »ki- 
neskim zidom“ i tako je ograditi od svijeta 
da u nju ne prodire njegov pogubni zadah, 
te da se u njoj sačuva ona divna evanđeoska 
priprostota. To u jednu ruku donosi mnogo 
koristi za onu šačicu vjernih, ali u drugu' ruku 
donosi mnogo štete za čitavi preostali svijet, 
koji se na taj način posve udaljuje od Krista 
i upravo ga počinje mrziti. Na jednoj strani vi- 
dimo par hiljada ,vitezova Krista Raspetoga« 
koji upravo žude za tim, da ih svijet ubije rad 
Krista i radi prezira svjetskih taština, ali s druge 
strane vidimo milijune duša, ikoje su pale u 
potpuno poganstvo i klanjaju se s oduševljenjem 
lažnim bogovima, a o crkvi Kristovoj imadu 
najgore pojmove, ako o njoj uopće štogod i 
znadu. ' 

Eto, to je prema našoj pentalogiji konačno 
riješenje problema o odnošaju Krista prema 
svijetu, u kojemu se — kako već prije prikazah 
—- potpuno podudaraju dva glavna pisca ove 
pentalogije t. j. Mereškovskij i Benson, dolazeći 
obojica do opravdanosti dileme: »lli s Kristom 


“ 


protiv svijeta — ili sa svijetom protiv Krista!« 
Da li nas takvo radikalno riješenje toga pro- 
blema može zadovoljiti ili bismo možda morali. 
radije izabrati kompromisno riješenje — to ne 
spada ovamo. O tome mislim na koncu ras- 
prave nešto potanje govoriti, a ovdje mi je bilo 
glavno, da dokažem istovjetnost i jedinstvo ovoga 
problema, koji se provlači kroz ,svih pet dijelova 
ove. pentalogije. To mi je — mislim — uspjelo. 

No još lakše je io dokazati s obzirom na 


“treće pitanje: »Tko je Antikrist i kakav je 


rezultat njegove borbe protiv Krista?« 

Prije svega u sv. Pismu pojam .Antikrista 
nije fiksiran, nije ustanovljen za jednu osobu, 
nego je neodređen. O tome ex professo ,govori 
Sv. Ivan Apostol u svojoj prvoj poslanici, kad 
piše prvim kršćanima: »Djeco, posljednje je 
vrijeme; i kaošto čuste, da će (u posljednje 
vrijeme) doći Antikrist, tako i sada mnogi po- 
stadoše Antikristi. Po tom poznajemo, da je 
posljednje vrijeme“. (I. Iv. 2, 18). Pa opet: 
»Tko je lažac ako ne onaj, koji niječe, da je 
Isus-Krist? Taj je Antikrist, koji niječe Oca i 
Sina« (1. Iv. 2, 22). Opet: »Svaki duh, koji 
razriješuje Isusa (t. j. niječe, da je Bog i Čovjek), 
nije od Boga, nego je Antikrist, o kojemu ste 
čuli, da će doći; i sada je već na svijetu“. 
(L.Iv. 4,3). Slično opet u II. Iv. 1, 7, a u Ot 
krivenju dolazi mjesto imena Antikrist za isti 
pojam ime Pseudoprofeta«“ '(Otkriv. 16, 13; 19, 
20; 20, 10). Kaošto je u tim tekstovima: neiz- 
vjesno značenje fraze »posljednje vrijeme«, jed- 
nako je tako neizvjesno i značenje pojma »Anti- 
krist« ili »Pseudoprofeta“. Tako je bilo još u 
doba apostolsko, pa je i nadalje ostalo tako. 
Kršćani su ime ,Antikrist“ pridjevali svemu 
onomu — bile to sada osobe, ideje ili pokreti 
— što se protivi Kristu i razara njegovo djelo, 
a promatra li se u svjetlu sv. Knjiga, dolazi više 
manje iz jednoga te istoga izvora, to jest od 


vladara tmina, kojega je sam Krist nazvao 


»Knezom ovoga svijeta“. On vodi od početka 
rat protiv Krista i njegova djela, a u tom se 
izvrsno poslužuje ovim »svijetom«“ i njegovim 
duhom tako te se jedva može razfučiti, što 
potječe od ysvijeta“, što li pak neposredno od 
Kralja tmina, koji vlada u podzemlju. 

“I naša Pentalogija — 
Antikrista u ovome značenju —- jedinstveno 
nam prikazuje Antikrista te svu njegovu borbu 
protiv Krista i njegova djela. U ,Ben Huru« 
igra ulogu Antikrista ne pojedino lice nego 
skup svih sila naravnih i nadnaravnih, štono 
se urotiše protiv Krista i da u samome zametku 
uguše njegovo djelo — 'dakle Pilat, Herod, 
glavari svećenički, Juda i čitav židovski svijet 
sa svojim skroz na skroz zemaljštinom pro- 
žetim shvaćanjem i duhom. Ideja je Antikrista 
ovdje prilično nejasna, razvodnjena. Uzalud bismo 
u jednome licu tražili njezinu potpunu i savr- 
šenu personifikaciju, premda svako od tih lica 
ima mnogo antikristovskih elemenata u sebi. 
Priznati valja napokon, da i Wallace sigurno 
nije imao nakanu, da u svom romanu stvori 
jedno takvo lice. A to nije bilo niti nužno, 
jer nema za nj .historičke podloge. Sasvim je 
nešto drugo u »Quo Vadis-u“, gdje je Neron 
tako snažni i izdjelani nosilac Antikristove ideje, 
ie ga možemo smatrati prilično savršenim tipom 
Antikrista, i ako još ne potpunim i posve iz- 
razitim, kakvim ga smatrahu savremeni kršćani 
u vrijeme progonstva. Tim sam se potanje za- 


bavio u analizi Sienkiewiczeva romana, pa se 
ne ću na to vraćati. Nego ističem postepenost * 


u personificiranju ideje Antikrista, što je lijepo 
provedena u ovoj pentalogiji. Dok je u »Ben 
Huru«“ ideja Antikrista još skroz mutna i ne- 
jasna, u “Quo Vadis-u«“ ona dobiva mnogo 
jasniji oblik te se počinje personificirati. U »Ju- 
lijanu Apostati“ ona je već prilično savršeno 
personificirana u samom glavnom junaku, koji 
Neronovoj brutalnoj sili u borbi protiv kršćanstva 
pridaje i znanstveni aparat poganskih i neo- 
platonskih filozofa. U Leonardu da Vinci (» Us- 
krsli bogovi“) jako iskače jedna nova — posve 
neobična a sa sv. Knjigama i kršćanskom tra- 
dicijom skroz skladna crta karaktera Antikristova 
to jest: njegova neobična sličnost s Kristom. 
Benson je pak u »Gospodaru Svijeta“ stvorio 
najsavršeniji i najpotpuniji tip Antikrista. U 
njegovu Julijanu Felsenburghu spojena je sva 
lukavost .i prevejanost Kristovu Evanđelju tako 
protivnog »svijeta“ iz ,Ben Hura“ s okruinošću 
Neronovom u zatiranju kršćanstva, mržnja Ju- 

ako uzmemo pojam | 


lijana Apostate protiv Krista s Leonardovom 
mudrošću i opreznošću. Na Felsenburghovu 
licu odsijeva vazda onaj divni i neobični mir, 
što je odsijevao na licu Leonardovu i što od- 
sijeva na licu njegova Krista iz »Posljednje 
večere“, vješto prikrivanje svojih osnova protiv 
Crkve Kristove, djelovanje najveće mržnje pod 
plaštem i krinkom humaniteta i ljubavi prema 
čovječanstvu, što je jedna od najljepših  krije- 
posti Kristovih. Jednom riječi: u Julijanu Fel- 
senburghu sastaju se okrutni Neron, bijesni 
car Julijan, dvolični Leonardo da Vinci (tip 
dvoličnosti humanizma i renesanse) i uopće — 
»duh ovoga svijeta“. Prividnu pak sličnost iz- 
među Krista i personificiranog Antikrista — 
koju diljem svojih romana napadno ističe i 
Mereškovskij — doveo je Benson dotle, da 
također između zadnjega Pape Silvestra. kao 
predstavnika Krista i Felsenburgha kao pred- 
stavnika Antikrista uvodi neobičnu sličnost u 
licu kao neku igru Providnosti u upravi ovoga 
svijeta. Ova gradacija u personificiranju Anti- 
krista, što je opažamo u ovih pet romana, i 
opet opravdava naziv pentalogije, koji im da- 
dosmo. ' 
Ali još kudikamo više opravdava taj naziv 
skladno rješavanje problema o re- 
zultatu borbe između Krista i Anti- 
krista, što i jest glavni i upravo 
temeljni sujet ovih pet romana. Ako 
se dokaže, da među njima postoji sklad i u 
tom pogledu, onda je potpuno dokazana nji- 
hova jedinstvenost i opravdanost naziva penta- 
logije. To pak nije teško dokazati, pošto smo 
već prošli idejnu analizu pojedinih romana. 
Prije svega na prvi mah upada u oči, da ti 
romani sačinjavaju jednu historijsko-krono- 
lošku cjelinu, jer prikazuju historički vjerno 
postepeni razvoj borbe između Krista i Antikrista, 
odabravši pet najznačajnih epoha te borbe, kako 
nam ih prikazuje historija, i obradivši ih kro- 
nološkim redom. No jednaki sklad postoji ta- 
kođer u prikazivanju etapa same borbe to jest 
rezultata borbe u pojedinim epohama, koje 
obrađuju. To razložih već u uvodu ove ras- 
prave, a sada — pošto smo analitički pro- 
motrili pojedine od tih romana — biva još 


jasnije. Upravo se čini, da su se romanopisci 
držali strogo pravila za tragediju (što im dakako 
nije bilo ni na kraj pameti!), da se radnja 
odnosno borba razvija u pet činova. U prvom 
je činu nastup glavnoga junaka — Krista, što 
obrađuje ,Ben Hur“. U drugom činu jest oštar 
sukob i početak borbe, što prikazuje »Quo 
Vadis“. U trećem činu odigrava se oštra borba 
u punom jeku između junaka i neprijatelja 
njegovih, što obrađuje ,Julijan Apostata“. U 
četvrtom činu nastupa peripetija za glavnoga ju- 
naka (kriza kršćanstva) i prividan njegov poraz, 
što prikazuje roman »Uskrsli bogovi“. U petom 
činu — upravo prema svim pravilima katarze 
— iz prividnoga uništenja i poraza ustaje 
junak Krist ovjenčan moralnom pobjedom svoje 
ideje, svoga dijela i svoje riječi, da Crkve nje- 
gove vrata paklena ne će nadvladati, a to nam 
prikazuje Benson u »Gospodaru Svijeta“. Eto, 
tih pet romana nije ništa drugo, nego umjet- 
nički obrađenih pet činova divne glume, što se 
između Krista i Antikrista kroz vjekove odi- 
grava na tom svijetu. 

Psihološki pak sklad između po- 
jedinih dijelova, koji upotpunjuje 
ovaj dramatski razvoj borbe, jest 
izvan svake sumnje. Razvija se naime po 
zakonu evolucije u obliku: teza — antiteza — 
sinteza. Tezu zastupa i razvija Wallace u »Ben 
Huru«. Antitezu postavlja Sienkiewiz u »,Quo 
Vadisu“, a dalje je razvija Mereškovskij u 
»Julijanu Apostati“. Sintezu (t.j. kršćanstva i 
poganstva) prikazuju » Uskrsli bogovi“. Benson 
pak u zadnjem dijelu crta — finale ili kata- 
strofu kao zadnji i konačni stadij tajinstvene 
evolucije čovječanstva, u kojoj glavnu ulogu 
igra ta prezanimljiva titanska borba između 
Krista i Antikrista. Vera ,divina commedia«! 

Što se pak tiče samoga konačnoga rezultata 
— finala te borbe — pita se, da li je također 
i Bensonov prikaz konačne pobjede Kristove 
nad Antikristom u skladu s ostalih pet dijelova 
pentalogije ili im možda protuslovi? Punim 
pravom tvrdimo, da i u tome postoji potpuni 
sklad između » Gospodara svijeta“ i ostala četiri 
romana. Glede ,»Ben Hura« nema nikakve 
stimnje. Ta u tom je romanu najistaknutija upravo 


ia crta, da je kraljevstvo Kristovo nevidljivo, pri- 
vidno potlačeno, uništeno i pogaženo od sila 
ovoga »svijeta«“, ali ipak slavi moralnu pobjedu 
nad svijetom i njegovom silom. A s time je 
posve u skladu Bensonov prikaz svršetka velike 
tisućljetne borbe. »Quo Vadis« je najdivnija , 
epopeja katakombama, u kojima je kršćanstvo 
bilo najjače, a upravo to prikazuje i Benson 
za budućnost: kršćanstvo — Crkva Kristova — bit 
će opet stjerano u katakombe, ali onda će i opet 
zadobiti svoju prvotnu snagu, te će slaviti mo- 
ralnu pobjedu nad poganstvom, jer će pred 
licem cijeloga svijeta zasjati istinitost i životna 
snaga njegova. Mereškovskij u svoja dva ro- 
mana prikazuje slabost kršćanstva u borbi s po- 
ganstvom, kad ovo umire i opet uskrisava, ali 
ipak i sam nagoviješta — kako se jasno ra- 
zabire iz Epiloga »Petra Velikoga“ — pobjedu 
Krista nad Antikristom u apokaliptičkoj crkvi 
Ivanovoj — carstvu Duha Svetoga. Odatle vi- ' 
dimo, da među pojedinim dijelovima ove pen- 
talogije nema niti najmanjeg protuslovlja, što 
se tiče konačnoga riješenja problema, nego da- 
pače sklad i jedinstvo, kakvo bi se jedva moglo 
poželiti. 

Još da spomenemo samo neke značajne lične 
sličnosti, koje još pojačavaju psihološki sklad i 
jedinstvo razvoja glavne radnje u toj pentalogiji. 
Doista, tko pomnjivo čita svih pet romana, 
nehotice mu upada u oči neobična sličnost iz- 
među nekih lica. Bez obzira na jedinstvenu i 
skroz skladnu obradbu tipova Krista i Antikrista 
— o čemu smo prije govorili — upada u oči 
na primjer velika sličnost između Ben Hura — 
Vinicija — Beltraffija i Percy Franklina. Svi 
oni nose u duši veliko pitanje: »Tko je Krist?« 
i »Zašto se tako tajinstveno sakriva?“ — svi 
nose u duši veliku borbu radi Krista i njegove 
tajinstvenosti, svi iskreno teže za otkrićem ve- 
like istine i spoznajom velike utakmice između 
Krista i Antikrista, te — osim Beltraffija — svi 
dolaze do velike spoznaje o tajinstvenoj biti 
kraljevstva Kristova, a ta ih spoznaja dovodi 
do oslobođenja u Kristu, koji je put, istina i 
Život. Beltraffio se tu od njih odvaja, ali ga 
upravo u tom momentu odvajanja spaja neo- 
bična sličnost s bijednom Arsinoč (iz »Julijana 

Apostate“), koja također očajno traži istinu; a 
još više s nesretnom Mabel iz ,»Gospodara 
svijeta“, koja iz očaja, što ne može razumjeti 
tajinstvenoga Felsenburgha i još tajinstvenijega 
Krista svršava jednako tragički kao i mladi 
Beltraifio. Sličnost u temeljnim potezima  iz- 
među — Julijana — Leonarda — Felsenburgha 
(a donekle i Nerona) već je dostatno istaknuta. 
Divna nam udara u oči sličnost karaktera Pe- 
tronijeva s karakterom Oliviera Branda iz »Go- 
spodara svijeta“, jer su obojica poput kipova 
iz mramora isklesanih, divni tipovi poganstva 
—- staroga i novoga — nepomični u svom 
poganskom shvaćanju. Oni naime kršćanstvo ne 
primaju i ne cijene jednostavno za to, jer »ne 
mogu« vjerovati i »ne mogu« jednako ljubiti 
sve ljude. Jednako upada u oči neobična slič- 
nost između prvog Apostola Petra,u »Quo 
Vadisu«“ i zadnjega Pape Silvestra iz , Gospodara 
svijeta», kad jaše na muli u Nazaretu, a nitko osim 
trinaestorice ljudi na svijetu ne zna, da je on 
Namjesnik Kristov na zemlji. Ali još je veća 
psihološka sličnost između obojice na tome, 
što su obojica ljudi slabe vjere ne razumijevajući 
putova Gospodnjih, dok ih sam Gospodin ne 
prosvijetli i ojači u vjeri. 

Ima tih sličnosti i više, ali nije nužno, da 
u njih potanje zalazimo, jer ima i bez toga 
“dosta važnijih elemenata, koji jasno dokazuju, 
da ovih pet romana potpuno zaslužuju naziv 


SILVIN NACOV: 


romanske pentalogije, kojoj bi sasvim zgodno 
pristajao naziv i Krist: Antikrist. 

Sve je u njima tako jedinstveno i tako skladno, 
ie se čini jedan roman uistinu nastavkom dru- 
goga. Tko ih čita jedan za drugim, dobiva i 
nehotice pojam, dačita jedno djelo, jedan 
roman u pet dijelova, u kojima se 
upravo dramatskom gradacijom raz- , 
vija psihološki skladno i historički 
vjerno jedna jedinstvena radnja i 
rješava jedan jedinstveni problem. 

Najčudnovatije dakako jest to, što ti romani 
ipak nijesu stvoreni po nacrtu, dapače niti po 
ikakovom dogovoru, a niti od pisaca, koji 
imaju iste poglede na život ili jednake svjetovne 
nazore. Dapače njihovi svjetovni nazori u mno- 
gome su oprečni. Da su ipak došli do takvoga 
sklada u rješavanju tako zamršenoga problema 
i u obradbi tako teškoga sujeta, ima se za- 
hvaliti njihovom dubokom opažanju i umnom 
prodiranju u tajinstvenu narav kraljevstva Bo- 
žjega na zemlji, a osim toga njihovoj ljubavi 
k istini i objektivnosti. 

Oni su u tome veliki, te si svojim djelima 
postaviše 'neumrli spomenik na polju ne samo 
umjetnosti nego i ljudske spoznaje uopće. Ali 
kritičko pitanje u koliko im je pošlo za rukom 
riješenje temeljnog problema, koji obradiše u 
ovih pet romana, raspravit ćemo u slijedećem 
poglavlju. 


NASTROJ. | 


,Sutone blage, dok u dušu plazi 
Veo neosetni pavečerja prvog, 
Osećam gde mazi 
Umornu mi glavu jedna ruka meka; 
I na veđe trudne vlažan celov seda 
Nekog neviđenog, nepoznatog čeda. 


Čujem izdaleka: 


Kroz granje i drvlje psik se tihi javlja 
I suspregnut smešak lisje lako trese; 
A na glavu moju otresuje rese 

I macice zlato i pelud i lati; — 


A po reci jezde 


Na valiću svakom mesec i sve zvezde 

I čun jedan brodi 


U senama vrba i topola snenih 
Sa nadama mojim... 


U večeri blage jedna ruka meka 
Vodi me po ritu, na kojemu stojim 
Kroz velove noći, po neznanoj stazi 
I veđe mi trudne celovima mazi. 


% 

PROLAZI. 


ROLAZI... Nečujno, ko sumračna vela, 
- Što se nad kraj kradu srčuć izdisaje | 
Poljuba sunčanih i poslednjeg vonja — 
Dokrada se patnja maglena i bela, 
Ko san noći povrh cvetnih granja. 


Prolazi! Još joj odsev gledam 

U nutrini svojoj, a sve bleđi, bleđi.. . 
Znadem! Skoro spomenci sve ređi 
Naviraće za njom, a tad mrak će doći, 
Pustoš i praznina, pa pred njima prčdam 


U strahu samoće ruke za njom vijem. 
Krikom duše zovem. Zalud... Ne vraća se! 
Padam... U daljini lik još njezin sja se; 
I taj zadnji blesak grudma strasno pijem. 


PROGNANIK. 
Gdji J. J. 
DR. F. D. MARUŠIĆ. 


STAVIO sam moj pusti otok vjetru i 
oluji i došao sam amo da te nađem, 
moj dosniveni sanče! 

Tamo doli u moj dom, gdje naša naranča 
cvjeta, došao je tuđin, i mene iz doma odagnao. 

— K tebi, umjetnice _ moja, stigao sam ko 
tužni bezkućnik. U našoj zemlji hrvatskoj, našao 
sam tvoje srpsko srce. Primila si me ko kosovka 
djevojka, i nalila čustva u kondijeru zlatnom. 
Gledao sam tvoje bijele ruke i ljubio ih do 
bijelih lakata, tugujući za svojim porušenim 
gnjezdom. 

Ah, što bi ovdje da tebe ne nađoh? 


Sjedio sam u osamljenom kutu, tužan gledao, 
kako se veseli naš umjetnički svijet,“tražio'sam 
svoje izgubljeno zlato i našao sam tebe, srpsko 
moje dijete. Rodilo te moje pleme, za me — pro- 
gnanika — da te ljubim, umjetnice roda moga. 

Sve sam ti svoje morsko biserje pod noge 
izasuo i ti si ga sabrala. I š njim si mi uresila 
to blistavilo tvog pogleda, i bjelinu tvog lica. 
A u dubinam tvojih grudi našao sam uvalu 
mora, tamo nađoh opočinka rastrganom srcu. 

Ti si kraljica mog izgubljenog kraljevstva, a 
ja sam tvoj vitez sa dalekog našeg juga. Nosim 


ti pun naramak osjećaja i puno puno uzdisaja. 


105 


Ti kao da ne znaš, za što te toliko ljubim i 
za što plače duša moja. Ti si mene utješila a 
ja tebe ne htjedoh žalostiti. 

Onaj moj vedri, mirni, opušteni dom, kamo 
sam te dovesti htio... hoću li ga, dušo opet 
ikada vidjeti, hoće li se povratiti tužnom progna- 
niku otok njegove sreće ? 


— Umjetnice moja, tvoje su oči dalekovidne 
pogledaj, pa mi kaži. 

— Tamno je još nebo, veliš — još se ne 
vidi jasno. ' 

— Dođi da te ogrlim, dok ugledamo naše 
potamnjelo sunce. Ne svane li, mi ćemo skupa 
doli k moru u polje Kosovo. 


1 KIPAR MARIN STUDIN. 


(UTISCI S IZLOŽBE KOMPOZICIJA.) 


ELIO sam sastanak s njime. Sretnemo se 
u kazalištu i zamolim: bilo gdje, u stanu, 
na šetnji, bilo gdje. 

— U kavani. Sutra na večer u kavani. A 
da gdje? , 

Sastali smo se. Imao sam niz određenih pi- 
tanja. No do njih nije došlo. Razgovarali smo 
posve nevezano i bez pitanja. On rado pripo- 
vijeda. Iz kazivanja prodire on, njegov smioni 
duh i još smionije osnove i juriš na život baš 
onako smiono, eruptivno kao njegova pojava, 
jaka, muževna i tvrda, pa taman da je to čovjek 
od jedva službene punoljetnosti. On prodire 
i on je sav i u svemu: u riječi, talentu, radu 
i čeznjama jedna erupcija, koja se doima kao 
i njegov neosporeni talenat -rijetkih zanosno i 
veselo, većine strašno i sa strahom kao veli- 
čanstveni objekti. 

Znao sam da je Dalmatinac već pri prvim 


pogledima, što padoše na njegove skulpture, 
jer drugi ne rade tako, a legitimirao se svima . 


s onim prema visinama ispruženim kažiprstom 
i malim prstom u kompoziciji » Tragedija čo- 
vjekova roda“. To je dalmatinski specijalitet. 
Taj gest zgrčene pesti s ispruženim malim i 
kažiprstom. Dolje to nazivaju »rozi“. Studin 
je prema mnogočemu tako raspoložen, da bi 
najradije ponovio taj gest spomenute svoje 
skulpture i svoje zemlje uz more. 

Njegov je život tragika dara. Radi dara morao 
je da podnese nerazmjerne muke, za koje ne- 
znaju i koje su sve nepoznate svim »normalnim«, 
»solidnim« i yčestitim« ljudima, koje se ukupno 
označuje imenom obične brojke rođene da 
troši plodove. DA nije imao neoprostive po- 


106 


greške dara i neobično jaka talenta bio bi 
radišni član težačkog pomladka u rodnim Ka- 
štelima kod Splita u Dalmaciji, nagrađivan po- 
hvalom roditelja i očekivanjem imućna Kašte- 
lanca. Ovako ga je dar silio, da se još kao 
dijete bavi svim i svačim. Bio je na zabri- 
nutost roditelja »majstor« u cijelom djetinjem 
carstvu. Izmišljao nove igračke, koje je skoro 
zatim prenio na cijelo selo, pa mu bio čak 
pirotehnik i graditelj »čudotvornih« ljestava pri 
popravljanju crkvenog zvonika. Da nije imao 
dara, zabavljao bi se poljskim poslovima po 
danu, naveče jeo večeru popraćenu blagoslovom 
roditelja i sladak san s mirnim, neprekidnim 
disanjem :do jutra. Ovako je mislio, maštao, 


.gradio osnove i .drznuo se da neke od njih 


izvrši. Cuo je za veličanstvene skulpture ši- 
benske katedrale i čitao je Kumičićevu »Kra- 
ljicu Lepu“ (u dalmatinskim Kaštelima seoska 
mladež čita ,»Kraljicu Lepu“), pa je otišao da 
pogleda šibensku crkvu sv. Jakova i Vekenegin 
grob u Zadru. Posljedica tog »dara“ — pri- 
silni povratak. Roditelji su ga dali dovesti kući 
po zadarskoj policiji... 

Učio je. Učio 'za kipara. On ne zna, što je 
učio, što zna. Ima svjedodžbe pučke škole i 
ovu izložbu u Urlichovu salonu. Učio je nešto 
u Splitu, * Zagrebu, u Beču i razočarao se nad 
učenjem škola. Voli učenje sebe i života. Nauku 
odatle izrazuje svojim skulpturama. To je on 
i njegov proživljeni, proćućeni život. Pri ne- 
marnu zapažanju osjećam da one sve skulpture, 
za koje tvrde zagrebački kritičari njegove iz- 
ložbe, da imitiraju Meštrovića lica i da sjećaju 
na fizionomije Babilonaca, Egipćana i Asiraca 


M. STUDIN: 


zaista samo nose prenešene lične crte samoga 
svog roditelja Marina Studina. To je opet 
jedna posljedica njegova dara. Strašna poslje- 
dica je to, kad umjetnik dolazi do posve sa- 
mostalne i originalne bar kod nas misli, da 
svojim skulpturama poda crte svoje fizionomije, 


MOJ DJED. 


navlači na se prijekor imitacije Meštrovića i 
babilonskih lubanja. 

Jednako je tako njemu neugodna posljedica 
dara: kad. hoće da se našoj javnosti predstavi 
izložbom svojih kompozicija, da gotovo sva 
kritika pazi na sve i sva, a nimalo ne ide za 

tim, da ocjenjuje kompozicijonu stranu tih skulp- 
tura. Opet je kriv originalni talenat Marina 
Studina, što hoće da stupi pred nas nečim 
novim, nama neobičnim. Naša kritika kritizira 
po šabloni, po običaju. Traži učitelje i nabraja 
kiparske vrline, koje su kritičarima poznate. 

On je erupticija. Revolucija. On: daje svoj 
dar. Njegove su kompozicije: majstorska djela 
prve vrsti, u priznanje uspjeha trećega reda. 

Njegove kompozicije su kompozicije jakih 
ideja, jakih utisaka iz njegova života, koji je 
bolju protekao tako mladim životom, čemerom 
i protestom napunio tako svježu ali jaku dušu. 
On zalijeva čitav niz primljenih, bolnih  veći- 
nom, utisaka u samo jednu kompoziciju. Spo- 
minjem »Madonu roda moga“. Majka triju 
(plemena, koja je u ovom ratu trpjela i biče- 
vanje i trnjem krunjerije, vješanje i raspinjanje 
kao kalvarijska madona križnoga puta — za- 
kriljuje svoje troje djece. Ona je sama gola i 
potrgana i dok sve gori, sve je rastjerano, po- 
paljeno skuplja k svojim bedrima troje goli- 
šana. Bedrima, u kojima je snaga žene, koja u 
očaju zakriljuje. Ne prsima, nego bedrima, jer 
se u njima žena nagonski osjeća najjačom i 
vjeruje da se bar ne će dirati u njezina bedra, 
a njezin pogled uperen u visine. tupom bolju 
i očima, što ne vide, označuje madonu našega 
roda u danima njemačkoga rata. Označuje bol 
i zabrinutost, pa i nade čeda, prvorednog čeda 
naše Madone, Studina. 

“To je ideja. Kompozicija je neosporivo maj- 
storska. To nije i ne može da bude Rafaelova 
Madona sa ravnim obrazima, ugladčanim očima, 
kosama i obrvama, jer je to. Madona roda na-. 
šega. Ona sa strahotama, ona s licem očajnika 
i crtama heroja. 

Jednako je posljedica njegova dara, što bi 
teško koje gradsko poglavarstvo i nikakva ve- 
ćina gradskih otaca glasovala, da se njegova 
kompozicija za česmu ,Užas« kupi i upotrijebi 
u perivoju. Ta svi bogati perivoji su prena- 
trpani ribama, gdje im kroz grkljan skače voda 
oblim nimfama i bezbrojem golih Amora s tu- 


pim strjelicama, da zaljubljeni nađu svoje strje- , 


lice, ljubljene u sebi nimfe, a svjetina u ribama 
svoju zabavu i medvjeda, Sve onako oblo, 

nježno, tjelesno. Ovaj griješnik dolazi do misli 
da na česmu postavi svoj »Užas«, da prikaže 
borbu čovjeka s elementom, s vodom, pa hoće 
da dokonim, besposlenim i operetno raspolo- 
ženini na grljenje i cjelove s česme priča priču 
o borbi čovjeka s vodom, s elementima prirode, 
o hrvanju, mišica i mozga, o radu i boju... 
To sve sčesme u —— recimo — u perivoju. | 
Pogreška i grijeh dara, koji hoće novost, pa 
taman ta novost bila i ovako jaka i originalna. 

Kad njegova ,Odmazda« ne bi imala ništa 
njegova nego onaj gest ugriza zubima u prst, 
zaslužio bi svakako da ga se poštedi s doba- 
civanjem imitacije. To je tako njegovo i novo. 
Možda je i opet samo pogreška u tomu, što 
je posve novo, pa nije sjetio na nikoga dru- 
goga kipara i kritika je mimo svega toga prošla 
bez riječi. 

Mnogo se je prigovorilo njegovoj kompo- 
ziciji »Po milosti božjoj“«... Kod ove kom- 
pozicije je zaista šteta, što je to samo frag- 
menat, a kad bi bila potpuna izradba onoga 
što je Studin htio da kaže, radnja bi bez- 
uvjetno silno djelovala. Ispod one grotesne figure 
imalo je da dođe drugi dio koji bi izrazio 
sve ono što je kipar _ Marin Studin osjećao 
dok je u ovom ratu gledao, što se sve ne 
čini, što se sve ne upotrebljuje, da se nisko 
digne one uzdignute na prijestolju, koji na- 
glasuju, da su tamo po Božjoj milosti. Go- 


tovo ništa nije ostalo: netaknuto. Zato je upo- 


trebljena: sila, oružje, vješanje, progon, palež, 
glasba, stih, pero, oltar, crkva i bijedno roblje 
sugerirano i natjerano, klanja. se, prigiba se, 
trpi, umire i pada pred tim grotesnim idolom. 

Znam da Marin Studin nije nikada čitao 
Thomasa Carlyla ni njegove p»La  Bastille“, 
ali ovom kompozicijom je htio da izrazi go- 
tovo onu istu misao što je izrazuje Carlyle u 
II. poglavlju te knjige. 

»Bilo je nekoć vrijeme, kad su ljudi mogli 
(da tako rečemo) izvjesnoga čovjeka hraniti i 
uresiti potrebnim srestvima do potrebnog ste- 
pena, te ga načiniti za kralja, po prilici onako 
kao što to pčele čine, a što je još važnije kod 
toga, mogli su ga lojalno i da slušaju. Čovjek 
tako hranjen i urešen, nazvan kraljem, doista 


je nosio vlast i upravu. O njemu se veli ili 
dapače misli, da »pobjeđuje po, Flandriji“ da 
se bori na poljanama slave, a zapravo ga, ako 
je već tamo, nose i čuvaju kao prtljagu i to 
ne baš laku prtljagu. Za nj se sprema povorka 
pratilaca, posebni putevi i prolazi.“ 


Tako izgledaju kiparske misli umjetnika 
Studina. Nove su, snažne, pune života umjet- 
nikova i onoga života koji mu podaje taj ma- 
terijal. Silno voli kontrast, (» Užas“) bunu (»Po 
milosti božjoj ...“) boli i patnje (»Madonna 
roda moga“), prkos, otpor (» Tragedija ljudskog 


M. STUDIN: SRĐAN. 


O ovomu citatu može da misli, tko što. hoće. 
Stoji da je istu misao kao Carlyle htio da 
izrazi u ovoj skulpturi Marin Studin. Carlyle je 
velik i priznat; istu misao, kiparski izražena od 
našega Marina Studina, nije ništa osobita, jer 
on nije Englez Carlyle. 


roda“), pa ima vrlo oštro oko da zapaža pri- 
rodu pokreta, koji izrazuju nutarnjost, osjećaj. 
To su ideje njegove. Ideja kod kipara ne ozna- 
čuje još uspjeh, a ni kiparski dar, označuje 
bezuvjetno snagu duše i kipareva oka i označuje ' 
vrlo tačno naše bogato očekivanje djela jedne 


109 


šnažne duše i jednog oštrog oka, kad je uz 
to dar kiparske umjetnosti. 

Ono općenito, jednoglasno priznanje svih, 
koji su prigodom izložbe pisali o Marinu 
Studinu, dokazuje da ove i ovakve ideje može 
i umije da u kompoziciji izrazi. Svi su mu 
priznali talenat, svi su s više ili manje zanosa 
pozdravili novog umjetnika iz dalmatinske 
zemlje. Ono drugo, ono osim ovoga je stvar i 
ukus pojedinog kritičara. Bilo je svega, a Studin 
je sa žalošću osjetio, da ga je malo očiju srelo 
sa potpunim razumijevanjem. Možda je uzrok, 
što mi nemamo nigđe dovoljno stručnjaka, a 
ovđe, na polju kiparske umjetnosti, jako malo 
Krivo mu je bilo, što ljudi gledaju ono, što 
oni hoće da vide, a ne ono, što je on htio da 
kaže. Osmjeh lagan, kratak osmjeh zaokruži. 
čovjeku oko usana nad prikazom izložbe u 8. 
broju »Jugosl. Njive“. Ne smeta, što je pisana 
stilom  profesorskoz predavanja, ali kad on 
umjetnika povraća k tehnici i izricaju skulpture 
»Moj djed«, onda taj osmjeh postaje jači, veći, 


svršava sa žaljenjem. Na toj se skulpturi jasno , 


vidi ne samo nesigurnost ruke, dosta krivo 
anatomsko znanje, prenašanje crta, a stvaranje 
je samo toliko, koliko se jedan jači dar ne 
može da sakrije. I zato, jer je tu elementarna, 
sirova snaga dara, početak bez tehnike, dobro 
je došla i ova skulptura na izložbu. No da bi 
umjetnik poslušao savjet kritičara ,» Jugoslavenske 
Njive«, trebalo bi puno više nego bi trebao 
sam kritičar da počne uspješno modelirati. 
»Moj djed« je dražesna stvarca. Vjerujem, da 
je kipar Studin vrlo voli, jer mu ona nosi 
crte onoga bića, koje mn je prvo došlo sa 
čuvstvom, udivljenjem i ponosom pred njegov 
rad i stvaranje. Jedini je taj djed, inače obični 
težak dalmatinskog primorja, razumio, osjećajem 
razumio težnje malog unuka. Dok je pred 
njim sjedio kao model, počeo da u gnjili pod 
rukama svog unuka prepoznaje crte svoga lica, 
obrise. svoje glave, zatitra mu na usnama 
osmjeh zadovoljstva, veselja... Taj je djedov 
osmjeh unuk ovjekovječio... Taj će osmjeh 
dugo da traje. Osmjeh sreće i udivljenja. 

Sam mi je kipar kazivao s jednako sretnom 
veselošću, da je djed svaki dan došao u praznu 

unukovu sobicu, gdje je bila njegova glava, 
pa je s jednakim osmjehom promatrao u da- 
nima, kad je unuk lutao svijetom, da traži i 
jača svoju umjetnost. 

No sve ovo lijepo, što je spleteno oko » Moga 
djeda“, nije ni izdaleka tako moćno da oprav- 
da čudni sud Joce Savića, a sve skulpture opet 
na toga Jocu tako djeluju, da se osjeća za- 


dovoljnim što je iz hrama Studinove umjetnosti 


izišao na Ilicu i pomiješao se za zagrebačkim 
prolaznicima. Tomu se Joci ne će onih su- 
mornih poteza punih borbe, boli, prkosa, 
strahote i jakih duševnih zamaha. Rađe svile, 


parfuma, umekšanih lica i ugladčanih duša, 


mekih, oblih figura. 

Tu uostalom nije sam, Svi uglačani, svi la- 
gani su mimo Studina prošli bez osvrta. Što 
bi oni, koji imaju plaću, sobu, otoman, cvi- 
jeće, ženu i kanarinca s čovjekom, koji dok 
izlaže u najkulturnijem gradu ujedinjene do- 
movine, spava na daskama sa trideset austro- 
ugarskih invalida, jede vegeteriju i sa strahom 
izčekuje koliki će deficit imati ta prva izložba. 
Oni nemaju ništa s njime i zato su sretni opet 
na ulici Ilici, a on zabrinuto gleda u buduć- 
nost i pita što može, kako da ukroti titansko 
naviranje duše i da dade nešto, onako nešto 
za one... One koji pod svaku cijenu kupuju 
dekorative Preradovićkine, onako što je zgodno 
za »Schlafzimmer“ za »Speisu«“, a Studinovi 
kipovi bi po njihovu mišljenju »grdili“  har- 
moniju sobe, plašili bi djecu. 

Vraćam se opet na krivnju dara. Progoniće 
ga dugo i biće vječno naš umjetnik sa. svim 
stradanjima i bolima. Njegova je umjetnost za 
umjetnike i nikada neće doživiti čas da bi za 
nju oduševio mase i židovski kapital. Gord je, 
nov je, smion je i vrlo velikih zamaha. To se 
ne sviđa. On ne voli da iznaša ženu, cvijeće, 
dekorative, on iznosi »Ženu Zmiju« ,Usud« 
» Užas“, a to opet sve naglasuje svojom dušom, 
svojim bolima i osjetima. Zato je razumljivo 
da je njegovu izložbu posjetilo vrlo malo iz 
»onih mnogih“. Nasmijan mi priča kako je 
neka zagrebačka dama, sva u zlatu i svili zir- 
nula s ulaza po izloženim skulpturama i brzo, 
brzo odbrzala niz stepenice uzškripu Urlichovih 


stuba. Na blagajni je odlučno, srdita, protestno 
tražila da joj se povrate njezine dvije krune 
uplaćene za ulaznicu u izložbu... »To nije 
izložba za mene, to nije ništa za mene!“ Ner- 
voznom je srditošću trzala na blagajni. Dali 
su joj. 

— Naravno to nije za vas, gospođo, pa ni 
za sve filistre. Tu nema 'ni jednoga golog 
Apolona, a ni ,Badende Venus“. Nije tu ni 
jedne vaze, ni lijepih portreta. To je sve stra- 
hotno, veliko, tu su ispruženi rozi, svijanje 
»žene zmije“ jedna strašna pest i šupljina u 
očima i usnama Usuda. Tu je strahota ,Od- 
mazde«, »neupeglana« , Madonna roda moga«... 
To nije za vas, ni »pUžas« za vaše zdence. 
Nije gospođo, u zlatu i svili. Izvolite, uzmite 
vaše dvije krune nazad! 

Prodao je malo, ništa. Tri skulpture za 
ukupnu svotu od 2700 kruna. To je cijena 
triju skulptura u danima žigosanih banknota, 
zabava i reduta. Zašto nije modelirao kakve 
originalne maske!! Maske za posjetioce reduta! 
Nije mu dao njegov dar. Velik, nov, neobično 
jak i plodan dar, on mu nije dao. Zato je 
oderan, gladan. Tragika dara. 


Marin Studin stupa u prvi red naših vajar4 
Među one najrjeđe. On preskače mnoge, on je 
oborio ,nikad učenik nad učiteljem“. Njegove 
ga kompozicije svrštavaju u red s Meštrovićem. 
On_ima i uz Meštrovića jedan plus, plus u 
detaljiranju, u dotjerivanju i grabljenju sličnosti 
on može i da dade taj plus. 

Skoro će da iziđe album Studinovih skulp- 
tura. Biće omogućeno svima, koji nakon ovih 
utisaka osjećaju, da'je to nešto za njih, da 
pogledaju bar u slikama te skulpture, kad nisu, 
imali sreće da i njihova noga zacvili nad ste- 
penicama Urlichova salona. 

Taj će album htjeti da pribavi nešto srestava 
za održanje plodnog učenja i života kipara 
Studina. Imao bi da to htjedne, a hoće li u 
tomu uspjeti, ovisi o broju onih, koji osjećaju, 
da je to »nešto za njih«. 

Da bi album što više postigao, sustegle su 
se maše revije da donesu više reprodukcija 
s te izložbe. 

Glad uz stradanje rađa umjetnost i uspjehe 
i ranu smrt kao Lisinskomu, Matošu i mno- 
gima. Ne želim takve slave Marinu Studinu. 
Ne želim, ali je se bojim. Đ. V. 


SPIRITUS PROCELLARUM. 


ROMAN. 
NAPISAO: + NARCIS JENKO. 


DRUGI DIO. 
(NASTAVAK.) 


ONOVNO mi je pisao. Tužno mu je 


bilo ovo pismo. U njemu opisuje muke 

svoje. Ne može da se obikne. »Ja ne- 
mam, nemam smisla za vojnički staležl« — 
Tako piše ko zdvojan. A ja ga razumijem. On 
se bori sam sa sobom. Ne zna, što će. Osu- 
đuje vojnički stalež, a mora biti vojnik. Mislio 
je desertirati, no kome tim pomaže? Uništuje 
i sebe i mene. A vodi li to kakvoj svrsi? Ko- 
risti li to čemu? Vidi, da bito bilo ludo. On 
se nada, da može i tu prilagodivši se svome 
položaju, koristiti ideji. Svi su vojnici više 
manje ogorčeni. Vide na svakom koraku ne- 
pravde, osjećaju na sebi poniženja od onoga 


društva, za koje se bore. Nigdje ne mogu ni 
kruha dobiti. Idu gladni... poderani... bosi... 

Zgodno tlo — niknuti će i buknuti svom 
silom ideje, kad se jedamput tu zasiju. On je #ž 
zbog toga odlučio da bude prosti vojnik — 
da se snizi i podučaje. 


* 


* šk 
Ima — nastavlja u drugom pismu — već 
uspjeha, ali malo. No 'ima i gorčine... Ne 


shvaća ga svako onako, kako on hoće. Nedavno 
je jedan vojnik opojen ideama njegovim pro- 
svjedovao radi loše, hrane, pak su ga stavili u 
špange. A staviše ga braća njegova i nitko ne 

* 


dođe, da ga oslobodi. On uvidi tada, da je to 
bratstvo samo fraza, da je taj altruizam naj- 


.gori egoizam. »Ne shvaćaju jadnici!“ — kliče 


moj muž. No od toga su ga vremena izbje- 


ogavali. Nijesu više bili s njim pouzdani kao 


sj“ 


prije. On je išao .par puta, molio za njih, da 
im bude bolje, no nije se mogao dići u očima 
njihovim. On je za njih ostao nepouzdan čovjek, 
jer se nije zauzeo za druga svoga. Govorili 
su ljudi kasnije: »eh, samo da ste Vi počeli, 
mi bi nastavili“. I mnogo je toga radio, mnogo 
učinio, a vojnici mu nijesu ipak vjerovali. 

»Promašio sam svoj ciljl“ — govorio je 
sam sebi. I to ga, kako vidim iz pisama, veoma 
bolilo i tištilo. 

»Nikad ne bih mislio, draga Frido, da u 
svijetu ima tako malo plemenštine. Svagđe zloba 
— Svagđe nerazumijevanje! Niko nije iskren, 
svak politizira , .. Ljubavi nema, ljubavi nema!“ 


* 
* * 


Očajao je. Viđe, da ne može ništa učiniti, 
pače da škodi. Zato se je prijavio za časničku 
školu. Primljen je. O, to je jedino pametno 
učinio. Šta on misli, da bi mu narod priznao 
zasluge njegove? Nikad! S nepovjerenjem 
se motre dobra djela — jer se u njima 
krije možda koja egoistična namjera. Tu mu 
je društvo ugodnije. Hvali se njim. Ima i su- 


mišljenika. » Pametno živjeti znači znati se pri-. 


lagoditi svima okolnostima. To sam sad uvidio. 
A na taj se način može i najviše koristiti. 
Frido, sjećaš li se, kako sam se prije zagri- 
javao za to, da budem i ostanem karakter. 
Međutim sad mi je jasno, da pametan čovjek 
ne može biti karakter, jer mu za to fali glu- 
posti. Karakter — fanatizam. Druge bolje de- 
finicije nema.“ Kako vidim, utišala se borba u 
srcu njegovu. Pojmio je, da se može složiti, 
da neko bude i socijalist i vojnik. Neznam ... 
ja mu uvijek dajem pravo. — — — — — 


»O, ženo, kako si dobra! Ti si genij moj i 
— živa povijest moja!« 


Danas se je povratio vodnik Slavić s četiri 
momka. Vražji dečko! Mi ga davno oplakali 

kao mrtva, a on se javlja. Veseo je i nasmi- 


jan. Čini se, da on jedini nalazi uživanje u 


svim ovijem grozotama. 

— A, Slaviću! Kud si se ti toliko skitao ? 
— pitam ga ja. Vidi on, da nijesam ljut, pa 
samo striže ušima i obrvama. 

— Skitao? Da, vodnik se Slavić vucao i 
skitao, g. kađet-aspirant! Kako da ne. I krasno 
je ovako urlapovati, ko što sam ja urla- 
povo. Vjere mi! 

— No šta je bilo, Slaviću? — tada ću 
ozbiljno. 

— Moj gospodine, šta je bilo? Zar se to 
može ispričati? Ne, bar ja ne mogu. Sve sam 
već zaboravio. Tako zaboravio, kao da je to 
bio san, a ne strašna zbilja, u kojoj se na- 
patih i namučih do zla boga... No hoćete, 
da Vam pričam? Pa i pričati ću Vam. A 
strašno je to bilo! Imate li jednu cigaretu, g, 
kadet-aspirant? Imate! Hvala Vam. Znate, 
kadno nas suzbiše oni vrazi! Mnogi se sme- 
toše, a ja se ne smetoh! Udarah, kao uvijek... 
Mlatih... Tako! A šta vrijedi to pripovijedati ?. 
Smakoh ih mnogo, ali za to ne ću dobiti ni- 
kakva ordena. Mančaft ne može dobiti orden! 
I to je pravda! A ko sve ove bitke podnese, 
a ko suzdrži neprijatelja? Mančait! A ko 
srlja prvi na juriš i osvaja neprijateljske ro- 
vove? Mančaft! Vjere mi maučaft. Oficiri 
nijesu! Oficiri su uvijek i svagđe zadnji. Da, 
oni pametno glavu čuvaju, jedu dobru mi- 
nažu, ne gladuju, ordene dobivaju, a man- 
čaft i sve podnosi i gladuje i suzbija i otima. 
Tako je... 

Ušuti malo,: pa jače potegnu dim u se. 
Meni je bilo neugodno, što to on preda mnom 
drobi. U sebi sam se i razljutio. 

— Možda to Vama nije. drago slušati, no 
rekli ste mi, da pripovijedam. A ja ne znam 
drugačije. Uvijek kažem sve, što mislim! Da, 
ljuti borci navališe na nas. Naši se održaše 
neko vrijeme, a onda put pod noge, bježi... 
Bježi nazad. Meni se to činilo sramotno, pa 
ne htjedoh s vama bježati. Mislim, eto,: brzo 
će se i oni povratiti! Ostalo je sa _ mnom 
kakvih pedesetak momaka. Borili se i bili. 1 
kako bili! Trebali ste samo vidjeti, kakva se 


junaštva čine. No da, čemu to i pripovijedati? 
Mančaft ne može dobiti ordena... No ipak! 
Rekao sam Vam pričati. Vidim ja, da se je 
uzalud boriti. Utekli vi, ostavili nas same. A 
ne povraćate se. — Ne će se nikad ni po- 


vratiti! — mislim u sebi, pa zapovjedim, da 


po malo uzmiču. Vidimo šumu. Krenemo prema 
njoj — a blizu bila. Dobra šuma, gusta i visoka. 
Dočepamo se nje, pa u nju. Umorni smo, noge 
nam klećaju. No mi ne ćemo, da se predamo. 
Borimo se i pucamo. Dobro nas zaklonila i 
zaštitila šuma, gorica zelena. Pade i mrak — i 
sakri nas. Prestade proganjanje, prestade prasak. 

— Gdje li su ovo naši? — pitamo mi je- 
dan drugoga. 

— Tamo, tamo... 

Svaki tako govori i rukom pokazuje. No 
puste žalosti, jedan okrenuo ruku na jednu, 
drugi na drugu, treći na treću stranu, četvrti 
na četvrtu... Niko ni s kim! Ne slažemo se, 
pa eto. A to znači: niko ne zna. Izgubili se, 
g. kadet-aspirant; a je li i čudo, ako čovjek 
uzme, šta smo sve straha pretrpjeli i muke vidjeli. 

Tada uze svoju kutiju, stavi lulu u zube i 
napuni je. 

— Smrdi ovaj komisni duhan. Ovo je smeće 
jedno. Na čare ga. je za muku pušiti. Kad si 
gladan i suhi ti je kruh slađi od pite. Pa da 
barem imamo čitavu porciju, ko i na početku 
rata. Sve smanjilo. Još malo, pa će nam dati 
šišaricu... 

Dim mu se diže iz lule. Zagušljivi teški 
dim, koji se rasprostire po rovu poput oblaka 
stratusa. 

— Legnuti ćemo i opočiniti! — velim ja. U 
mraku i onako ne ćemo postati pametniji. Eh, 
ko ne bi poslušao! Šuma te zaklanja, sve 
mirno, a ti umoran do na smrt, pa da ne bi 
legao. Okupismo smo se jedan do drugog i 
jedan uz drugog. Tako! Neka smo sigurniji. 
Do mene Ago Tuco — stari Turčin — s jedne 
strane, a s druge Pero Perić. Legao Pero po- 
trbuške, dršće vas i moli krunicu. Ago odmah 
zahrka, kao da se izvalio na šiljtetu u kakvome 
dobrom hanu, gdje ne liže uš u regimentama 
kao kod nas — nego se samo vidi tu i tamo 
mali vorposten. Meni san ne ide na oči. 


Ne znam, s čega. Ne bojim se. Nemam ništa 
pri duši — no opet ne mogu da zaspem. 

— A jeli pošta došla, g. kadet-aspirant? 
Nije! Pa dobro! Ta meni ni tako ne bi ništa 
donijela. No drago mi je zbog drugih mo- 
maka, kad dođe. Eh, kako je oni požudno 
čitaju! Po jedamput, dvaput, pa i triput. I od- 
mah traže olovke i odgovaraju.,, A ja? Meni 
niti ima ko pisati, niti imam kome pisati. Tužno 


.je to, g. kadet-aspirant, kad čovjek osjeti, da 


je sam samcat... 

A ja one noći osjetih. Duboka se bol raz- 
lila srcem mojim. Guši me ko plin zagušljivih 
gasgranata. Ne spavam ja. Kako ću spavati, 
kad sam jadan i čemeran? U neka doba noći 
puče svijetlo s nekoga zvonika, obasja nas — 
znam, to je reflektor, i domalo stade graktati 
mašinska puška. Sipa ona, nikad ne prestaje. 
Na kog puca, ne znamo. Svrstasmo se mi brzo 
u bojni red — i mislimo, šta će to biti, kad 
ugledamo Rusa s desna, s lijeva, straga, sprijeda, 
baš sa sviju strana. Ka 

— Opkoljeni smo! 

Ta nam spoznaja prodrma dušu, no mi se 


* nemamo volje predati. — Tuco, — velim svom 


Turčinu — stani uza me, nasloniti ćemo se le- 
đima, da se lakše branimo! 

Svijetla odjedamput nestade. Ja zavikoh: 
juriš! Probiti ćemo redove njihove i umaknuti! 

Nasrnusmo. 

I šta mislite, & kadet-aspirant, bajunetama 


svojim probadasmo jele i omare — u onom 
strahu. A Rusi se smijahu. Cuo sam smijeh 
njihov. 


— Drži se, Tuco, dobro! , 

Rekoh ,to, kad me neko udario kundakom 
po vratu govoreći gotovo nježno: 

— Predaj se, bratko! 

Mjesto odgovora nagnem bježati. Preda mnom 
je guštara od drača. Ostaju krpe od odijela na 
njemu. Krv mi teče, ranjavam se, ali ipak 
bježim... 

Gledaj ovijeh pustih izgrebotina, g. kadet- 
aspirant! Stekoh leteći, bježeći pred njima, 
No za to ne ću steći ordena. Mančaft ne 
može ordena steći. 

Dadoh mu jednu, neka zapali. 

— O Vi ste dobri, g. kadet-aspirant. A prije 
Vas kakav je bio! Sami vrag, vrag mu kožu 
na mjehove derao! Mučio nas. Kao da smo 
mi hajvan, a ne insan! Pseto njemačko, koje 
nije znalo ni čestito probijeliti naški, psovalo 
gore, nego i jedan od nas. To je naučilo. Zlo 
se lako nauči... No, kako rekoh, bježim ja. 
Nakon nekoliko napornog bježanja čujem po- 
znati glas. Ne razabirem, što govori, no znam: 


Tuca je. Stadoh, da čujem.. A on leti i viče: 


»Bježi, Slaviću, ko će se s vragovima biti!« 


Odlane mi, kad ugledah njega. Bar ne ću 
biti sam! Sastanemo se i izljubimo. — O moj 
Tuco, moj Slaviću — govorimo jedan drugom 
— šta ćemo sada? — Možeš li još bježati? — 
pitam ja njega. 

— Star sam. A drač gusta... Izbo se... 


oh... zašto su me — ovako stara uzeli u voj- 
ništvo? Pedeset i pet godina, a s mladim ra- 
tovati, s mladim marširati... Ne može se, 
ne može... i 

I u oku sijedoga Age Tuce pojavi se suza, 
kojom mi je više govorio. nego riječima. 

— Tu ćemo opočiniti ! — rekoh ja. 

— Naći će nas! 
Naći ! 


— Ništa se ne čuje... A vraga... 


Možebiti i ne će... 

Prvi legoh ja u guštaru, a onda Tuco do 
mene. On brzo zaspa. Nebo tamno, kao da 
prijeti; nigdje zvijezde... A tišina uz nas. Jako 
mi je disanje moje i ja ga susprežem. Hoću 
da mislim, no odmah prestanem: čini mi se, 
da misli moje gromornom jekom odjekuju od 
golemih hridina, što negdje tamo daleko ili 
“blizu, nevidljivo strše u mraku. 

A studen me obuzimala... Studen i neka 
omaglica... Kad se probudih, sunce se visoko 
ispelo na nebu. Ago Tuco nedaleko od mene 
klanja. Gledam ja, gdje sam moli u guštari, 
kud možda nikad nije stupila ljudska noga, 
odakle se nikad nije digao uzdah k Bogu. 
Počeh moliti i ja po svome zakonu. Nešto mi 
šapćalo, da će me Bog sigurno uslišati s ovoga 
mjesta — gdje se prvi put spomenu ime sveto 
njegovo. Oh, nikad mi molitva nije išla tako 
od srca. | nikad mi se nije činila molitva lije- 

kom i hranom kao tada... Ona je nahranila 
dušu. Ojačasmo. Bar ja sam se-osjećao jakim. 

— Gladan sam! -- reče Tuco, kad smo svršili. 

— Gladan ? Da, zbilja i ja sam tada upoznao, 
da sam gladan. Svaki je imao po konservu i 
nešto kruha. Odlučismo pola pojesti, a pola 
sačuvati... Prazna odluka! Rasklimala se usta, 
g. kadet-aspirant, kad počesmo jesti — i eto ne. 


mogosmo prekinuti zalogaja i opet ostadosmo 


gladni... 

Krenemo dalje... Idemo. Guštara svuda. 
Kraja joj ne vidimo. A ne znamo ni kuda 
idemo: prema našim ili prema neprijatelju. O, 
to bi bilo još dobro, da panemo neprijatelju 
u ruke, kao zrela jabuka, nakon što smo to- 
liko pretrpjeli bježeći od njega! Cijeli dan 
vrludasmo, dolazismo na ista mjesta, viđasmo 
ista stabla... i opet krećasmo naprijed i opet: 
se vraćasmo na mjesto, odakle smo pošli. 

Iscrpljivao nam taj put sve sile, bacao nas 
u očaj i zdvojnost. Dakle nikad, nikad. izaći! ? 
No mi moramo izaći, jer ćemo inače krepati 
kao gladni psi. Zavijalo po nama, noge nam 
klecale, no mi smo ipak išli, išli... Korijenje 
smo kopali i jeli... Osjećasmo glad, crnu ve- 


“liku glad, koja nam ,na čekrk suče crijeva i 


ispija krv i moždinu. 

Smrklo se, a mi idemo... Kad ne možemo 
dvonoške, vučemo se četveronoške. S jedne 
strane dolazi hladan vjetrić. On nas blago mi- 
luje... Idemo prema njemu. Sad nam se čini, 
da više ne susrećemo na putu istih stabala. 


Veseli smo. Izašli smo dakle iz vrzina kola. 
Ago teško diše. Gdjekad stane i stenje. 

— Ago! : 

— Petre! 


Zovemo se tako — i znamo, da smo još 
obojica živa. Mrak. Nešto šušnu oko nas, i 
nestade ga u guduri. Šutimo.. Šta je bilo? — 
mislimo oba. Stanemo. Prisluškujemo. 

-- Čuješ li išta, Ago? 

— Ja sam već oglušio... 
bio... iznemogao... svijest će mi zaći... 

— Nešto šumi, Ago! Čuješ li? 

— Vjetar lila granama. 

-— Nije, Ago, drugačiji je šum! 

—— Onda ja ne znam. ' 


ne znam... osla- 


— Hoćemo li prema njemu? 


— Hajdemo, hajdemo! Kad je čovjek gla- | 
Lakša će mu biti smrt... 


dan, mora ići... 
Evo ovako je onda: iznemogneš, padneš, pa 
si gotov! % 
Šum biva jači, kako više idemo. Češće stanemo 
osluškujemo. Šum se pretvara u žuborenje. 
— Potočić, Ago! 
— Potočić! -- ponovi on zanosno. — Haj- 
demo! Hajdemo! Sjesti ćemo pokraj njega i 
pokiseliti noge, da nam izvuče umor. 

Dođemo. Neka nas svježina krjepi. Osjetimo 
i silnu žeđu. Počnemo piti. I šta mislite, g. 
kadet-aspirant, vjere mi, pijemo mi, a nama je 
tako u ustima, kao da čas jedemo pečeno 
meso, čas burek-pitu, čas halvu, čas baklavu. 
Jest, Vi to ne ćete vjerovati, a tako je bilo... 

Smijemo se mi gledajući jedan u drugoga 
kao da se pitamo: vjeruješ li u ovo čudo? 
Vodu pijemo, ane — — to nije... u vodi 
jedemo najljepša jela. 

— Da ima hasbašća, cvijeća i hurija, ja bih 
bogme mislio, da smo u dženetu! — slatko 
govori Ago. 


-. 


Malo se pokrijepili. Pođemo dalje... na 


drugu stranu... preko potoka... 

— Aja! — viče Ago — Meni zlo! 

— Šta je, po Bogu brate? 

—— Na stranu, Petre... Hajde, hajde. Evo, 
iz mene voda suklja ko letrika! 

Domalo vremena i meni bi jednako. 

— Ago! 

0 —Ej! 

— Čekaj! 

— Šta je? 

— Zlo. 

— I tebi? 

— Da! ; 

— Vidjeti ćeš: ko letrika! — na silu se 
smije Ago. 

I dok se ja patim i mučim, uzdiše on: 

— Bijasmo u dženetu, pa ga pogrdismo. | 
eto... sad nam džehenemski džini... sramotu 
napraviše... 

— Puca nešta, Ago! 

— Puca. A šta puca? U tebi i u meni, 
brale ! 


-— Nije... Cuj... 

— Gotovi smo mi... 
poruči, pa umri... 

— Eno, opet sad... ču li? 

— Varaju nas džini... nije ništa... . 

— Topovi udaraju... 

— Gromovi grme... 

— Ne, Ago... Topovi su ono... 

Pođemo... iđasmo... koliko, ne znamo... 
Onesviještene nađe.nas kasnije naša obhodnja.., 

Donijeli nas... k svijesti priveli, dali nam 
po komadić, zalogaj jela, mi pohlepno gledamo 
u nj, ne možemo da maknemo ustima, kao 
da smo se odučili, silom turamo, silom žva- 
čemo... nakon pol sata dobijemo drugi za- 
logaj... lakše on ide... i tako sve malo po 
malo, više a više, dok se opet ne rasklimaše 
vilice... pod onu staru, kad bi i kost mogli 
satrti... 

I onda nas poslaše k Vama... 


Lezi, uči, dušu pre- 


— Ago — šalim se ja s njime — hoćemo 
li opet u dženet... 
— Jami, jami! — viče Ago. — Bolje je 


biti i na jurišu, nego u dženetu.., A da, ko 
od nas vojnika smije i pomisliti, da će u dže- 
net... Kako ćemo mi u dženet, kad već sebi 
rupe kopamo, da kroz njih sađemo u dže- 
henem... 

— Kakve rupe, bolan? 

— Ne vide se one... Vi ih ne Vidite, a ja 
ih vidim... Psovkom mi i kroz najveće litice 
bušimo rupe u — džehenem. 

I evo nas kod Vas. Dajte mi, da još jednu 
zapalim. Hvala!... 

Svršio je vodnik Petar Slavić. 


Oči mu igrahu od dragosti, dok je to pri- 
povijedao... A ja ga slušah, slušah ne samo 
da mu ugodim, nego da čujem, šta vojnici 
misle, kako čuvstvuju. 

O, ima on dobrih nazora... No ne samo 
on, nego i Ago — simpatični, sijedi musliman, 
što tako s pravom osuđuje psovku... 


še 
še * 


Unaprijeđen sam. Postadoh kadet. Nove marš- 
kompanije popuniše prorijeđene vodove i novi 
oficiri poginule drugove. Natporučnik je Gerst- 

inayer uvijek dobre volje. Pije, veseli se i ništa 
*ne misli: Možebit da je to i najbolje. On se 
ne kini nikakvim problemima, ne zanima se 
nikakvim idejama: praktičan čovjek. Od ovog 
svijeta, kako on veli, ili još bolje od bijele 
medžedije a ne od bešluka. Danas nam 
rastumači, šta znači to... Svi se smijasmo. 
Ko se ne bi smijao? Čudna je to pripovijest. 
Naučio je od Bošnjaka. 

.. — Čujte, g. kadet-aspirant Sroty Jen& — to 
je novi kadet-aspirant, što je nedavno došao, — 
čujte, tako se sa čujte i Bošnjaci uvijek zovu. 
Shvaćate li, kad ja bosanski govorim? Ne? 
Dobro, also, pričati ću njemački: U ono 
vrijeme življahu u Carigradu dvojica hodža. 
Jedan bijaše pametan, a drugi budala. No ne, 
nije tako. Oba bijahu imami (wissen Sie, was 
ist imam?) kod raznih džamija, pak grdno 
ofukariše. Ne mogući više živjeti pođu sultanu 
da mole sadoku, milostinju. Uđu pred njega, 
učine temehnah, evo ovako (i on rukama i 
pregibom tijela pokazivaše kako), pa počnu 
kazivati jade svoje. 

— Peke, peke! — veli sultan, namigne pr- 
vom, da pristupi bliže, te će mu onako s vi- 
soka po sultansku: 

— Piješ li, hodža? 

— Ne pijem, dragi sultan! 

— Kartaš li se, hodža? 

— Ne kartam, dragi sultan!, 

— Aonako... pravi si Turčin, nećeš gege?.., 

— A jok, dragi sultan! 

— Peke, peke! Amo se ti drugi hodža. Piješ ti ? 

—- Po malo, po malo? 

— Kartaš li se? 

— Hej, hej! 

— A hoćeš gege?... 

-— Haj, haj! 

I sultan dade prvome hodži bešluk, a dru- 
gome bijelu medžediju govoreći: 

— Eto vam sadake!... 

Oba primiše, zahvališe, odoše. Na putu upita 
jedan drugoga, šta je dobio. 

— Ja bešluk! : 

— Ja bijelu medžediju! 

Razljuti se i sablazni imam, što je dobio 
bešluk, pa se vrati sultanu. 

— Aman, veli, gospodaru, kako to, ti meni 
dadeš bešluk, a ja pravi Turčin: nit pijem, nit 
se kartam, niti iđem po rđavim putevima... 
dok onome hodži-nehodži, što krši koran, dadeš 
bijelu medžedifu? 

— Znaš li, da sam tebi dao dvaput i triput 
više! — odveže sultan. 

— Bijela je medžedija uvijek veća od be- 
šluka... ' 

— No ti ćeš moći s bešlukom proživjeti 
nekoliko dana; jer ne piješ, ne kartaš se, ne 
ćeš gege... a njemu bijela medžedija ne će 
doteći ni za jedan dan. 

I eto ja sam vam čovjek od bijele medže- 
dije... Oh samo da hoće prestati ovaj vražji 
rat... Dodijavaju malo po malo nezvani gosti, 
koji se tove krvlju mojom... I ovaj jednolični, 
kaluđerski život... Nikakve izmjene... ništa 
Pijmo, braćo ! ' 

Iz bačve stiže glas, 
U vinu je spas! 
Ko pije alkohol, 
Taj ne ćuti bol! 
Oj, vinca, vinca-ca, vinca rumena ! 

Još je bolje kada navaljuju, nego kada mi- 
ruju... Zašto? pitate. Prvo: tada brže prolazi 
vrijeme; drugo: tada se i lakše avansira. 


Počem čestitam, g. Veljko! Vi ste sretan! 
A ja Vam savjetujem, da se dadnete aktivirati, 
pak ćete još bolje napredovati. Mogli bi dobiti 
zlatnu jaku sa zlatnim zvijezdama... A ja uza- 
lud čekam na avansman... O bogme, valja mi 
pisati generalnom stožeru, da sam od bijele 
medžedije, a ne od bešluka... Da to oni znadu, 
valjda bih bio davno promaknut! 

Gadile mi se sve te riječi. Šta je meni do 
unapređenja ?, Šta je meni do zlate jake? Šta 
je meni do svega toga? Sve je to ispraznost... 
jer ima više ljudi pod prostom vojničkom ha- 
ljinom, zakrpljenim hlačama i poderanom tor- 
bom, nego među sjajnim odorama i blistavim 
zvijezdama... 


* 
* * 


— Revolucija u Rusiji! -—- pozdravi me 


vojni duhovnik. — Sad ćemo se brže primak- 
nuti kraju .. 


— Kako? : 

— Oslabiti će ona — velika Rusija. Ne može 
se boriti na obe strane... unutra i vani... 

— I ja držim, da će ubrzo biti mir, ali 
s drugog razloga. Sigurno je revoluciju počela 
socijalna demokracija. U tome slučaju oni su 
načelno proti ratu... ' 

— Ne, dragi! Piše se i veli, da je revolu- 
cija upravo za io buknula, što se pročulo, e će 
Rusija sklopiti posebni mir... Narod je proti 
tome... On hoće rat... : 

— Operacija se čini samo na bolesnome 
čovjeku, a nakon operacije treba mira... Revo- 
lucija je upravo kao i liječnička operacija... 
Ona ide za tim, da odstrani sve škodljivo i 
lažno i patvoreno, svu mržnju, ratove, griž- 
nje... da tim jače probije ljubav, mir... jedna- 
kost. Francuska je revolucija upravo i dala 
čovjeku ljudska prava... No... 

— Razumijem Vas... 

— Možda i ne razumijete. U ljudima ne će 
nestati nikada stalnog stupnja dobrote... 
Narodi se zarazuju, padaju, zaboravljaju... No 
u tome istome narodu nađe se. jakih duhova, 
pojedinaca, koji sve to opet pridižu, saniraju, 
liječe... Ili nađe se i jedan cijeli narod ple- 
menit i dobar, koji osjeti u sebi poziv, da 
stupi u borbu, tihu borbu za ono uzvišeno, 
nada sve ljudsko, jedino čovječansko, što se 
često gazi. Individuum je bio pogažen u dva- 
desetom vijeku. I društvo je bilo pogaženo. 
I narodi... I sve... Jer sve bijaše u moći 
materijalne sile. Sad ide ruski narod za tim, 
da se oslobodi te sile i narodima pokaže put 
k pravoj, zanemarenoj slobodi. Ruska je revo- 
lucija nastavak [francuske revolucije... t. j. ona 
je reakcija kao i francuska revolucija, te veoma 
utješno djeluje, da ljudi ipak nijesu po- 
sve pali... 

— I revolucija je brutalna sila... bar ova 
revolucija. Ljudi se mogu izbaviti iz sadašnjega 
teškoga stanja samo nutarnjom preina- 
kom samoga sebe, spiritualiziranjem 
i usavršenjem sebe... Ljudi moraju poslati 
više duhovni živući pravim životom ljudskim, 
životom duha, koji podvrgava sebi tijelo... 
corpus in servitutem redigentes, Tako će se 


osloboditi brutalne sile, ,jer će ona na taj 
način posve isčeznuti s lica zemaljskoga. Sve 
zlo dolazi odatle, što mi ovdje tražimo raj, 
što ovdje tražimo sreću, što držimo, da je 
ovaj život pravi život... Trebamo živjeti ži- 
votom duha, da nadvladamo zlo... Revolu- 
cijom se to ne postizava... Jer i ona ide, da 
uvede raj na zemlji... 

I vidjeti ćete sada: svaki će se sposobni 
državljanin smatrati pozvanim, da zasjedne na 


prvo mjesto... I mijesto mira biti će među 
njima rat; mjesto ljubavi mržnja; mjesto dobra 
doći će zlo... Da! No vidjeti ćemo: pred 


nama je sve. Jer revolucija nije ništa drugo, 
nego »silazi, Muhamedbeže, da uzjaši Jusul- 
beg“. Opet će narod biti uzenđija-stremen 
pojedinim velikanima duha ili kese... 

— No... onda uopće nije moguća reforma. 

— Nije dok se srca ne obrežu. 

Svaki mora tražiti najprije kraljestvo nebesko, 
pak ćemo ga već na zemlji početi uživati... 
Radi Boga i radi bližnjega trebamo podnositi 
zlo: uvrjede, nepravde, zasjede. Ne smijemo 
se osvećivati. Osveta je izvor svega. Ne tre- 
bamo si umišljati ni da smo jači, ni bogatiji, 
ni slavniji od drugih, pa za to da moramo biti 
gospodari nad drugim, nego moramo biti tim 
veće sluge... Sve je ovo Gospodovo. Cijela 
je zemlja Njegova. Zato mi svi moramo dije- 
liti, davati, potpomagati, jer dijeleći i dajući 
ne dajemo svoje, nego Gospodovo slugama 
Gospodovim. I ko meni ukrade od onoga, što 
je meni Gospod dao na upravljanje, nije ukro 
meni... Prisvojio si je nešta bez volje Gospo- 
dove, jer da je On htio, da ima, On bi mu 
dao. Nije dakle oštetio mene, jer ništa nije 
moje, nego je radio proti. volji Gospoda svoga, 
I čemu da se ja osvećujem ? Gospod zna za 
prekršaj njegov, a mene nije postavio gospo- 
darom nad slugom svojim, nego sam i sam 
sluga... Sluga, a ne gospodar, brat sluga 
Gospodnjih, jednak njima. 


I dugo je, dugo govorio vojni duhovnik . 


razlagajući, da može sreća na ovoj zemlji tek 
onda biti stalna, kad svi ljudi osjete uistinu, 
da su preporođeni vodom i duhom svetim. 
Danas su mnogi kršćeni, a nijesu se htjeli 

preporoditi... Oni su kršćeni, no nijesu kr- 


šćani. U srce svoje — bivši hram Duha sve- 
toga — posadili su nove idole. Klanjaju Se 


ljudstvu i u ljudstvu sebi, te razumu i u ra- 
zumu sebi. Sjediniše se Bog i obožavatelj. 
Prestade razlika između stvorca i stvora... 
Opetuje se staro: »vi ćete biti kao bogovi«, 
a za njim-oholo i gordo: ,pnon serviam«“ — 
ne ću služiti, Bogu ne ćemo služiti, a ističemo, 
da ćemo čovjeku služiti! O ne! Ko može vje- 
rovati u to. Najveća je besmislica to! Oduran 
je svaki čovjek, osobito bližnji! Kako ga dakle 
mogu ljubiti? Zaista bi bilo nemoguće, da je 
Gospod rekao: ljubi ga, jer je vrijedan, no 
Gospod ne veli tako, nego: ljubi ga mene 
radi... Bratstvo, jednakost, sloboda jesu jedino 
i uključivo kršćanske krjeposti ili bolje krje- 
posti pravih kršćana. Bezbožnici i nevjernici 
ne mogu shvatiti dubljine njihove — jer ne 
znadu štovati i ljubiti... Ta htjeti svijet bez 
Boga znači željeti anarhiju; željeti pako anar- 
hiju znači uvesti tiraniju; uvesti tiraniju znači 
uništiti ljubav... ; 

I govorio je... govorio... O svemu je go- 
vorio. O kršćanstvu i socijalizmu. Uspoređivao 
je jedno S drugim ističući, da se sve svijetle 
strane socijalizma nalaze u kršćanstvu, no one 
su tamo mrtvo slovo, a kod kršćana duh i 
život... 

Ja sam mu odgovorio, da neće ni svi soci- 
jalisti borbu, nego da i oni trpeći pobjeđuju... 

— Eno... čitali ste jamačno Mati od 
Maksima Gorkoga! Kakva je ona, kakav je 
njezin sin Pavao. Ideali! Služe ljudima i pro- 
svjetljenju i sreći njihovoj, a i trpe radi toga.., 

— Ah, manite se!... Tu vam baš mogu 
bjelodano dokazati, da je Mati mnogo manja 
od bl. Dj. Marije, a sin njezin neizmjerno 
manji od Sina prečiste Djevice... A iz ovog 
vidite, šta je Gorkome služilo za uzor, kad je 
pisao taj svoj roman. 

Ono lijepo, ono uzvišeno, što je Vas odu- 
ševljavalo, to je kršćanska ideja, a nije socija- 
listička .. . 

Tada je vojni dušobrižnik pogledao na sat, 
trgao se i žurno od mene otišao ,., 

Što hoćemo mi ljudi ? Kakva je svrha na- 
šega života? Zar da živimo? — — A velika 
smrt krijući se u nevidljivim bakterijama, sun- 
čajući se na kamenjima, pružajući se po sta- 
blima, stojeći u puškama i topovima, od svakle 
vreba na nas. Pa zar prosti život ima da 
bude svrha našega življenja? Ili je valjda 
svrha našega života da uživamo? No čim, čim 
da udovoljimo toj svrsi? Na zemlji nema 
dosta sredstava, da nam ptibave užitak. Nema 
zato, što me užitak, čim ga više puta postig- 
nem, potpuno zasićuje i moram tražiti nove 
užitke... i njih ne nalazim, jer ih nema. Mene 
sad veoma malo stvari može da zadovolji. 
Moje vojnike naprotiv zadovoljuje svaka malo 
neobičnija zgoda: i poboljšica hrane i pri- 
manje odlikovanja, i napredovanje u časti..: 
Čovjek dakle mora imati izvjesni stupanj inteli- 
gencije i nakon što se dadne na uživanja, brzo 
se njima zasiti... I nema stvari, kojoj se može 
djetinjski veseliti . , 

On vidi, da i u njoj ima neke gorčine... 

A što je uživanje svijetu ovome? Vino, žena, 
zabave... Pij mnogo vina, pobljuvati ćeš se, 
upoznavaj žene, oboljeti ćeš; ajde na zabave, 
osjetiti ćeš mržnju i na društvo i na se. — Ni 
Život, ni uživanje ne mogu biti svrhom živ- 
ljenja našega... 

U ovome razmišljanju prekide me g. Gerst- 
mayer. 

— Došao sam, da se oprostim. Idem na 
dopust. Adieu ! 

— Na dugo? 

— Samo na nekoliko dana. Dok uredim 
poslove... Vi i ne znate... No pričati ću Vam: 
ja sam mnogim dao dobar naputak, pak mislim, 
da ću i Vama. Tako, imam stvari... Kupim 
ja, znate, kamogod dođemo. Sve ja kupim, što 
je vrijedno: zlatne, srebrne, bakrene pa i že- 
ljezne predmete... Drugi se osiguravaju kod 
raznih osiguravajućih društava, a ja... eto.:. 
na ovaj način. No, nemojte misliti, da je to 
samo pohlepa! Nije! Ima tu i nešto poezije... 
Čujte na pr.! Dođem ja u crkvu i vidim sre- 
brni križ na vrh oltara. Ne mogu da ga skinem 
Do vraga! Predmet vrijedan, a svaki čas mogu 
neprijatelji doći.., A šta ću ja? Šta mislite? 

Uzmem od vojnika pušku, pak putf! — i križ 
pade... Eto tako ja... No znate, hoću da 
imam ein Kriegsandenken... Da!... 


Imate želju, da Vam obavim kakvu narudžbu. 
To ću rado učiniti, vjere mi. A kažem Vam: 
aktivirajte se, pak ćete brzo biti unaprijeđeni. 
Vi ste izvrstan vojnik... No adieu! 

Pogledam za njim. Njegov momak nosi punu 
torbu zgrbljen ko gobelja pod teškim teretom; 
a drugi vojnik vuče za njim dvije velike pile... 
Drugovi ih gledaju, pak se smiju. 

— Eh, naš g, natporučnik ima slab ukus, 
kad i pile uzima kao uspomenu na rat. 
= — Cincar, brate, trgovac! Šta je njemu do 


uspomena? Prodati će on te stvari i pare steći. 


— "Naki su ti svi oni... Kupe i otimaju!... 
A mi ne možemo... Ubiti čovjeka... no ipak 
je to junaštvo, a mrtva opljačkati... e, — grijeh 
je... grijeh veliki... 

— A ja ga gledam jednom... istoga onoga 
Gerstmayera: premeće lešine ruskih časnika 
i odsjeca im prste. Hoće prstenja, ne može ih 
da skine, pa im prste odsijeca... 

— Strašno, strašno... 

— Griješno, braćo moja... I ne će umaći 
kazni Božijoj... Vidim ti ja u ovome ratu: 
svaki doživi nesreću i nevolju, koji pljačka... 
Bez potrebe! Da... Evo reći ćemo, gladan 
si: uzmi! Nije ti grjehota... ali... prstenje... 
šta će mu prstenje ? 

— Prsten je sveta stvar, osobito vjenčani 
prsten... I Bogu nije drago, kad se prsten 
skida s ruke... Ljubav mora da i preko groba 
iraje, a prsten potsjeća na to... I ima tu još 
stvari. U starim grobovima uvijek ćeš naći 
prstenja. A zašto?... 

— I ja se sve bojim, da je onaj naš poraz, 
gdje nas toliko pogibe, kazna božija za nje- 
govo pljačkanje... 

— Mi nijesmo krivi... 

— Kad starješina zgriješi, eh, srdžba se 
Božija očituje na svemu, što je njegovo... 

Tako su vojnici razgovarali. I to mi je bilo 
teško slušati. Svaka mi se riječ zabadala u dušu 
i srce kao oštrica od boda. — — Onemogoh 
i duševnom i tjelesnom nemoću. Doveza me 
se opet pitanje: čemu to? Čemu to sve? Čemu 


i socijalizam ? Čemu i kršćanstvo?... Nijesam 
bio u stanju da ispitujem, no nijesam ni hjio 
da ispitujem. Mogu li doći do rezultata? Sum- 
njao sam, a znao sam, da će me io uznemiriti, 
Najbolje je: sinere mundum vadere, pront vult, 
pustiti svijet, meka radi, kako hoće... nek se 
sam razvija, bez nas, a po prirodnim zakonima. 

No ja ne mogu da se otmem gornjemu pi- 
tanju. Valjda djeluje na blizinu smrti i reli- 
giozna okolina. Ili možda mi se javlja Božanstvo ? 
Možda je ono došlo, da pokuca na vrata srca 
moga? Svaki dan vidim žrtve, vidim krv... 
vidim vladu materije... Svaki dan vidim to- 
liko uništenih života i zakopanih nada... Svaki 
dan računam, koliko se novca — narodnoga 
novca uzalud potroši, kalkuliram damnum emer- 
gens... Milijoni su rezultatom te kalkulacije. 
A koliki bi istom milijoni morali biti, kad bi 
sračunavao lucrum cessans? No je li ga mo- 
guće i izračunati? A sve to — uzalud! Toliko 
energije, toliko novca, — a sve uzalud! 

Jest... ja, .gledajući sve to, uviđam, da je 


glupo, strašno, ludo... znam, da to osuđuje 


socijalizam — no onda mi dolazi pitanje: čemu 
socijalizam, kakvu on sreću donosi, kakvu će 
donijeti? Raj na zemlji! Oh, divno je to: raj 
na zemlji. Život uživanja, život veselja, život 
zadovoljstva! Krasno je to! I podavajući se 
najsmjelijim utopijam hoću da u duhu pred- 
stavim taj život — — rajski život na zemlji, 
pa ipak ne mogu. Raja na zemlji ne može 


biti, jer na njoj ne može biti ni pravednosti, 


ni ljubavi, dok se ljudi posvema ne refor- 
mišu, dok se nutarnji »ne obnove u novoga 
čovjeka“, kako bi rekao naš vojni duhovnik... 
Raja na zemlji ne može biti, dok čovjek ne 
bude u čovjeku štovao sliku Božiju i praštao 
mu i ljubio ga radi Boga, jer sve bližnje ne 
možemo ljubiti radi samih njih. I najveći pri- 
jatelji dolaze do sukoba i ako njihova prija- 
teljska ljubav nije izvanredno ojačala, ne može 
izgladiti te sukobe... Uvrjeda rađa uvrjedom, 
zla riječ zlom riječju, zao čin zlim činom... 
Nastaje pakao na zemlji! Da, pakao mjesto 
raja! Ili... stavimo — — da je i raj moguć, 

i da ja nijesam iznio dobre argumente za nje- 
govu nemogućnost,... zar bi on mogao biti 
na zemlji, gdje vlada bol i bolest?... Jer bo- 
lestan čovjek ne uživa i ne može uživati u 
ničem zemaljskom! Podajte mu najljepša jela, 
najbolja pića, oženite ga najkrasnijom i naj- 
boljom ženom — on je na sve ravnodušan. 
I ne samo to. Ima časova, kad ga te stvari 
pobuđuju na odvratnost... U čemu dakle da 
bi mogao biti raj na zemlji? I kako bi mogao 
biti?... Dok su žene brbljave i lake i osjet- 
ljive, a muževi osvetljivi i grubi i umorni od 
teškoga posla, toga ne može nikada biti! 

A kršćanstvo? Kršćanstvo veli, da je raj na 


drugom svijetu, da smo samo na ovoj zemlji . 


putnici, i stoga treba da pametno putujemo. 
I ono kaže, da raj treba zaslužiti dobrim 
djelima pravednosti i ljubavi. To se može, 
može. A zašto ipak tako malo ljudi nastoji, da 
zasluži taj raj, nego se brine za raj na zemlji? 


* La 
Razjasnio sam vojnom duhovniku svoje mfEli. 
Saslušao je u hitnji. Pri polasku mi reče: 
»Nije dosta dobro misliti, nego i dobro či- 
niti! Koji bude nauku moju podučavao, a ne 
bude vršio, zvati će se najmanji u kraljestvu 
nebeskom. Koji bude pako podučavao i vršio, 
zvati će se najveći u kraljestvu mojemu !« 
Može li se činiti, kad vidiš tako malo ljudi, 
koji to čine? 
* 
* * 


Povratio se je natporučnik Gerstmayer... 
Nešto zamišljen bijaše. 
— Sto je g. natporučnik? 

— Ah, vraga... Tuga, nostalgija... eto... 

— Nostalgija? A za čim? 

— Za životom, ljudskim životom... Vidiš, 
mi ti ovdje u rovovima živimo ko krti... ko 
životinje... I ne smijemo glavu pomoliti: na 
nas vreba neprijatelj... Uživanja nikakva! Do 
vraga i ovaki život... 

— Nešto Vama mora biti! —- dobaci mu 
kapetan Weiss. ' 

— Mislite, da sam zaljubljen! 1 jesam, bogme. 
Ah, meine liebe Armee-Schwester Ljeopoljdine! 
(Točno je tako izgovarao). Susretnem je u mo- 
bilnom spitalu... Divna kozica. Ona je ko 
olovo... 

— Ko olovo? Valjda teška... 

— Ne, nego: lako se topi, lako ranjava 
druge... Oči su joj tane... 

I počeo je govoriti svakakve nepristojnosti. 


.Meni je bilo zagušljivo kao da udišem sum- 


porne pare... 

— Eh, valjda kad je kao olovo, onda će 
lako i u paklu potonuti kao olovo. 

-— To je njezina stvar... Mene*briga nije! 
Eh... valja mi kako udesiti, da tamo češće 
odem. Inače ja ću svisnuti od bola i tuge... 

— Gospodo, imam izvrsna champagnera. 
Dete piti ćemo u zdravlje moje Ljeopoljdine!... 
I pili smo. I pri piću mišljah' ja, kolika je 
razlika između žene, koju ljubiš iskreno, i koju 
ljubiš niskim načinom. Ime prve bojiš se i 
spomenuti u društvu, da je ne profaniraš, da 
je ne prostituiraš željama drugih, dok se dru- 
gom pred svakim razbacuješ kao da instiktivno 
znaš, da ona ne pripada samo tebi — nego 


Svima, (Nastavit će se.) 

KRITIČKI I ZNANSTVENI OGLED 


SLIKAR: ANĐELKO KAURIĆ. 

On ne spada ni među »stare«, ni medu »nai- 

mlađe«, i to je naiteži položai, u kom se rinogo 
traži a malo oprašta. 

(Gospodin se Kaurić počeo baviti slikarstvom 

u svojoj četrnaestoj godini. Živući u dosta nepo- 


volinim prilikama, polazio ie tek neko vrijeme za-. 


grebačku umjetničku školu, koiuw ie s mnogih raz- 
loga morao. ubrzo napustiti. Tada je radio sam. 
U voisci je služio dvije i pol godine, te ie sada u 
dvadesetidrugoj godini života,  priredivši u to 
vriieme četiri izložbe u »Salonu Ullrich«, više iz 
nužde no iz ambicije. š 

I najnovija niegova izložba početkom marta 
ove godine, izazvana ie nuždom, zato je pored 


UMJETNOST. 


Kuda? Kamo idu ti jučerašnji ljudi? — Sve ie 
Zanijemilo, samo se oni miču. Nitko ti ne odgo- 
vara.  Kumpaniie marširaju.« 

U toj ie slici umio Kaurić dati potpunu im- 

presiiu iedne skupine ljudi, koji kano crne avetne 
siene prolaze dalekim poljanama u svijetlu Crnog 
Sunca, da siju krv i suze. 
. Isto mu je tako uspielo u slici »Dvoboi« pri- 
kazati ono naprezanie boraca, onu navalu i posr- 
tanje konia, koji također hoće da pomognu svojim 
gospodarima do pobjede. 

To su najuspielije Kaurićeve slike. On ima ta- 
lenta za slikanje. U njega ima liiepih liniia, dobrih 
i snažnih pokreta, a niegove boje odgovaraju šti- 
mungu slike. Sve to pokazuje, da će g. Kaurić ' 


A. KAURIĆ: REVOLUCIJA. 


dobrih slika, ušlo i nekoliko manje vrijednih, no 
ioš uvijek takovih, koje odaiu očiti slikarski ta- 
lenat. 

Gospodin Kaurić voli konie i borbu, pak zato 
i naiveći dio njegovih ponajboljih slika obrađuje 
ove predmete. No on se zanima i za najnovije 
događaie. te crta radničku »Revoluciiu«,  prika- 
zuie život bohema i apaša po gostionicama, a da 
ne zaboravlja kraj toga viteza don Quihota i Sa- 
lomu. , 

»Ratovanje« je — piše mi kipar Studin — 
iedno od naisretnijih zamisli. Kroz svijetlo po- 
tamnjelog sunca marširaju kumpanije crnih siena, 


moći da dadne jedared originalnih i snažnih stvari, 
koje će biti dotieraniie i tehnički i sadržaino. Po 
svemu se vidi, da slikar hoće adekvatno prika- 
zati neku svoju zamisao, no da mu ponestane teh- 
ničke spreme, i tako ostaie slika tek započetom 
radnjom. : : 

Naši mladi umjetnici živu redovno iz dana u 
dan. Vezani su na zagrebačku umjetničku školu, 
u kojoj ne mogu da postanu ne znam što, već i 
zato, što nemaju prilike kretati se u društvu ve- 
likih umjetnika i vidieti u galerijama i na izlož- 
bama umjetnine prvoga reda. Oni su skučeni u 
tom našem purgarskom gnijezdu, gdie kipar Stu- 

din ne može prodati svojih kipova, no zato se 
na privatnoj dražbi ijednog zaboravlienog baruna 
prodaje antikvarni »Scherzer« za 13 K, dok se 
novi dobije za 11 K i 50 filira 

Sve to djeluje na naše mlade umjetnike, tako 
te oni ne mogu dati ono, što bi htieli. 

Takav je slučaj i s g. Kaurićem. Niemu bi va- 
lialo dati novaca, da uzmogne kamo na dulii 
študij; jer bi ga sigurno preporodio Miinchen ili 
Pariz, dok će ga Zagreb ubiti. 


Jurković. 


JUGOSLAVENSKA UMJETNIČKA IZLOŽBA U 
SPLITU. 


Društvo »Medulić« otvorilo ie u Splitu, Dio- * 


klecijanovom gradu, svoju prvu jugoslavensku 
umjetničku izložbu na 27. ožuika t. g. Svečanom 
otvoru ie prisustvovala narodna dalmatinska 
vlada, na čelu joj predsiednik dr. Ivo Krsteli, 
srpski general Vasić sa pratniom, lijepi broi ame- 
rikanskih, francuskih i engleskih časnika sa ratnih 
brodova, usidrenih u splitskoj luci, mnogo stra- 
naca uz elitu mjesnog građanstva. Ova se iz- 
ložba priredila usprkos svim poteškoćama u pro- 
metu na kopnu i na moru i to u času, kada tali- 
janski imperijalizam drži u ropstvu veći dio lijepe 
i klasične Dalmacije. Većina umjetnika — kao 
Meštrović, Bukovac, Medović — niie bila pri- 
sutna otvoreniu ove prve jugoslavenske umiet- 
ničke ekspozicije na našem slavenskom Jadranu, 
nije se dalo ono, što se želilo i moglo dati, naša 
umjetnost nije bila obilno zastupana, jer se u hitnji 
nastojalo pokazati svijetu bar mešto naše na- 
rodne umijeće. Jer priie svega po naumu prire- 
đivača ove I, jugosl. umi. izložbe ova se je mo- 
rala okoristiti momentom, izložba ie naime imala 
biti neka manifestaciia naše misli i naše snage. 
Naši su umjetnici na Jadranu priredili istodobno 
dvije izložbe: onu u Parizu, na očigled svjetskog 
državnog Olimpa, koji kroji sudbinu malih i ve- 
likih naroda i plemena, i ovu u Splitu. Ova u 
Splitu je kao neki protest proti talijanskoi nemo- 
.ralnoi okupaciii, koju Italija hoće opravdati hr- 
vatskom inferiornom kulturom.  Italiia širi vrlo 
lažnu i tendencijoznu misao, da Dalmacija ima 
svoju kulturnu sadržinu jedino u mletačkoj umjet- 
nosti, koja ie u Dalmaciii ostavila jasne tragove. 
Italija poriče Dalmaciji, naime dalmatinskim Sla- 
venima posebnu nacijonalnu umjetnost, te nas pri- 
kazuje nesposobnima za kulturnu -i političku slo- 
bodu. Društvo »Medulić« ie imalo prema tomu 
plemenitu i srećnu misao, da se baš u središtu 
dalmatinskog političkog svijeta, u sjeni Diokleci- 

janove palače na brzu ruku pokaže jedan dokaz 
naše vlastite kulture i naše političke zrelosti. 
Danas, kada talijanska okupatorna voinička vlast 
deportira u Italiiu sve naše viđeniie i istaknute 
ličnosti jugoslavenske Dalmacije, Žure se naši 
umjetnici, članovi umjetničkog dalm. društva »An- 
drija Medulić«, koji su ioš u maniini ostali kao 
stražari naše obale, da prosvjeduiu svojom du- 
ševnom snagom proti talijanskom zulumu i po- 
svjedoče, što mi hoćemo i što mi možemo. Na- 
ravna je stvar, da se ie izložba priredila u Splitu u 


Gradu čakuleta i Živih ulica, 
U kom vrvi šulac i berekinada — 


»* 


kako veli Anđelo Danko, u komu je obnovliena 
Salona našla svoga piesnika, jer ie za našu iugo- 
slavensku Dalmaciiu Split žarište svega našega 
sada slobodnoga života, tai grad je prkos svemu, 
što nije naše, najnepouzdanije leglo slobodne po- 
litičke misli u doba austrijskog režima, što je u 
Split slao najnemoralniie i nesavjesne birokrate, 
poglavare, detektive i agente, da drži na uzdi taj 
grad »dišpeta i nereda«. A budući da Split danas 
Pruža za Jugoslaviju i uopće na Jadranu naibolju 
gospodarsku i pomorsku perspektivu, nije čudo, 
da izviesni krugovi u Italiji, poduprti vikom i po- 
maganiem dalmatinskih izrođa, tako zvanih auto- 
nomaša, bijesno gledaju na taj historijom posve- 
ćeni grad kao na kulu dalmatinske slobodne misli 
i sve poduzimlju, da se pripoii Italiii. To su sve 
okolnosti, koje će ispričati činjenicu, da ova I. 
jugoslavenska umjetnička izložba na Jadranu nije 
ni kvantitativno ni kvalitativno potpuna. Kod 
naših umjetnika niie doista falilo dobre volie, pa 
smo im harni, što su u ovim kritičnim časovima, 
kad se radi o glavi mladoj državi SHS. sa strane 
dojučerašnjeg prijatelja i saveznika, mogli uopće 
da prirede umjetničku izložbu. 

Na izložbi su bili zastupani neki stariji umjet- 
nici i kolo skoro svih mlađih umietnika. Ono, što 
su nam. stariji umjetnici tu izniieli, nije skoro ništa 
novo, napose kod Meštrovića i Bukovca. Me- 
štrović se i na ovoi splitskoj izložbi diže sa svojim 
starim radovima kao naš kolos, kao simbol naše 
umjetničke snage, kao visina, na koiu se penie 
naš genij umietnosti. On, koji ie. svojom rukom 
dosegao nove forme i nove vidike umietnosti, 
koli je našu narodnu, boiovnu i otpornu psihu raz- 
galio vjerno snažnim udarcima veličanstvenim, 
jednostavnim, uiedno genijalnim potezima dlijeta, 
on, Meštrović, govori iednako tu, u Splitu, kao i 
u Parizu glavama velikih slobodnih i prosviietljenih 
narođa: gledaite, to smo mi, i to je naše! Te 
misli se namećale moioi duši, kad sam na ovoj 
izložbi u društvu srpskih oficira, osvetnika ko- 


sovske tragedije, pobjedtelia na Strumici, u Do- 
brudži i kod Bitolia, išao okolo, i kao svladan 
snažnim poletom umietnikove duše gledao Borce 
i glave Junaka, 
udovice i Maiku Jugovića.  Hristovu glavu od 
bronca gledao sam kao đak u Miinchenskoj Se- 
cesiji 1909., a danas mi se pričinila ta glava kao 
nešto našega, kao aureola naših mučenika, koji 
nam svojim patniama namriješe slobođu. Ni od 
Bukovca nije se vidielo na izložbi ništa nova. 
Sve su to bili skoro .sami portreti, među kojima 
se isticaše onaj biskupa Kalogiere u pontifikalnom 
ornatu, pak portret arheologa Bulića i oca da- 
našnjeg predsjednika dalmatinske vlade dra. Kr- 
stelja. Slika »Kraj mora« povaliena dievoika na 
žalu u pleinairuu jedan ie od zadniih umietnikovih 
radova, gdije se ističe bogatstvo kolorita i sloboda 
i sigurnost crteža. Kada gledamo njegove por- 
trete, moramo priznati, da ie Bukovac naš naibolji 
portretista, da on duboko prodire u svijetlo i na 
svakom licu crta i prikazuie dušu. Nitko u nas 
nije umio niti umije slikati porive, strasti i draži 
liudskog mesa -— golotinju kao Bukovac, koji ie 
od starijih naš najsnažniji realista sa utrtim sta- 
zama novog naturalizma. Medović je dao na iz- 
ložbi svojih 14 slika, ali samo su neki peisaži i 
mrtve naravi novost. Ja volim Medovića zato, 
što je on naš najsolidnili, najdotieraniji umietnik. 
U zadnje doba dao nam ie izvrsnih krajolika 
s Pelješca, a i tu, u Splitu, cakli se ljepota našeg 
divlieg i raskošnog vrijesa, što ga on maistorski 
umije prikazati u svojim peisažima. Žalim, što 
nijesam vidio ovećih radnja Medovićevih na iz- 
ložbi. Medović je snažan navlastito u mistično- 
religijoznim sujetima, tu je on suveren. Mislim, 
da je Medović naiviše pozvan, da izradi kakovu 
oveću, epohalnu radnju, koia bi simbolično prika- 
zala slobodu našeg jugoslavenskog naroda. Dok 
je ioš u snazi, Medović bi morao raditi izvan 
narudžaba. Ali bi naša vlada morala takovim 
umietnicima dati zarade i naručiti ovećih radnia, 
što bi uzveličale našim potomcima naše narodno 
vaskrsenje. Žalim i to, što naš Celestin Medović 
žive sada povučen u seoskoi samoći na Ratu 
Pelješkom, dočim bi u našim većim središtima 
našao više pobude za rad, ier mi je poznato, da u 
zadnje doba malo radi, a to ie na golemu štetu 
naše mlade umjetnosti. 

Emanuel Vidović se ističe kao nai- 
jači splitski umjetnik sa posebnim karakterom i 
suivaćanjem liepote. Slike njegove:  »Pri sva- 
nutku« (Split). »Poliubac sunca«, »Večernji mir« 
i »Selo počiva«, pružaju dokaz, da ie Vidović 
snažan umjetnik, koji je išao svojim putem i udario 

svojim diel'ma posebnu karakteristiku. = Vidović 
platno i — u koliko mi se čini — ima više spo- 
sobnosti, da osjećajem prodre svojim individua- 
niega u polusjenama, a zna se, da su predmeti, 
nadasve lica i vođe, najljepši u polusjeni. Slikati 
polusiene i stvarati od njih estetične vriednote — 
to je zadaća Vidovićeve tehnike. On ie ovu 
teliniku kroz ovo desetak godina usavršio, te nie- 
gova tehnika probija malo po malo sve poteškoće, 
da se dovine cilia i vjerno slika prirodu u snenom, 
kao velom guste atmosfere pokrivenom stanju. 
I Meneghello-Dinčić ie vrlo simpatičan 
umietnik, te su njegove stvari, nadasve »Sama«, 
»Stari most« i »Zapad sunca« stekle općenito pri- 
znanje. Mene se ie doimio posve ugodno jedan 
niegov akvarel: »Molitva«. Tai večernji štimung, 
gdje se prosiak moli na propilejama splitskoga. 
hrama križu, budi u nama blaženstvo i tišinu mo- 
litve i dokazuje uspieh Meneghellova realizma i 
njegove tehnike.  Općinstvo se je ipak najviše 
zaustavlialo pred karikaturama slikara Angjela 
Uvodića. O ovome vrlo neobičnom slikaru 
karikatura pisalo se u više navrata u našim novi- 
nama, a naibolie je o niemu pisao u našem časo-. 
pisu (1917., br. 5—6.) A, B. Šimić. Nema sumnje, 
da je tai nasmijani Splićanin snažan talenat u 
karikaturi. I onda, kad ne defiguriše i kad defi- 
guriše čeliade, Uvodić pokazuie svoj veliki ta- 
lenat za karikaturu. Ali u malo koioi karikaturi 
Uvodić uspijeva, da istakne i očituie »smiješno« 
odnosnog lica. Tako su gospoda, što sačinjavaju 
iugosl. vladu za Dalmaciiu — osim gospodina tai- 
nika — izvrsne karikature, ali bez pečata smi- 
ješnoga, što mora biti cili karikature. Osim toga 
bismo volili, da Uvodić ostavi preciznost, naime 
ono saviesno i pomniivo izrađivanie u karikaturi, 
a da radi impresijonistički, na brzu ruku, sa ne- 
koliko nemarnih, ali sigurnih poteza. — Nema 
sumnje, da će u daliniem svom radu Uvodić imati 
ioš nenaslućenih uspieha. 

Vrlo je zanimiv i znamenit za našu kulturnu 
historiju rad Jerolima Miše. On nije opo- 
našateli, kako bi se na prvi mah činilo. nego na- 
sljednik onih orijentalnih, navlastito bizantinskih 
umietnika, koji su svojim svecima i vladarima 
davali životni, realni izraz makar na štetu više 
manie ukočene forme. Miše ie i u tehnici i u 
izrazu ili sadržaju naš nacijonalni umjetnik. On 
crta jednostavno i sigurno svoje portrete, a u 
koloritu izabira samo boje melanholične i opore 
kao u našem narodnom vezivu, kao i u bizan- 
tinskim afreskima. On je u tom srodan inače sa 
vrjednijim M. Račkim, samo što ovaj u svojim 
radovima pokazuje više dekorativnu pointu. Vrlo 

nadareni Joza Kliaković, 
vićevu figurativno-dekorativnu umijeću prenio na 
gleda prirodu kao mozaik, iz daleka, kroz gustu 
atmosteru, što mu služi kao zastor, Sve ie kod 
lizmom u svoj obiekt nego Miše, zastupan ie ovdie 
samo sa jednom slikom. Miše ima na ovoi izložbi 
7 svojih radova, među kolima se ističu »Sfinga« 
i »Nuđo comp.«, kao i portret gospođe Č. 

Dva kipara: Rosandić i mlađi od njega 
Dešković zaslužuju osobito priznanie.  Ro- 
sandić je i'u tuđini pobrao lovorike sa svojim 
broncama, a i na ovoj izložbi portret glazbenika 
i glava starca daiu nam dovolino dokaza, da Ro- 
sandić svojim jakim individualizmom stvara ti- 
pove u maskama kao snažan dramatik na da- 
skama. »Turčin na koniu« od Branislava Deško- 
vića znači novu tečevinu u bogatstvu forme i 
izražaju duše. Zuppa Antun je svojim ma- 
lim karikaturama pokazao, da u niega ima do- 
volino snage, koja je ioš kao u povoiu, da svoj 
predmet obrađuje impresionistički, lakim pote- 
zima, što daie boliu perspektivu za smiješno na 
čovjeku. Borelli Zoe kont. Vranska iz 
Zadra je išla u »Meduri«, pa i u »Gladu« više 
manje za ekletizmom, premda ioi se ne može 
poreći neka osebuinost 1 nastoianie, da traži + 
nađe svoie putove. Arte Katunarić nam 
ie dao dobrih radnja, što odišu velikim proću- 
ćenjem predmeta i čeznućem za ribarskim ži- 


votom. Iza Vidovića Katunarić vještački slika 
atmosferu. »Na žalu« i »Sušenije jiedara« daiu 


nam lijep pokušaj Katunarića, da prodire kolo- 
“ritom u igru sviietla i da nam prikaže sve bogate 


koji ie Meštro- 


traže posve novo u umjetnosti, ali se vidi neka 
nestalnost u tehnici i velika vrtoglavost u shva- 
ćanju estetičnih liepota. Kod I. Mirkovića, Raka- 
marića, Foretića imamo nešto futurističnih allura, 
koje ne mogu pokriti tehničke nedostatke, što se 
opažaju na njihovim radnjama, osobito glede cr- 
teža. Slike Marina Tartaglie (»Bog 
Hermafrodit«-  »Mannequin«) odvratne su mi. 
Htio bih, da se ta umjetnička nedonoščad nauče 
crtati i prodrijeti u narav svijetla i boja, a onda 
neka se zanašaju za pojedinim umietničkim prav- 
cima, ili — ako su geniji — neka traže svoje pu- 
tove, 

Žalimo, da niiesmo vidieli na ovoj izložbi 
radnie nekih starijih Dalmatinaca — M. Murata, 
Rašice i drugih, koji su utvrdili svoj renomć pri- 
znatim umjetničkim djelima. Svakako ova iz- 
ložba je dokaz, da se jugoslavenska duša Dalma- 
cije razvila ne samo na političkom poliu, nego da 
je tai psihološko-nacijonalni razvoj prešao i na 
kulturno i socijalno polje, sa određenom tenden- 
cijom, da »stvori novu narodnu dušu na osnovu 
modernih kulturnih tečevina, zahtjeva i potreba«. 
Dalmacija je naša čarobna zemlja sa najsiainijom 
budućnosti na kulturnom i gospodarskom poliu, 
pa nakon ove izložbe ioš više liubimo tai naš nai- 
ljepši iugoslavenski pomorski kraji, odlučni, da ga 
branimo proti tuđoj naiezdi i svojim lubanjama. 
Ova parcijalna iugoslavenska ekspozicija umiet- 
nika iz Dalmaciie »dokazuje — reče tainik društva 
»Medulić« dr. Tartaglia — bolje od ijednog ple- 
biscita, što je Dalmaciia po svoioj narodnosti i 
kulturi i što hoće da bude«. 


nijanse sunčanog svijetla. Među mlađima neki Nedieliko Subotić. 
KNJIZEVNOST. 
PROBLEM >HRV. KAT. KNJIŽEVNOSTI. ljudskog života. Zato i nije lako biti kato- 


Od jučer do danas, uvek i svagde, od Savla 
iz Tarza, ioš neobraćenog, do Julijana Apostate, 
reformacije i današnje svetske revoluciie, raspi- 
niana i bičevana, održala se katolička misao. Ispo- 
vedana krvliu Heroia i obeščašćivana lošim inter- 
pretatorima, ona ipak, ne samo preko Tome mi- 
stika i filozofa, Augustina i Franje asiškoga, nego 
i današnjeg intelektualca dokumentuie da može 
poneti naše duše, i primeniena na sve što može 
biti sadržaji naše Nutarniosti i na sve što se 
Život zove ona daje svemu svoji ton i svoju boiu, 
različnu od boja i tonova ostalih posmatrania 
sveta. Kako ije katolicizam isto što i besprekidno 
živo nastojanje uspinjati se na visoku goru čista 
savršenstva prema onoi »Budite savršen kao 
Otac vaš nebeski«, on je divno idealna forma 

lik. I nikada ne će biti. Jer liudska duša niie 
uravnotežena. Ona vibrira. Ona se poput niihala 
diže i spušta na protivnim stranama. Zato su i 
sveci samo mukom i borbom postajali ovaki 
Naiviši Katolici. I eremite. I mučenici. I dni su 
se ispovedali, a to znači: grešili su. I oni su be- 
žali u pustinju ili među četiri zida, sigurno ne 
od prevelika katoličkog (t. i. već snažno usavr- 
šenog) osećania, rado kaže jedan »katolički knji- 
ževnik«. Od zemlie a ne za zemlju, za nebo a 
ne iz neba, čovek stoji između dve privlačive 
sile koje afirmiraju svoje pravo na niega. Okru- 
žen pojavama socijalnim, kulturnim i u brizi za 
svoje telo, čovek nije neprestano u direktnoj vezi 
s Bogom i dušom. Versko niegovo ćućenje, smi- 
reno i uz niega sraslo, očituje se u njegovu radu 

inožda besvesno, možda polusvesno. To ie onaj » nego i u mogućnost te egzistencije, jest malo 


amor Dei appretiative summus, bezuvetno nuždan 
za spasenje, u opreci prema liubavi intenzivno 
najvećoj. Razlika je među niima vrlo fina. Prva 
je česta i dugo prati kroz život. Druga je retka, 
manje traina i najbolje se manifiestuje u ekstazi. 
Prva ie ljubav smirene starosti, druga ie mlade- 
načko širenje ruka u zrak. Kao kod braka, oči- 
.tuje se prva u pozitivnu radu, dok je druga stra- 
stvena žed Lepote i Duše. O prvoj se pripoveda, 
o drugoj peva. ; 

Peva, peva! Heureka! Našli smo pravu reč 
i rešili smo zagonetku. Ne mislimo ovde na prav- 
lienje stihova. Ne mislimo ovde na zbirke spo- 
menara. Radi se o vihoru. Moćan i zdrav, on 
prolazi kroz naše duše da pokosi u nama sve 
ružno i zlo, a pospe nas suncem i poseie radost 
verovanja. To su oni časovi kad se stvaraju 
Veni sancte! To su časovi sanctusa, gloria i uskrs- 
nuća, reiki a blagosloveni u životu, pinom du- 
ševnih kriza. Ali svejedno. Nakon greha ima i 
pokajanie. U tim časovima nastaje druga, jednako 
blažena poezija Davidovih psalama. No pre toga 
se duša grčila u grehu. Koje onda čudo da nam 
umetnik dade i ekspresiiu svoga raspiniania? I 
jedno nas i drugo veseli, osobito ako nakon greha 
sledi pokajanje. Onda bar znademo: zemaliski ie 
život kratak i radost je ovde retka, Postoii drugi 
život s drugim oblicima i drugim radostima. Za 
taj se život treba pripravljati. Za taj život treba 
živeti. 

S ovakim raspoloženjem  pristupam reša- 
vaniu našega problema. S ovakim osećajem čitam 
svaki programatični članak (a ima ih mnogo, 
premnogo) o katoličkoj književnosti. S ovom 
svetlom spoznaiom u duši slušam svaku debatu 
— među našim organizovanim katolicima o tomu 
se mnogo raspravlia — i študiram kniiževne pro- 
dukte hrvatskih neokatolika. I znadem da će moje 
analizovanie stvari o kojoj se ustalilo mišlienje i 
koia je dobila svoj placet za mnoge biti neka 
revolucija. Ali svejedno. 


Mala revoluciia nikada nije suvišna. S vre- 
menom se mnoge stvari, nedirane i nemenjane, 
zaplesnive. S vremenom se mnogi poimovi, ne- 
pročišćavani i nepomlađivani, pokažu zastarelim. 
Što češća revizija, bilo ma koje ideologije, može 
samo koristiti. Zato nakon celog niza kritičkih 
razmatranja i trinaestgodišnjeg stvarania hrvat- 
ske katoličke kniiževnosti govoriti o toj stvari 
kao jednom problemu jest doduše malo neobično, 
ali ne suvišno. Od stvari, mnogim same po sebi 
razumljive i utvrđene, stvarati pitanie i temeliito 
sumniati ne samo u realnu njezinu egzistenciju, 


smiono. Osobito kod nas, gde su auktoriteti ne- 
povredivi. Gde nasuprot svetovniaku Kraliku sta- 
viti svećenika Mumbauera znači izvrgnuti se po- 
gibli da te nazovu premalo radikalnim, to iest 
nepouzdanim čovekom. Gde ne .deliti potpuno 
tuđeg, »službeno« priznatog mišljenja znači biti 
neki tvrdoglavac. U takim prilikama čovek odista 
gubi volju da stvara i analizira i onda ili piše da 


se piše ili zlovolian baca pero na stranu. To su 
ioš naipovoliniji slučajevi, dok se obično  cela 


stvar svršava krainiom opozicijom ili ioš nemi- 
lijim pojavima. I tako nakon toliko nastoiania i 
žetava ue možemo ioš ni danas govoriti o bog- 
zna kakvom uspehu literarnog pokreta hrvatskih 
katolika. Ono nekoliko doista istinskih umetnika 
koji nose radost ekstaze i pokajanja i ono neko- 
liko ljudi koie sama niihova narav preči da budu 
brutalni, pisali bi ovako sve da nema celog toga 
pokreta, G. Isidor Poliak i g. Milan Pavelić, dva 
snažnija »katolička lirika«, napisaše svoie stihove 
pre osnutka »Luči«. Drugi opet, mlađi, tako su 
daleko od svih »programa« i »škola« i »merila« 
o kojima samo da se na skupštinama ne glasuie 
te se posmehom prelaze preko svih zabadanja i 
prigovora proiesijonalne, pisane i nepisane kri- 
tike. I niie čudo da oni koji ne pristupaju pesmi 
ili pripovesti kao umetnini nego kao organu ka- 
toličkog pokreta; i nije čudo da oni koii ne ra- 
zumu da ne može postojati ni pravaška ni koali- 
cijonaška ni posebna patriotska poezija, ne mogu 
mnogo stvari razumeti. I kada mu veliš da umet- 
nik ne sme biti bardom ničijim i da umetnik ne 
treba nikakvih umetničkih programa, u kabinetu 
smišljenih; i da umetnik znade samo za svoje 
unutrašnje osećanje; on će se pozvati na jednu 
celu biblioteku i citiraće Vam nekoliko auktori- 
teta. I postaviće premise pa će izvesti zaključke 
i tako sagraditi potpuni sistem, nema sumnje vrlo 
vredan i održiv, ali samo dok se ne primenjuje na 
umetnička dela. Ali svi oni zahtevi naciionalizma 
i bogzna čega još ne, poruše se kod prve navale 
iedne umetnine. I kritik je onda u neprilici pa 
opet traži citate, citate, citate da s njima iziđe 
pred skupštinu i predloži rezoluciju, protiv koie 
same po sebi nitko ne može ništa imati. I tako 
dolazimo do doktrinarizma. Postave se stalni 
principi, o niima se debatira i onda se provodi 
neka podela rada. Jedan čovek ima te principe 
Primeniti na socijologiju, drugi na politiku, a treći 
na umetnost. I zalio se ti liudi svagde udobno 
snalaze. Socijolog ie jednako kompetentan suditi 
o književnosti kao književnik o politici. A _umet- 
nik mora onako stvarati da ga mogu ta gospoda 

postaviti u svoje kalupe. Niegova duša mora 
biti potpuno uravnotežena i sve ono što ie nedo- 
kučivo vrhovnim sudijama neka bude anatemi- 
sano. Književnost ie i tako malo važna za da- 
našnji život. Danas više znače novine, skupštine 
i predavanja. Danas više znači kakva dnevna 
vest nego feliton i više ekscerpat iz kakve stati- 
stike od naibolje pesme. Pisati je barem Jako. 
Mislim pesme, pripovesti, drame i drugo. Za to 
ne treba ideia. Za to ne ireba truda. Treba se 
samo prošetati, štogod opaziti, pa je sve gotovo. 
Kod umetničkog stvarania ne troši se krv i ne 
pucaju nervi. Ali kod govora i uvodnika i do- 
pisa za novine čovek dokumentuje i svoju kul- 
turu i sposobnost i što je glavno, koristi. Ovo 
koristi tako je značaina reč i bez nje se ne 
bi mogao razumeti celi naš estetski sustav, doista 
već potpuno izgrađen, premda ne potpuno  na- 
pisan. Ovo koristi znači da umetnik “treba 
druge poučavati. Ovo koristi nekakva je ne- 
gacija krilatice Part pour Vart, danas posve za- 
bačene. Jer umetnost nije sama sebi svrhom. 
Njezina zadaća nije ni koristiti, premda ona i 
koristi. Njezina je zadaća da bude odraz umetni- 
kove duše i da postane svojinom čitaoca. Ona 
dakle odista vrši velik uticaji na liudsko društvo, 
ali samo kad preko nje govori umetnik. Ili toč- 
nije: kad kroz stvar ne govori umetnik, nismo 
se sreli s umetninom. To ie prvi i temelini 
aksiom i ako možemo naći umetničke istine, onda 
ie to prva i jedina pouzdana. 


Pitanje: u kakvu odnošaju mora katolička 
umetnost stajati s moralom i religijom, dobilo je 
nekoliko odgovora. Uza sve razlike, temelina je 
rezultanta da kniiga minimalno ne sme biti proti- 
katolička. No treba nastojati da se stvori nešto 
posebna, isključivo katoličkog. To je naiviši za- 
htev. Ko mu udovolii, neka mu je čast. Ali svaka 
čast i onome koji ne piše protikatolički. — Proti 
tomu nikako se ne bunim. Naprotiv, se bunim 
protiv onih, kojima je duševni život bestijalan 
i koji ne mogu da zarone u naidublje dno svoje 
duše koia je ipak po svojoj naravi plemenita. 
Umetniku uvek pristupam kao stvaraocu, a umet- 
nini kao stvorenju. I kao što kod svega stvo- 
renog najviše volem ono istinski lepo i dobro, 
tako je i s umetninom. I ne brinem se za privatni 
život umetnika, njegove hlače i ženu nego za 
njegovo delo. I zato s jednakom pobožnošću či- 
tam neke pobožne i skromne pesme ci- 
ničkog Židova Heinea, kao kad molim Salve Re- 
gina. I ne mislim na to, ie li Heine katolik, a 
ioš manje katolički književnik. On ie uz bezbroj 
ružnih pesama napisao i mnogo stvari, našoj duši 

tako bliskih da ga u taj čas ne smemo osriditi. A 
recimo da ie Heine napisao samo take pesme ili 
da je druge u rukopisu spalio. Zar bi bio kato- 
lički pesnik? Zlobni bi se Židov na to samo na- 
smešio. I postavimo drugo pitanje: zar ne po- 
stoji celi niz pesnika koji pišu »indiferentno« i 
zašto niih ne bismo nazvali »katoličkim književ- 
nicima«? Kakva je razlika između  Domjanića 
(apstrahiravši najviše dve do tri njegove pesme) 
i Zv. Šprajcera? = Zašto je Špraicer katolički 
pesnik, a Domjanić ne? Sigurno ne radi ono ne- 
koliko gimnazijskih pesama (kao ona »Našem 
vođi«). Možda radi njegova svetovnog naziranja, 
kritiku poznatog? Pa i Kumičić ie bio uveren 
katolik. No niko ga ne proglašuje = katoličkim 
književnikom. Naprotiv, oni koji se bore za tu 
fiksnu ideju naižešće ga napadaju. I tko da se 
snađe u tom labirintu nekonsekventnosti? Tko 
da se snađe pogotovo kad znade da je Dante 
autor ne samo Božanske Komedije nego i strast- 
venih pesama; da ie Lionardo u isto vreme ma- 
lao Poslednju večeru i pravio nacrte za javna 
Zabavišta; da je Verlaine pisao duhovne i de- 
tinjski naivne pesme Kristu i Mariji, a onda se 
opijao i živeo nekatolički; da je Fogazzaro, sama 
katolička duša, došao na indeks; da ie ista sud- 
bina zatekla Victora Hugo-a roman  »Zvonar 
Maike Božje Pariške« i da je tai roman, drugom 
rukom prerađen, preporučen od same sv. Stolice: 
to znači da je u njemu bilo uz nekatoličke u obilju 
katoličkih elemenata. Tko da se kod toga snađe 
i jednostavno pređe preko misterija čevečje duše? 
Samo ljudi što ne volu razmišljati, a hoće da 
uvek imadu pravo. Sve iednako. Preko niih 
treba preći. Oni žive od svojih »utvrđenih istina« 
i ne žele otpečatiti ljudske duše. Preko njih treba 
preći s uverenjem da usporuju svaki napredak. 
I kad dobijemo to uverenje onda za nas ne po- 
stoje ni oni ni njihova retardacija. Postoje samo 
dve ili više naših duša koje ulaze u se i jedna 
u drugu i onda govore. Bojažljivo, začuđeno, 
prestrašeno i radosno. Prema tomu šta su otkrile. 
Eto, i to je jedna istina o umetnosti. : 


Stoga ne bih bio za to da se ovai, recimo, 
naš dio književnosti zove posebnim imenom ka- 
toličke književnosti, to više, što ja na sve, što se 

"katoličkim nazivlie, stavljam velike zahteve nu- 
tarnje savršenosti. Kao što je redak amor inten- 
sive summus, tako su retki duboko verski pro- 
dukti. I ne verujem onima, kojima je svaka druga 
reč ekstaza. Naprotiv više verujem onima, koji 
ponavljaju mea culpa. Zato su prvi često neiskreni 
i afektiraju,y dok drugi istinski osećaju. A treći 
opet nose tihu-radost vere, provlače se kroz život 


i trpe njegove muke i bune se protiv niega ne 
kao članovi jedne Crkve nego kao ljudi dobre 
volje.  Protežirati prve boreći se proti ostalima 
može samo škoditi katoličkoj ideji.  Proglasivat 
druge, a osobito one treće »katoličkim književ- 
nicima« jest neshvaćanje katolicizma i stavljanje 
cimera kamo uopće ne spada, A najgore, to je 
ono svesno i doktrinarsko traženje zla: ne treba 
zlo tražiti, ali sam za to, da se osudi, kad 
se netraženo nađe. Zato neka bude pozdravljeno 
svako stremlienje da se zatre tesnogrudni dok- 


trinarizam. Književnost, kao jedan deo umetnosti, - 


suviše je vredna stvar da bi svatko na nien raz- 
voj smeo uticati. Kao jedno živo, organsko biće 
kroz koje se manifestuje umetnikova duša, ona 
vole slobodu i, osetljiva veoma, ona oseća svaki 
dodir surovih prstiju. 

To ie kao »program«. Ko ga može ra- 
zumeti i prihvatiti — a mnogo ih može biti takih 
— on će znati svoju zadaću. Za niega ie svaka 
dalinja reč suvišna. I. Jakovliević. 


MILOŠ CRNJANSKI: MASKA. 
(Izdanie Društva hrv. književnika). 


Oborena, u kaput i prsluk uvučena glava 
s poduljom nemarno uređenom kosom; usko mla- 
denačko lice s tragovima prenagla života, izmo- 
renosti i dosade; maglene oči s upornim mor- 
bidnim pogledom; istaknuta donja usnica s izra- 
zom trpkosti, zasićenosti i bolne ironije: — to je 
autorova fotografija na početku knjige. 

Ironija i dosada to je i estetsko stanje, u 
kojem autor baca na pozornicu osobe svoje ak- 
tovke.  Istrgnuo ie jedan odlomak iz bečkoga 
života od g. 1851. i dovodi pred nas dekoltirane 
dame u krinolini, istrošene  austriiske časnike, 
srpsku inteligenciju i aristokraciju. U tom mje- 
šovitom društvu, koje na pokladni utorak hoće, da 
se pozabavi u salonu jedne generalice, gledamo 
i medicinara Branka Radičevića, filologa Dani- 
čića, muzičara Stankovića, zapovjednika Strati- 
mirovića, a negdje u pozadini ima da se pojavi 
kao statista i patrijarka Rajačić. Zabava je do- 
sadna, jer ovi muškarci i žene uživaju samo u 
šumu vlastitih riječi i naprežu se da trulim do- 
sjetkama, frivolnim aluzijama, niemačkim, fran- 
cuskim, engleskim i talijanskim frazama prikriju 
Siromaštvo duše i istupielost. živaca. Središte 
gledaočeve pažnje imala bi da bude jedna glu- 
mica, dragana Bachova, zatim domaćica, gene- 
ralica, i njezin nećak, mornarski časnik Čezare. 
Generalica je koketa, izjeda se, što stari nava- 
ljuje na muškarce, pa i na Branka Radičevića, 


koji, već izmožden, misli s gorčinom, da će nd 
jesen umrijeti. Prezrena od bolesnog Branka Ra- 
dičevića, vara generalica svojega nećaka Cezara 
i dolazi mu s maskom na očima miesto glumice 


na ljubavni sastanak. Nakon strastvena prizora 


uviđa Čezare, da ie bio prevaren, i aktovka svr- 
šava  samoubijstvom. — »Piui... zar vas nije 
stid...« to su zadnje riječi, kojima se Čezare 
oprašta sa “svojom tetkom i čitavim društvom. 

Autor ne voli svojih osoba. Branko Radiče- 
vić i Čezare jesu jedini, prema kojima osjeća 
mrvu ljubavi. Prema drugima je ravnodušan, ako 
ravnođušnošću smijemo nazvati ono duševno sta- 
nie, u kojem čovjek ne žali tuđe propasti. Samo 
izginite s lica zemlje, dosadni ste! to je konačni 
dojam aktovke. 

U pismu Juliju Benešiću, koje je odštampano 
na koncu knjige, mjesto autobiografije, opisuje 
autor sebe ovako: »Danas je srećan. Sve mu 
je jedno, hoće li ga slaviti ili rugati mu se. 
On ne veruje u Boga, ali u budućnost. Sve 
iade naše, sav ponos, svu sramotu našu, sve zna. 
I pitali ga o smrti ili ljubavi, o Zagrebu ili narod- 
nom jedinstvu, o pesimizmu ili optimizmu, o lite- 
raturi ili futurizmu, on će na sve to odmahnuti 
prezrivo, očajno, ali prijateljski rukom.« (str. 85.). 

Miloš je Crnianski čoviek, kakvih imade bez- 
broi u današnjem društvu. Niemu je nepoćudna 
£. 1851., a nepoćudne su mu i sadašnje prilike. 
On ne vjeruje ni u što pozitivno, on je negativan 
duh, nosilac one snage, koja ruši gnjilež. Šta će 
nastati nakon toga, on ne pita. Ne pita ni toga, 
nije li i on onakav, kakve su osobe, s kojima ie 
opravdano nezadovolian. On ne vjeruje u Boga, 
ali veli, da vjeruje u budućnost. Kakva bi ta bu- 
dućnost imala da bude, toga nam on ne može 
reći, jer njega u ovakvom duševnom stanju, u 
kojem se sada nalazi, ne bi moglo ništa zadovo- 
liti Takvo duševno stanje niie sreća, makar ga 
autor još samodopadnije tim imenom nazivao. 


Po namjeri pjesnika imala bi ova drama da 
bude »poetična komedija«. Po shvaćanju većine 
današnjih čitatelja ne bi joi pripadalo to ime. 
Imade u njoj satire, ali prave komike nema. Cr- 
nianski je sličan svojemu Čezaru, koji ovako go- 
vor s glumicom: 

Glumica: 
smijete. 

Čezare: Ne umem. 

Ni autor se ne umije smijati, a ne umiie ni 
da bude kako drukčije veseo. 

No možda Crnianski apeluje na drukčije živce 
i drukčije liude, nego li su današnji? Možda on 
shvaća komediju kao August Strindberg, koji ie 


Dosadni ste. Nikad se ne 


127 


zahtijevao od nas, da ne žalimo niegovih osoba, 
koje po sudu običnih gledalaca svrsavaiu tra 
gično? Kritika čini katkada pjesnicima veliku ne- 
pravdu, što njihove originalne proizvode dovodi 
u veću ili maniu svezu s proizvodima drugih 
autora. Ali kod Crnianskoga mi se ta sveza čini 
tako  vjerovatnom, da je ne mogu  prešutieti. 
Strindberga nas sjeća čitava konstrukcija ove 
drame. Crnianski želi (što ie niegova velika vr- 
lina), da se što više približi naravi. Ne traži on 
izvanrednih događaja ni zapleta. Niegove osobe 
ne govore kićeno ni duhovito, nego prilično ra- 
skidano i hrapavo. Ali pisac uza sve to znade 
da iz ovih jednostavnih odlomaka sagradi dosta 
potresnu = cjelinu. Jedno mjesto u  »Maski« 
podsjeća nas živo na Strindbergovu »Gospodicu 
Juliju«. U Strindbergu lakai Jean i gospođica 
Julija, u Crnianskoga prizor između generalice i 
lakaja Jeana. Teško, da je ta sličnost samo slu- 
čaina, jer iz čitave se »Maske« vidi, da Crnjanski 
poznaie dobro Strindberga. Moguće ie dakle, da 
je Crnjanski preuzeo od svog uzora i teoriiu o 
komičnom i tragičnom. Možda i on traži od nas, 
da čitajući njegovo dielo budemo tvrdi kao vođe 
francuske revolucije, pa da se veselimo propasti 
slabijih? Ili bolje reći, možda on želi, da čitajući 
niegovu dramu dođemo u slično raspoloženje. kao 
da čitamo koju Shakespeareovu komediju? No 
niie naša krivnja, što je vedro raspoloženie da- 
leko od nas, kad čitamo »Masku«. To ie krivnia 
piesnikova, fer on hoće da nam sugerira nešto, 
čega ni sam u duši nema. Niegov ie ugođaj mr- 
zovoliast, a takav bi ostao i onda, kad bi čitatelji 
imali drukčije živce. 

Dijalog ie naravan, bez poljepšavania i reto- 
rike. Katkada nas ipak smeta gdiekoja usilienost, 
koia ie nastala radi tražena sroka, 

Glumica: Daite mi iednu piškotu... Zar 
vam ne bi bilo žao za tetku sirotu? (tr. 11). 

Takvih srokova ima u stihovima Crnianskoga 
prilično mnogo. Oni nas samo smetaju i kvare 
nam  iluziiu. — Dikcija ie Crnianskoga  nailiepša 
tamo, gdie slijed misli ne određuju srokovi. 


P.G. 


ADELA MILČINOVIĆ: GOSPOĐA DOKTORICA. 


Da nisam pisao o »Sieni« gđe Milčinović na 
ovu se pripovest ne bih ni obazreo. Pisati o ap- 
solutno lošim kniigama zališan je posao i najveća 
muka za recenzenta. Konačno, šta čovek može 
tu da kaže osim: potpuno neuspela? I predašnja 
je pripovest gđe Milčinović psihološki nemoguća, 
no nekoliko stranica, čitliivin i zanimivih, ponu- 


žati što je na nioi sagrađeno. 


kalo me da ipak nešto o nioi napišem. Ovai put 
ne nađoh ništa. Od prve do zadnie rečenice, 
napisane bezličnim i naučenim stilom; od prvog, 
suvog i do užasa točnog opisa sanatoriia pa kroz 
čitavu pripovest do kraja, nigde ni jedne ori- 
ginalne ideje da zablesne. Ni iedne originalne i 
duhovite opservacije. Ni jednog lica plastično 
prikazanog. Ni jednog peizaža oživelog. Ništa 
čega bi se uhvatili očajem utoplienika. Tako 
prazna, bezideina knjiga uza sve očito nastoianje 
autorice da ioj dade ideinu vrednost! Tako neje- 
dinstven pogled na celu stvar i tako porazna raz- 
vučenost gde ie nužna konciznost. Na kraiu za- 
pravo ne znamo, šta bi o čitavu onom svetu rekli. 
Isprva je simpatičan i drag, kasnije ružan i ne- 
snosliiv. Isprva ie i doktor sama liubežliivost. 
Kasnije je suhi medđicus. S početka je budista, pri 
kraju naiedamput katolik. I doktorica ie isprva 
sama radost za sebe i za drugoga. Ona voli svoje 
zvanje. Niu nosi iedna ideja: ljubav prema 
bližnjemu. Zašto naiedamput toga nestaje? 

Baza s koje se diže celi niz muka i grčeva 
jest ženidba dra Otona i sestre Marije Lize, Ta 
je baza tako nesolidna i nestabilna, zato neodr- 
živa kao sve ostalo na nioj sagrađeno. Ne znam 
zašto autorica onako a priori prihvaća ovu mo- 
gućnost: jedna će devoika bez ikakva promi- 
šliania i straha stupiti u brak s malo čudnovatim 
čovekom uz uvet da on ne bude ni muž ni otac. 
On ostaje lečnik, ona domaćica. Ona žrtvuje sve, 
on ništa. To ie tako ženskasto te mi muškarci 
koji trezno volimo i poznajemo život ni za iedan 
časak ne verujenmo gđi Milčinović. Selma La- 
gerlči znade doduše pripovedati još. veće neve- 
rovatnosti. Ali kod nie, kod Selme sve je tako 
lepo stilizovano i s materinskim osmehom kao 
priča ispripovedano.  Pripovest bi gđe Milčino- 
vić, naprotiv, imala biti realistična i psihološka. 
Ali ona niie ni jedno ni drugo. Osim ako reali- 
zam sastoji u pukom opisivanju okoline i nezani- 
mivih anegdota. Osim ako psihologisanie sastoji 
u pričanju neverovatnosti i denaturiraniu ljudske 
psihe. 

Šve je ovo samo prvi deo na široko zami- 
šljene pripovesti. Mi znademo već unapred kako 
će se stvar razvijati. Mi znademo da je sama | 
baza loša i zato se ne može ništa odr- 
Zato ni s naima- 
njim interesom ne očekujemo naredna dva dela 
kojih, naravno, ne ćemo pročitati. ' 


I. Jakovljević. 


Opaska, Kod novele »Tri ženidbe« pomutnioni 
izostavljen autor: Antun Matasović. 

